GRADINA ZEIŢEI DE JAD 


Grădina Zeiței de Jad se află pe coasta Muntelui 
Peştera Vrăjită. De fapt, Grădina Zeiței de Jad nu este 
decât un deluşor. Bătrânii spun că pe vremuri pe Muntele 
Peşterii Vrăjite erau numai pietre goale: nu creştea nici o 
rădăcină de copac, nici un fir de iarbă. Oamenii care 
locuiau acolo, toți spărgători de pietre, erau săraci lipiți 
pământului; vântul şi căldura îi pârjoleau, sudoarea le 
curgea în ochi, buzele li se uscau şi crăpau. Visau pomi 
încărcați cu fructe, izvoare cristaline, dar visul lor 
rămânea numai vis. 

Într-o zi, nu se ştie când s-a întâmplat, pe creasta 
muntelui a răsărit un piersic. Băteau ploile şi vântul, apele 
din munte cărau cu ele pietrişul, dar micul piersic rămânea 
bine împlântat şi creştea de-ți era mai mare dragul. 

Pe atunci s-a oploşit pe munte un flăcăiaş străin de acele 
locuri. Nimeni nu ştia de unde venise şi cum îl cheamă. Tot 
spărgând piatra în bătaia vântului şi-n arşița soarelui, se 
înnegrise de-i sclipea obrazul. De aceea oamenii îi spuneau 
Uang cel Negru. Era bun la inimă feciorul şi tare arătos şi 
priceput. Nu era însurat şi nu strânsese un ban în viața lui. 
Când se afla cineva la ananghie, Uang cel Negru era primul 
care-i venea în ajutor. Vorbeau toate satele din jur de 
bunătatea lui. 

De câte ori urca muntele să spargă piatră, Uang cel 
Negru trecea pe lângă puiul de piersic. Pe neaşteptate, 
într-o noapte, puiul de piersic a crescut de să nu-l 
recunoşti. Şi tot în noaptea aceea i-au dat frunzele şi a 
înflorit. Dimineaţa, trecând pe lângă piersic, deşi nu adia 
nici o boare de vânt şi crengile erau nemişcate, băiatul a 


simțit cum se scutură peste el boabele de rouă de pe 
frunzele pomului. Seara a trecut din nou pe sub piersic şi 
atunci florile au început să-l ningă cu petalele lor. Altă 
dată, lui Uang cel Negru i s-a părut că piersicul îi 
zâmbeşte şi i-a fugit toată oboseala. De atunci, în fiecare 
seară, când îşi termina treaba, Uang cel Negru se aşeza 
sub ramurile piersicului. 

Într-o zi, trecând pe acolo, a văzut cum piersicile 
roşii şi mari se copseseră. S-a dus la locul lui şi s-a apucat 
de spart piatră. Mirosul piersicilor îl amețea cu parfumul 
lor. Era în iunie, când soarele pripeşte mai tare şi pietrele 
se încinseseră ca focul, pârjolindu-i picioarele desculțe. 
La amiază toți ceilalți flăcăi şi-au găsit câte un loc să se 
răcorească, clar Uang cel Negru a rămas să mai spargă 
piatră. Deodată s-a simțit obosit de cădea din picioare şi 
a adormit. Când s-a trezit, în jurul lui era o răcoare 
neobişnuită. A deschis ochii şi a văzut că dormea la umbra 
unui pom. 

Crengile şi frunzele pomului se strânseră una în alta 
ca o umbrelă deasupra-i. Uang cel Negru a sărit deodată 
în sus, mirându-se de unde a răsărit pomul acolo. L-a 
scuturat cu putere, dar acesta era bine înfipt în pământ. 
Uang cel Negru s-a minunat şi mai mult ştiind că pe tot 
muntele nu se afla decât piersicul pe sub care trecuse 
dimineața. S-a uitat mult la pom, dar n-a găsit un răspuns 
la întrebarea ce-l frământa şi, fără a mai sta pe gânduri, 
s-a îndreptat către locul unde ştia că e piersicul. Cât ai 
clipi din ochi a ajuns acolo şi a văzut că acesta era locul 
lui. Şi, mare minune, pe o creangă stătea o fată de toată 


frumusețea şi culegea piersici. Uang cel Negru s-a mirat 
şi mai mult văzând aşa mândrețe de fată cum nu văzuse 
nicăieri pe unde umblase. Avea fața ca o floare de piersic 
înflorit şi-i zâmbea. Uang cel Negru s-a apucat iarăşi de 
spart piatră. Fata a făcut un semn cu mâna şi din locul 
unde spărgea băiatul piatra a venit în zbor o ramură de 
piersic. Fata a lipit-o de pom şi crenguța s-a lipit ca -și 
când niciodată nu fusese smulsă de acolo. Apoi, a rupt o 
piersică şi i-a aruncat-o băiatului drept în mână. Fata 
râdea din toată inima. Uang se simțea tare încurcat şi nu 
ştia ce să facă, dar ea s-a oprit din râs şi i-a făcut semn 
s-o mănânce. După ce a mâncat-o, băiatul s-a simțit aşa de 
răcorit de parcă fusese la scăldat. Fata a luat o ramură 
de piersic şi a scuturat-o şi Uang s-a pomenit, deodată, 
într-un pavilion verde scăldat în lumină. Pe un perete era 
agăţat un tablou cu o piersică mare. Râzând, fata a spus: 

- Eu sunt Zeița de Jad. Ştiu că eşti un băiat bun şi 
săritor. Dacă ai vreun necaz vreodată, să vii aici şi să mă 
cauţi. 

În timp ce vorbea, fața zeiței s-a îmbujorat şi mai 
mult. ochii îi scânteiau şi mai tare. Uang cel Negru nu ştia 
ce să mai zică de bucurie şi mulțumire, dar fata s-a făcut 
nevăzută. Uang s-a pomenit iarăşi înconjurat de flăcăii 
care spărgeau piatră. 

Seara s-a întors acasă şi n-a dormit toată noaptea 
gândindu-se la Zeița de Jad. A doua zi, plecând la lucru, i 
se părea că merge mai repede decât ceilalți. Când s-a 
luminat de ziuă, el ajunsese deja sub piersic. Aici a 


întâlnit-o din nou pe Zeița de Jad. Zâna îl privea râzând. 
Roşindu-se, băiatul i-a spus: 

- Am venit să te rog să-mi cârpeşti cămaşa. Zeița s-a 
învoit, deşi ştia că nu venise pentru asta, şi i-a spus: 

- Uang băiete, ştiu că n-ai dormit toată noaptea. 
Culcă-te puțin. 

Văzând cât de bine se poartă zeița cu el, Uang cel 
Negru se simțea în al nouălea cer. După puțin timp a 
adormit. A răsărit soarele şi băieții care treceau la lucru 
l-au văzut dormind sub piersic şi, alături de el, cămaşa 
cârpită. 

De atunci, Uang cel Negru se ducea în fiecare zi sub 
piersic şi se întâlnea cu Zeița de Jad. Azi aşa, mâine aşa, 
ceilalți flăcăi au început să facă glume pe seama lui: 

- Negrule, s-au terminat de mult piersicile, tu ce mai 
cauţi? 

Uang cel Negru, care nu mințea niciodată, le-a spus 
flăcăilor tot adevărul. 

La vreo 20 de li* [*Li - unitate de măsură egală cu 
500 m] de locurile acelea se afla un orăşel în care trăia un 
mare bogătaş. într-o zi, după ce a mâncat şi a băut pe 
săturate, bogătaşul a început să-şi facă planuri: „Dacă aş 
avea o grădină in care să sap un lac, să ridic un munte şi 
pe munte să construiesc un pavilion, ce bine ar mai fi". 
După planuri, a trecut la fapte. A chemat toți oamenii din 
împrejurimi, printre care era şi Uang cel Negru, şi le-a 
dat poruncă să-i aducă piatră de pe munte. În ziua aceea, 
când tocmai căra piatră pentru bogătaş, Uang şi-a rupt 


încălțările. Le-a spus băieților să-l aştepte până se duce la 
zână să-i coase. Şi a plecat la piersic. 

Văzând că băieții stau degeaba, paznicul i-a luat la 
bătaie. Când s-a înapoiat Uang, paznicul a întins mâna să-l 
lovească şi pe el. Dar, ca un făcut, mâna a început să-l 
lovească chiar pe paznic. Acesta tipa de durere, i se 
învinețise fața, dar mâna nu înceta să-l lovească. Unii se 
uitau mirați, alții făceau haz. Paznicul a căzut în genunchi 
şi a început să se roage: 

- Tartă-mă, iartă-mă! De acum încolo n-am să mai bat 
pe nimeni! 

După ce a spus de trei ori aşa, a auzit vocea unei 
femei: 

- De data asta te iert. Şi mâna a încetat să lovească. 
Îngrozit, paznicul a fugit la bogătaş şi i-a spus tot. 

Acesta a dat ordin, să fie adus Uang cel Negru şi 
aruncat în temniță. 

Aflând flăcăii ce i s-a întâmplat, au ținut sfat şi au 
hotărât să-i dea de ştire Zeiței de Jad. Când au plecat pe 
munte să spargă piatră, au trecut cu toții pe la piersic, 
însă, nevăzând pe nimeni, nu ştiau cui să-i spună. ÎI 
auziseră ei înainte pe Uang cel Negru vorbind de zeiţă, 
dar în afară de el n-o văzuse nimeni. Atunci, unul dintre ei 
a strigat: 

- Zeiță de Jad! Vrem să-ţi spunem ceva! 

Nici n-a terminat bine, că au auzit o voce de femeie: 

- Aşteptaţi puțin să va deschid uşa. 

Şi frunzele piersicului au început să foşnească şi 
băieții s-au trezit deodată în Pavilionul Verde, iar în fața 


lor se afla o fecioară care broda o pereche de papuci 
bărbăteşti. Atunci, ci au înțeles că aceasta e Zeița de Jad 
şi i-au spus totul. Aceasta i-a liniştit: 

- Fiți pe pace, mă duc eu să-l scap! Şi îndată s-a 
făcut nevăzută. 

Bogătaşul tocmai se afla la masă, când a auzit o voce: 

- Bogătaş afurisit, ele ce l-ai închis pe Uang cel 
Negru? Eu l-am bătut pe paznic. Vrei cumva să te pui cu 
mine? Încearcă! 

Moşierul s-a holbat in jurul lui, dar n-a văzut nimic şi 
a început să tremure de frică. 

Vocea s-a auzit din nou: 

- Netrebnicilor, să-l eliberați de îndată pe băiat! 

De abia acuma şi-a dat seama moşierul că aude vocea unei 
femei şi, făcând pe grozavul, a zis: 

- Dar cine eşti tu care nu te arăţi? 

- Crezi că mi-e frică să-ți spun cine sunt? Sunt Zeița 
de Jad! a răspuns vocea. 

Îngâmfat, moşierul a spus: 

- Eu sunt stăpânul ținutului. N-am decât să deschid 
gura, că argintul va curge gârlă, temnițele se vor ticsi. 
Îți poruncesc să te arăţi la față! Râzând, zâna i-a spus: 

- Încă n-am văzut nici un stăpân aici! 

- Eu sunt stăpânul, a spus moşierul. 

- Chiar tu? Şi eu care credeam că eşti o grămadă de 
gunoi! Nu meriți tu să mă vezi! 

- Orice ai spune, eu sunt stăpânul, iar Uang cel Negru 
nu este decât un spărgător de piatră şi supusul meu! a 
spus moşierul fără obraz. 


Zâna s-a înfuriat şi a început să-l batjocorească, dar 
moşierul, roşu de ciudă, n-avea cum s-o vadă. Atunci, zâna 
i-a spus: 

- Vrei neapărat să mă vezi? Să-ţi arăt mai întâi de ce 
sunt în stare! 

Şi deodată a intrat pe uşă o rămurică de piersic care 
s-a înfipt în mijlocul camerei şi, cât ai clipi din ochi, din ea 
a crescut un piersic gros şi mare care împingea cu 
crengile tavanul camerei. Speriat, moşierul a început să 
țipe şi a rupt-o la fugă mai repede de cum se strecoară un 
şoarece în gaura lui. În rândul paznicilor a început 
îmbulzeala: cădeau şi se împingeau unii pe alții strigând: 

- Tartă-ne, zână! Iartă-ne, zână! 

- Vă iert pe toți dacă descuiați uşa temniței! le-a 
răspuns zâna. 

Uang cel Negru a văzut cum se deschide uşa, a ieşit 
din temniţă şi a fugit repede acasă. 

A doua zi, când tocmai se pregătea să plece la lucru, 
s-a pomenit cu Zeița de Jad că intră în curte. Fâstâcit, 
Uang nu ştia pe ce să pună mâna mai întâi. 

N-a trecut mult şi de afară s-a auzit hărmălaie mare. 
Bogătaşul trimisese soldați şi cai să-l prindă pe Uang cel 
Negru. Zâna l-a apucat de mână şi i-a spus: 

- Hai repede cu mine. 

Soldații au început să-i urmărească. Zâna şi băiatul 
s-au cățărat pe munte, dar soldații erau pe urmele lor. 
Ajungând la un zid de piatră, zâna s-a oprit şi a zis: 

- Sapă mai repede aici! 

Băiatul a început să lovească cu târnăcopul în zid până ce 


a apărut ca o uşă ce ducea într-o peşteră unde zâna i-a 
spus să se ascundă. Când au ajuns soldații acolo, n-au 
văzut nici urmă de băiat, ci numai peştera neagră. Unii, 
mai curajoşi, au intrat în peşteră şi au mers, până ce au 
dat de o apă adâncă, adâncă şi foarte învolburată. 

De atunci nu. l-a mai văzut nimeni pe Uang cel Negru. 
Peştera de pe munte au numit-o Peştera Zeiței, iar 
muntele l-au numit Muntele Peşterii Zeiței. Adeseori, din 
gura peşterii iese o ceață albă care cuprinde tot muntele 
şi atunci se aude un zgomot ca şi când cineva ar sparge 
piatră. Şi când ceața devine mai deasă, oamenii spun că e 
vremea când zeița se întâlneşte cu Uang cel Negru. 
Nimeni n-a mai văzut-o pe Zeița de Jad, dar tot muntele 
e acoperit cu piersici, aşa că i se spune Grădina Zeiței de 
Jad. 


FATA DIN TABLOU 


Pe muntele Tin erau două văi: una se numea Gura-celor- 
nouă-dragoni, iar cealaltă Gura-celor-şapte-dragoni. 

In valea ce se numea Gura-celor-nouă-dragoni era un sat 
mare în care trăia o bătrână săracă. Ea avea un fecior, pe 
nume Tien Tai. Acesta creştea mai voinic decât alți copii 
şi pe fața-i cinstită străluceau doi ochi foarte vii. La 
vârsta de nouă ani, Tien Tai putea să se cațere pe munte 
şi să prindă bursuci. La vârsta de zece ani avea curajul să 
intre în vizuina lupului. În fiecare dimineață, pleca cu 
noaptea-n cap pe un munte îndepăr-tat, de unde tăia 
vreascuri pe care le aducea acasă şi le dădea pe orez. 
Dacă o zi nu tăia vreascuri, în ziua aceea nu se găsea de 
mâncare în casa lor. Şi până să ajungă acolo, trecea peste 
stânci piezişe şi peste punți înalte, trecea prin valea unui 
râu cu apa învolburată. Odată,. într-un an, de sărbători, s- 
a pornit o ploaie care a ținut zile în şir. Zilele treceau şi 
ploaia nu mai contenea. Nemaiaşteptând să se lumineze 
vremea, Tien Tai şi-a aruncat toporul pe umăr, şi-a luat 
coşul şi frânghia şi a plecat pe munte să taie vreascuri. Şi 
pentru că veni vorba de topor, toporul lui fusese făcut la 
un fierar anume şi era de trei ori mai greu decât alte 
topoare. Tien Tai a trecut valea. cu apa învolburată, s-a 
cățărat pe crestele spălate de ploaie, pe cărările înguste, 
şi a ajuns la muntele cel mai îndepărtat, unde a început să 
taie vreascuri. Dar n-a apucat să taie cine ştie ce că s-a 
pornit vântul şi a început din nou ploaia. 


Şi a plouat a plouat până ce apa a acoperit toată 
valea. După ce a stat ploaia, Tien Tai s-a urcat într-un 
copac şi a văzut cum valea era tot o apă. Uitându-se spre 
drumul care ducea la casa lui, îşi zicea: „Mama mă 
aşteaptă în poartă şi poate e îngrijorată să nu mă fi luat 
apa". I-a părut rău că nu poate ajunge într-o clipă la mama 
lui s-o liniştească, dar orice ar fi fost, nu se putea trece 
peste valurile înfuriate care cuprinseseră toată valea. Şi 
tot gândindu-se el, nu ştiu cum s-a făcut că i-a scăpat 
toporul din mână şi a căzut cu zgomot peste o stâncă 
verzuie. Uitându-se după el, a văzut că stânca s-a mişcat 
şi încet, încet s-a dat la o parte, apoi pe locul acela a 
apărut o bătrână care a întrebat de trei ori: 

- Cine a ciocănit la uşa mea? 

Tien Tai şi-a făcut curaj şi a sărit din copac spunând: 

- Eu am ciocănit la uşa ta. Iar bătrâna l-a întrebat: 

- Ce treabă ai de ai ciocănit la uşa mea? Tien Tai i-a spus 
ce avea pe suflet: 

- Măicuţă, în fiecare zi vin pe muntele acesta să tai 
vreascuri, în fiecare zi trec prin văile adânci şi mă cațăr 
pe stâncile înalte şi nu mă sperie oboseala. Dar acum m-a 
țintuit apa aici şi sunt îngrijorat de mama care mă 
aşteaptă să dăm vreascurile pe orez. Dar cum să mă 
întorc acasă? 

Bătrâna l-a ascultat şi apoi s-a aplecat şi a ridicat de jos 
o legătură de trestie pe care i-a dat-o, spunându-i: 

- Dacă te vei aşeza pe ea, vei ajunge oriunde te vei gândi. 
Apoi, bătrâna s-a făcut nevăzută, iar stânca s-a mişcat la 
locul ei. 


Tien Tai s-a aşezat pe legătura de trestie şi şi-a zis: 
„Întâi să mă ridic în văzduh". Şi cât ai clipi din ochi, s-a 
ridicat în văzduh. Apoi a vrut să coboare şi ca un fulg a 
coborât tot în locul de unde plecase. 

Dacă a văzut flăcăul, şi-a ridicat crosna de vreascuri în 
spate, s-a aşezat pe legătura de trestie şi, mai repede 
decât vântul, a ajuns acasă. înainte, abia putea să urce 
muntele după vreascuri o dată pe zi şi la înapoiere era 
deja noapte. Acum, cu ajutorul legăturii de trestie, se 
ducea pe munte de câte patru-cinci ori pe zi. După câteva 
zile, casa lor era plină de vreascuri şi de orez. într-o zi, 
Tien Tai i-a spus mamei sale: 

- Mamă, eu m-am făcut mare, dar nu am văzut încă lumea. 
Am strâns destul orez să-ți ajungă pentru multe zile. Pe 
mine mă bate gândul să plec în lume. 

Bătrâna l-a întrebat: 

- Dar unde vrei să pleci, copile? 

După puțină gândire, Tien Tai a răspuns: 

- Toţi vorbesc despre frumusețea capitalei şi aş vrea să 
mă duc şi eu să o văd. Bătrâna i-a zis: 

- Capitala este al împăraților, ai grijă de tine, şi să te 
întorci cât mai repede. Tien Tai a dat din cap şi s-a 
aşezat pe legătura de trestie ridicându-se în văzduh şi, 
într-o clipă, a şi fost în capitală. De sus, din văzduh, 
oraşul părea amenințător şi măreț. Zidurile înalte, 
clădirile în opt colțuri se perindau unele după altele. Pe 
străzi şi ulicioare mişunau oamenii. În oraşul interzis* se 
vedeau fel de fel de pavilioane colorate şi pagode albe as- 
cunse pe sub ramurile verzi ale copacilor, iar pe apa 


albăstruie a lacurilor lunecau bărci minunat împodobite. 
După ce s-a săturat de privit, Tien Tai a coborât pe 
pământ şi a început să se plimbe pe străzile oraşului, unde 
a văzut privelişti pe care nu le mai văzuse niciodată. Mai 
avea un singur gând: să pătrundă în oraşul interzis, partea 
capitalei unde erau palatele împăratului şi unde era 
interzisă intrarea oamenilor de rând, să vadă cum e acolo. 
A aşteptat până s-au închis toate prăvăliile, până ce 
străjile au anunțat miezul nopții, s-a aşezat pe legătura 
de trestie şi a ajuns în oraşul interzis. Şi ce a văzut aici |- 
a minunat şi mai mult: privelişti fermecătoare şi bogății 
neprețuite; lacuri acoperite cu nuferi, -acoperişuri care 
parcă-şi luau zborul, lampadare rotunde şi roşii, dragoni 
fioroşi pe postamente de piatră, picturi şi sculpturi 
minunate pe fiecare zid. A trecut încetişor pe lângă un leu 
de aramă mai înalt decât un stat de om, s-a strecurat prin 
peştera de piatră a unui munte făcut de mâna omului şi, în 
umbra copacilor, a văzut un palat acoperit cu olane verzi 
strălucitoare, cu coloane roşii şi geamuri sparte. După ce 
s-a asigurat că nu-l vede nimeni, s-a urcat pe scările de 
marmură, vrând să vadă mai bine desenele de sub 
streaşină, să pipăie co-loanele lunecoase. Ar mai fi vrut să 
vadă ce se află în palat. S-a apropiat de fereastră şi a 
ridicat încet perdeaua de mătase. Dar înăuntru era 
întuneric şi n-a văzut nimic. Când să plece, a auzit un 
zgomot şi, deodată, toată încăperea s-a luminat. Atunci a 
văzut înăuntru un turn de fildeş şi tablouri din bambus şi 
aur, iar alături, o fată de o frumusețe răpitoare care 
plângea amarnic. Fata ținea în mână un castron în care 


ardea o lumânare de aur ce împrăştia raze aurii, în păr 
avea o floare ce împrăştia raze argintii, în urechi avea 
cercei de rubin, pe spate o mantie colorată, iar mijlocul îi 
era strâns într-o cingătoare bătută cu pietre prețioase. 
Tien Tai, văzând cum lacrimile se rostogolesc pe fața albă 
a fetei, a simțit cum i se înmoaie inima. „Oare cine o 
chinuieşte pe această fecioară mlădie, care la miezul 
nopții e închisă în această încăpere?" Tocmai voia să 
plece, când fata, plutind parcă, s-a apropiat de el şi cu o 
voce slabă i-a spus: 

- Ei, nu pleca! Vreau să-ți spun ceva! Tien Tai s-a oprit şi a 
ascultat. 

- Sunt închisă în palat de mulți ani şi nu văd niciodată pe 
nimeni. Nu pot să mă mişc în voie şi de primăvara până 
iarna, de dimineața până seara, stau închisă în această 
cameră. Omule, fie-ți milă, scapă-mă de aici! 

Tien Tai i-a făgăduit, dar cum s-o scoată din palat tocmai 
când treceau străjile care strigau ceasurile din noapte, 
când fereastra era aşa de solidă şi uşa aşa de groasă? A 
rămas uitându-se la fată în tăcere. Aceasta i-a spus: 

- Scoate tabloul cu fata din palat şi astfel mă salvezi. 
Când voia s-o întrebe unde se află acel tablou, s-au auzit 
paşi şi camera s-a cufundat din nou în întuneric, iar fata 
s-a făcut nevăzută. Tien Tai s-a aşezat în grabă pe 
legătura de trestie şi s-a ridicat în văzduh. 

Ajuns acasă, i-a povestit maică-si totul şi apoi s-a aşezat 
pe legătura sa şi a plecat la muntele Ţin. S-a cățărat din 
nou în copac şi a dat drumul toporului care a căzut cu 
zgomot pe stânca verde. Bătrâna a întrebat iarăşi de trei 


ori: 

- Cine a ciocănit la uşa mea? 

Tien Tai a sărit din copac şi a răspuns: 

- Eu am ciocănit la uşa ta. Bătrâna, supărată i-a zis: 

- Ți-am dat legătura de trestie, acuma ce mai vrei? 

- Măicuţă, nu fi supărată, i-a spus flăcăul, te rog să mă 
asculți. Pretutindeni creşte iarba şi înfloresc florile, 
oamenii de ce nu pot fi toți fericiți? M-ai ajutat să scap 
de foame, să nu mă mai obosesc şi să nu mă chi-nuiesc. Aş 
vrea să fac şi eu un bine salvând-o pe acea sărmană fată 
din palat. Spune-mi, măicuță, cum să găsesc tabloul cu 
fata? 

După ce a ascultat toate cele, bătrânei i-a trecut 
supărarea şi cu blândețe a zis: 

- Bravo, flăcăule, ai spus bine. Iarba creşte peste tot, 
florile înfloresc pretutindeni, oamenii trebuie să fie toți 
fericiți. Copile, eu vreau să te ajut. Dacă vrei să scapi 
fata trebuie să te duci la munții cei întunecați şi să cauţi 
duhul pustiului. Dar uşa duhului e foarte greu de găsit 
Pentru aceasta trebuie să cauţi mai întâi trestia lungă de 
trei geanguri* [*Unitate de măsură egală cu 3, 33 m] şi 
după ce vei trage cu putere de ea, ți se va arăta drumul 
ce duce la uşa lui. Dacă duhul doarme, nu care cumva să 
aştepţi, pentru că dacă a adormit, el doarme 120 de ani şi 
nu se trezeşte nici dacă-l strigi, nici dacă-l scuturi. De-l 
vei găsi dormind, să te duci la râul cu nisipul roşu şi să 
faci rost de acul sfânt de la împărăteasa peştilor negri. 
Stânca verde s-a mişcat şi s-a aşezat te locul ei, iar 
bătrâna s-a făcut nevăzută. 


După povata bătrânei, Tien Tai s-a aşezat pe legătura de 
trestie şi într-o clipă a ajuns la munții cei întunecați. 
Aceşti munți aveau nu ştiu câte vârfuri şi culmi, pe 
coastele lor creşteau păduri cu tot felul de copaci, iar în 
păduri tot felul de ierburi şi flori parfumate. Tien Tai a 
început să caute prin păduri, pe vârfuri şi pe costişe şi 
până la urmă a găsit trestia lungă de trei geanguri. A tras 
de trestie şi în fața lui s-a făcut un drum care ducea în 
inima muntelui. Tien Tai a pornit pe acest drum. La capătul 
lui se afla o casă de piatră în care era un kang, o pernă şi 
o masă, toate de piatră. Duhul pustiului dormea întins pe 
kangul de piatră, cu perna de piatră la căpătâi şi sforăitul 
lui răsuna ca un tunet. Tien Tai s-a apropiat de el şi, 
văzând cum doarme de adânc, l-a apucat de braț, dar 
brațul parcă avea mii de ținuri** [**Unitate de măsură 
egală cu 500 g], aşa că nici n-a putut să-l mişte; i-a pipăit 
corpul, dar corpul era mai tare decât piatra. După câteva 
clipe, s-a aşezat pe legătura de trestie şi a plecat în 
căutarea râului cu nisipul roşu. 

Aşezat pe legătura sa, Tien Tai zbura prin văzduh ca un 
nor alb. Şi a trecut peste râuri cu apa galbenă şi peste 
râuri cu apa verde, peste râuri în care sclipeau solzii de 
peşte şi peste râuri cu apa învolburată şi numai după ce a 
trecut peste 99 de râuri şi a străbătut 9 999 de li*** 
[***Unitate de măsură egală cu 500 m] a ajuns la râul cu 
nisipul roşu. Apa râului era aşa de limpede încât puteai să 
vezi până în fundul lui. In râu era nisip roşu care strălucea 
aşa de tare de credeai că şi apa e roşie. O mulțime de 
peştişori negri alergau de colo-colo pe fundul lui. 


Tien Tai şi-a dat seama că acesta e râul cu nisipul roşu de 
care-i vorbise bătrâna. Dar cum s-o găsească pe 
împărăteasa peştilor negri? Plimbându-se în sus şi în jos 
pe malul râului, i-a venit un gând. S-a dus în satul vecin să 
caute o plasă de prins peşte. Când au auzit despre ce este 
vorba, locuitorii satului l-au sfătuit: 

- Tinere, tinere, nu-ți primejdui viața. Peştii din râu sunt 
puii împărătesei peştilor negri şi nimeni n-are curajul să-i 
atingă. 

Auzind aceasta, băiatul a şovăit un pic, dar nu şi-a 
schimbat hotărârea. A luat plasa şi s-a dus pe malul apei. 
Apoi s-a aşezat pe legătura de trestie, s-a ridicat în 
văzduh, a aruncat plasa în apă şi a început s-o tragă 
încetişor. Plasa s-a umplut de peştişori negri care se 
zbăteau speriați. Dar nici n-a apucat să se uite mai bine, 
că s-a stârnit un vânt şi apa râului a început să se 
învârtejească. Vârtejul se ridica spre Tien Tai, mai, mai 
să-l cuprindă, când, văzând că nu-i a bună, acesta a spus: 
„Ridică-te!" şi legătura s-a ridicat degrabă în văzduh. Şi 
cu cât vârtejul se ridica mai sus, cu atât Tien Tai, ținând 
plasa strâns în mână, se ridica şi mai sus. Legătura de 
trestie s-a ridicat la înălțimea de 100 geanguri, iar 
vârtejul de apă a ajuns până la 99 geanguri. Legătura s-a 
ridicat mai sus chiar decât cel mai înalt munte, şi atunci 
vântul s-a potolit şi apa a căzut în matcă. Uitându-se în 
jos, Tien. Tai a văzut deasupra apei pe împărăteasa 
peştilor negri, cu o coroană de aur pe cap, care a strigat 
către el: 

- Omule de pe legătura de trestie, mă dau bătută. Dă-mi 


puii înapoi şi-ţi voi împlini orice dorinţă! 

Tien Tai a coborât la înălțimea unui copac şi a spus: 

- Nu vreau nici aur, nici argint, ci numai acul sfânt şi să-mi 
spui cum să trezesc duhul pustiului care doarme în munții 
cei întunecați. 

- N-ai decât să-l înțepi cu acul sfânt şi se va trezi, i-a 
răspuns împărăteasa. Înainte am avut acul de care-mi 
pomeneşti, dar anul acesta când au crescut apele, mi l-a 
furat scorpia de broască țestoasă din văgăuna dragonului 
de la capătul râului. Îţi voi da în schimb un căuş pe care 
dacă-l vei afunda în văgăuna dragonului vei găsi deîndată 
acul sfânt. Zicând aceasta, împărăteasa şi-a desprins un 
solz strălucitor în. formă de căuş pe care i l-a aruncat 
băiatului. Tien Tai a luat solzul şi apoi a dat drumul 
peştişorilor care s-au afundat în apă împreună cu mama 
lor. 

După ce a înapoiat plasa, Tien Tai s-a aşezat pe legătura 
ie trestie şi a zburat pe firul apei, până ce a ajuns la 
capătul râului, unde se înălța un munte mic, din piatră 
roşie, acoperit cu brazi roşii. Aici se afla o văgăună cu apă 
neagră-verzuie. A coborât de pe legătură şi a vârât căuşul 
strălucitor în văgăună. Apoi, ridicându-l, apa a secat pe 
jumătate. A mai vârât o dată căuşul şi din toată apa n-a 
mai rămas decât o mocirlă pe fundul văgăunii, în care se 
târau nişte broaşte țestoase. Cea mai mare dintre ele, 
care avea pe puțin câteva sute de ținuri, şi-a strâns capul 
şi s-a prefăcut într-o femeie cu fața verde. 

Tien Tai i-a spus: 

- Dacă nu-mi dai îndată acul sfânt pe care l-ai furat, am 


să sec văgăuna. 

Broasca i-a aruncat o privire plină de ură şi i-a întins acul. 
Luându-l, Tien Tai a văzut că era un ac nu mai lung de două 
degete, dar greu de să-i rupă mâna. 

Având acul sfânt, Tien Tai s-a aşezat pe legătura de 
trestie şi a zburat către munții cei întunecoşi. Ajungând 
la trestia lungă de trei geanguri, a tras de ea şi i s-a 
arătat din nou drumul care ducea în inima muntelui. Duhul 
pustiului dormea încă pe kangul lui de piatră, sforăind de 
credeai că sunt mii de tunete. L-a înțepat cu acul sfânt în 
umăr, şi duhul pământului s-a trezit strigând: 

- Dar ce m-a pişcat oare? Tien Tai i-a zis în grabă: 

- Bunule duh, nu te-a pişcat nimic. Eu te-am trezit, să te 
rog să mă ajuţi într-o treabă! 

Râzând, duhul pustiului a zis: 

- Desigur că bătrâna de la muntele Tin te-a trimis aici. 
Bine, spune-mi ce treburi te-au adus. 

Tien Tai a spus: 

- Te rog să-mi ajuţi să scot tabloul cu fata din palat! 
Bătând din palme, bătrânul a răspuns: 

- E uşor de tot, vreau să te ajut, dar să ştii un lucru, nu- 
mi place niciodată să duc o treabă până la capăt. Acum s-a 
înnoptat deja. Eu voi pleca, iar tu culcă-te pe kangul meu, 
cu capul pe perna mea, şi-n vis vei vedea tot ce fac eu. 
După ce a terminat de vorbit, l-a împins pe Tien Tai în 
pat, iar acesta a adormit pe loc. 

În vis, a văzut tot felul de ciudāțenii: A văzut cum duhul 
pustiului s-a prefăcut într-o pisicuță albă care parcă 
zbura, aşa alerga de repede, şi sărind peste un zid roşu a 


intrat în oraşul de reşedinţă. Era aproape de miezul nopții 
când pisica a pătruns în palat. împăratul şi împărăteasa 
dormeau sub baldachinul brodat cu dragoni. Slujitorii 
care-i păzeau erau aşa de obosiţi că le amorțiseră 
picioarele şi abia îşi mai țineau ochii deschişi, dar nu 
îndrăzneau nici să se aşeze, nici să se culce. Pisicuţa albă 
a aşteptat până s-a liniştit totul, s-a furişat şi a luat 
cingătoarea de jad a împărătesei şi, sărind din zid în zid, a 
ieşit din palat. Apoi, sărind peste zidul care înconjura 
oraşul, a alergat până la o fântână părăsită şi a aruncat-o 
în ea. Tien Tai a dat un strigăt şi s-a trezit. Alături se 
afla duhul pustiului care, căscând, a spus: 

- Flăcăule, ceea ce trebuia să fac pentru tine am făcut. Ce 
a mai rămas, vei face tu. Acum pleacă, fiindcă mi-e somn. 
Duhul pustiului s-a urcat pe kang, a pus capul pe perna de 
piatră şi a adormit îndată. În cameră s-a auzit din nou 
sforăitul ce semăna cu un tunet. 

În zori, Tien Tai a ajuns în capitală. Împărăteasa se 
trezise, făcuse baie şi, când să se îmbrace, nu a mai găsit 
cingătoarea de jad. A dat poruncă s-o caute, dar nu era 
de găsit. Nu ştiu câți servitori au fost pedepsiți. Dar 
oricât au căutat-o, n-au găsit-o. Atunci împărăteasa a 
poruncit ca aceluia cărei va aduce cingătoarea de jad să i 
se împlinească toate dorințele: de vrea să fie numit 
demnitar, va fi demnitar, de vrea aur şi argint, va primi 
aur şi argint. 

Tien Tai s-a înfățişat la împărăteasă şi i-a spus cu glas 
domol: 

- Eu am obiceiul să visez ce se întâmplă în realitate. Ieri- 


seară am visat cum cingătoarea de jad a fost aruncată 
într-o fântână părăsită. 

Demnitari şi soldați au pornit-o împreună cu Tien Tai spre 
fântâna părăsită, unde au găsit cingătoarea. Împăratul l-a 
întrebat pe Tien Tai: 

- Vrei să fii demnitar sau vrei bani? Tien Tai a răspuns: 

- Nu vreau nici să fiu demnitar, nu vreau nici bani. Am 
auzit că aveți în palat un tablou cu o fată. Vreau acel 
tablou şi nimic altceva. Împăratul s-a bucurat cã-i cere 
numai atât şi a dat poruncă să-i fie dat tabloul. 

Tien Tai a luat tabloul, s-a aşezat pe legătura de trestie 
şi a părăsit capitala, întorcându-se acasă. A agăţat tabloul 
pe perete şi, uitându-se la el, şi-a dat seama că fata din 
tablou era una şi aceeaşi cu fata din palat. Şi cu cât se 
uita mai mult, cu atât i se făcea mai dor de sărmana fată 
pe care o văzuse în palat. Atunci, fata din tablou s-a 
mişcat: lumânarea de aur din mână a început să 
răspândească raze aurii, floarea de argint din păr îm- 
prăştia raze argintii. A început să zâmbească şi fața-i 
palidă a căpătat şi mai mult farmec. Nu s-a plâns că Tien 
Tai e prea sărac şi, cu mâna în care ținuse lumânarea de 
aur, a ajutat-o pe maică-sa să pregătească mâncarea. Cei 
doi tineri s-au căsătorit şi niciodată n-au mai părăsit 
munții Tin. 


MUNTELE ZÂNEI COCORILOR 


Cocorul este o pasăre foarte frumoasă. Are un moț roşu 
ca o floare, pene albe ca zăpada şi picioare lungi. Legenda 
spune că demult, demult, cocorul a zburat din creierul 
muntelui, ducând în spate o zână. Pe vremurile acelea, 
departe, tare departe, tocmai în partea de apus a 
munților, trăia un negustor, cam la vreo 50 de ani, care 
deschisese prăvălie mare într-un sat. La câțiva li de acest 
sat, se afla un cătun vestit pentru priveliştile sale. Aici 
trăiau două familii: una se chema Li, iar cealaltă Uang. 
Erau vecini şi se înțelegeau cum nu se poate mai bine. 
Familia Li avea o fată - Tai Hua, iar familia Uang un băiat 
- Uang Siang. Bătrânii se aveau bine, iar copiii şi mai bine; 
de multe ori beau apă din acelaşi pahar şi se jucau la 
umbra aceluiaşi pom. Văzând cât de bine se înțelegeau 
copiii, bătrânii se bucurau şi îşi ziceau: 

- Tu ai un băiat, eu am o fată, să ne înrudim! Cine să ştie 
că după puțin timp, venind o molimă, Uang Siang a rămas 
fără mamă, iar Tai Hua fără amândoi părinții. Din cele 
două familii n-a mai rămas decât bătrânul Uang şi cei doi 
copii. I se rupea inima bătrânului văzând cum Uang Siang a 
rămas orfan de mamă, iar Tai Hua orfană de amândoi 
părinții. 

Într-o zi „acesta a spus: 

- Tai Hua, încă de când trăiau părinții tăi, hotărâsem să te 
muţi la noi. Acum, că ai rămas singură, vino în casa noastră 


şi vom împărți mâncarea şi băutura! 

Tai Hua s-a mutat la familia Uang şi amândoi copiii erau 
nedespărțiți: la fântână mergeau împreună, la cositul 
ierbii împreună şi râsul lor răsuna peste tot. Încetul cu 
încetul, copiii au crescut mari şi au început să înțeleagă 
anumite lucruri. Vecinii spuneau că Tai Hua e ca o floare, 
dar în ochii lui Uang Siang ea era mai frumoasă decât 
toate florile; vecinii spuneau că Tai Hua are ochii ca nişte 
stele, dar pentru Uang Siang ochii ei erau mai strălucitori 
decât toate stelele. Când Uang Siang o privea, Tai Hua se 
roşea şi-şi pleca ochii. Se făcuseră mari şi se ruşinau să-şi 
mai vorbească în fața oamenilor. Simțămintele lor erau ca 
florile ce înfloresc când vine primăvara şi dă căldura. Toţi 
se aşteptau ca ei să se ia. Dar nu întotdeauna se întâmplă 
după gândul omului. Tatăl lui Uang Siang şi-a adus o altă 
nevastă, o femeie închisă şi rea. Nici nu trecuseră trai 
zile, când a început să-l chinuiască pe Uang Siang. Acesta 
pleca dis-de-dimineaţă la câmp, dar mama vitregă nu-l 
aştepta niciodată cu masa şi adesea îi zicea lui bărbatu- 
său: 

- Hai să mâncăm, ce să-l mai. aşteptăm şi pe el, e mare şi 
ar trebui să dea zor să termine treaba mai repede şi să 
vină devreme acasă. Iar când se întorcea Uang Siang ori 
găsea mâncarea rece, ori nu mai găsea deloc. 

Când i se rupeau hainele, mama vitregă zicea: 

- E băiat mare şi ar trebui să fie mai cu grijă cu hainele. 
Dacă le-a rupt, să le poarte rupte! 

Zi şi noapte îl ponegrea mama vitregă pe Uang Siang în 
ochii tatălui său, încât acesta şi-a scos băiatul de la inimă. 


Vedea cum Uang Siang rabdă de frig şi de foame, dar nu-l 
lua în seamă. Numai Tai Hua mai avea grijă de el şi 
câteodată, pe furiş, îi oprea mâncare, ori îi cosea hainele. 
Tai Hua încerca să ghicească de ce mama vitregă se purta 
urât cu Uang Siang şi aşa de bine cu ea. Săraca fată, nici 
nu se gândea că mama vitrega n-o să-i lase să se 
căsătorească. 

Dar peştele caută tovărăşia peştelui, şarpele caută 
tovărăşia şarpelui. într-o zi, în casa lui Uang a venit o 
pețitoare cu care mama vitregă a şuşotit un timp. 

Avem aici o comoară care face bani buni şi n-ar trebui să 
mai fim aşa săraci. Ce zici de Tai Hua? 

Peţitoarea a răspuns: 

- Eşti o femeie deşteaptă, cred că Tai Hua face câteva 
sute de Lianguri* [*Liang - unitate de măsură pentru bani, 
egală cu 33 g de argint]de argint, dar mă tem că nu vreți 
s-o dați. 

Auzind că e vorba de câteva sute de lianguri de argint, 
mama vitregă a sărit în sus, ochii i s-au roşit şi a răspuns 
în grabă: 

- Nu te teme că bărbatu-meu şi fiu-meu nu s-or învoi. Ştiu 
eu un leac pentru ei, numai să-mi aduci banii. 

Pețitoarea a început să râdă şi, aplecându-se la urechea 
mamei vitrege, a spus: 

- Treaba e ca şi făcută, negustorul care a deschis prăvălia 
în sat trecând într-o zi pe aici a văzut-o pe fată. E gata să 
dea 500 lianguri de argint. 

După ce s-au mai sfătuit un timp, pețitoarea a plecat. Se 
făcuse ora să pună de mâncare. Mama vitregă a chemat-o 


pe Tai Hua din casă şi, râzând cu toată faţa, i-a zis: 

- Fată dragă, e aşa de cald, de ce nu te duci afară la 
umbră să te răcoreşti? Eu am să fac o turtă din făină albă 
pentru Uang Siang. 

Lui Tai Hua i s-a părut ciudat faptul că, după venirea 
pețitoarei, mama vitregă a devenit dintr-o dată aşa de 
veselă şi bună. Dar n-a zis nimic, a ieşit afară în curte şi 
s-a ascuns. După puțin timp, mama vitregă, crezând că Tai 
Hua a plecat, a încuiat poarta şi uşa casei. Văzând 
aceasta, Tai Hua a devenit şi mai bănuitoare. Încet, încet, 
s-a apropiat de uşa casei şi s-a uitat printr-o crăpătură. 
Înăuntru, mama vitregă a luat un pachet cu otravă pe care 
l-a răsturnat în făină. Fata a înțeles totul şi în grabă a 
fugit şi s-a ascuns din nou. După ce a terminat de făcut 
mâncarea, mama vitregă a descuiat poarta. Atunci Tai Hua 
a ieşit în stradă şi s-a aşezat la umbra unui pom. Pe seară, 
s-a înapoiat şi Uang Siang. Tai Hua i-a ieşit în cale şi, fără 
a ține seama dacă pe stradă erau sau nu oameni, a început 
să-l tragă de mânecă. Ruşinat, Uang Siang a întrebat-o: 

- Ce s-a întâmplat? 

- Orice ar fi, să nu mănânci din turta albă! i-a şoptit Tai 
Hua şi apoi s-a aşezat din nou, prefăcându-se că lucrează. 
Băiatul nici n-a ajuns bine în curte, că mama vitregă i-a 
ieşit în întâmpinare întrebându-1 de una, de alta, 
Prefăcându-se bucuroasă de venirea lui. Intrând în casă, 
i-a adus turta şi i-a spus: 

- Mănâncă, băiete, să prinzi putere. 

Uang Siang a luat turta în mână şi a ieşit afară. În curte 
era un câine mare galben. Băiatul s-a făcut că-i cade 


pâinea şi câinele s-a şi repezit, a luat-o şi-a rupt-o la 
fugă. Punând mâna pe un ciomag, mama vitregă a ieşit în 
grabă şi a început să-l fugărească. Până să-l ajungă mama 
vitregă, câinele a înghițit pâinea. Sub ochii lui Uang Siang, 
n-a mai făcut nici zece paşi că a căzut jos şi a murit. 
Nemâncat şi necăjit, Uang Siang s-a dus în camera lui şi s- 
a întins în pat. După puțin timp a venit şi taică-său. 
Smiorcăindu-se şi plângând, mama vitregă i-a spus: 

- I-am pregătit cu toată bunăvoința o turtă de făină albă, 
iar el a pus otravă în ea şi a dat-o câinelui şi zice că eu am 
vrut să-l otrăvesc. Mă omoară cu zile băiatul ăsta! Taică- 
său, fără a cerceta adevărul, l-a certat zdravăn pe băiat 
şi cu asta a socotit treaba încheiată. 

Toată noaptea n-a dormit Uang Siang. Îşi zicea: „Dacă n- 
ar fi văzut Tai Hua să-mi spună, aş fi fost mort acum. Dar 
zile mai sunt multe şi dacă mamei vitrege i-a intrat în cap 
să mă otrăvească va găsi ea cum să mă otrăvească. Azi am 
scăpat, dar mâine, cine ştie, doar n-o să pot să stau 
nemâncat în fiecare zi?" S-a gândit să fugă de acasă, dar 
îi părea rău s-o lase pe Tai Hua. Ar fi vrut să fugă 
împreună cu ea, dar încotro să se ducă? Nici el singur nu 
ştia cum se va descurca, atunci de ce s-o mai chinuiască şi 
pe ea? S-a socotit el ce s-a socotit, dar n-a găsit nici o 
ieşire. 

Afară a început să bată vântul. Străjile au strigat prima 
oară, a doua oară, clar el tot nu dormea. Când au strigat a 
treia oară, Uang Siang a auzit o bătaie uşoară în geam şi o 
voce i-a şoptit: 

- Deschide repede uşa! 


A deschis îndată şi a intrat Tai Hua cu o legătură în mână. 


- Uang Siang, i-a şoptit ea, dacă mai rămâi aici, mama 
vitregă te va pierde. Am pus în legătura asta doi bănuți şi 
câteva lucruri, ia-le şi fugi să-ți scapi viața! Zicând 
aceasta, tremura toată şi lacrimile-i curgeau şiroaie. Dar, 
temându-se că-l va îndurera şi mai mult pe băiat, şi-a 
înăbuşit plânsul. 

Străjile strigaseră a patra oară, vântul bătea şi mai tare. 
- Acum e timpul să pleci! i-a şoptit Tai Hua, dându-i 
legătura. Şi să ţii minte, chiar dacă ar fi să trec prin foc 
şi prin munți de cuțite, nu mă voi mărita cu altul! 

Uang Siang i-a răspuns: 

- Chiar dacă marea va seca şi pietrele munților vor 
putrezi, tot nu mă voi schimba. 

Tai Hua l-a condus până la poartă, unde Uang Siang i-a 
spus: 

- Întoarce-te acum. Cum voi găsi un loc potrivit, voi veni 
îndată să te iau. 

Uitându-se la cer, Tai Hua s-a rugat: 

- Stelelor, stelelor, ascundeți-vă după nori, să nu ne vadă 
răii. Şi stelele parcă ar fi înțeles ruga ei, s-au ascuns după 
nori.. Apoi, s-a rugat iarăşi: Câinilor, să nu lătraţi, până nu 
iese din sat! Şi, ciudat, până n-a ajuns la marginea satului, 
nici un câine n-a lătrat. 

Afundându-se în noapte, Uang Siang s-a îndreptat către 
munții din apus. înainte tăiase vreascuri şi cosise iarbă pe 
aceşti munți. La lumina zilei, a văzut aici privelişti pe care 
nu le mai întâlnise altă dată: fiecare pia-tră era albă ca 


argintul, fiecare creastă era parcă sculptată de un 
meşter neîntrecut, iarba pe care călca era moale şi 
strălucitoare ca mătasea. Trecând peste o culme, a ajuns 
la un palat cu poarta din perle roşii străjuită ele ramuri 
verzi de brad şi înconjurată de un zid roşu. Până să se 
dumerească, poarta s-a deschis şi din palat a ieşit o 
tânără de vreo 20 de ani îmbrăcată în verde. 

Mergând spre el, fata l-a strigat: 

- Uang Siang! Uang Siang! 

Mirat că-l strigă pe nume, băiatul s-a oprit, dar nu a 
răspuns. Fata se apropia încetul cu încetul de el și 
continua să-l strige. In cele din urmă, Uang Siang i-a 
răspuns. Hainele fetei foşneau ca frunzele unui copac 
bătute de vânt. Uitându-se spre ea, băiatului 'i s-a părut 
că aceasta avea prinse pe haine frunze de copac şi iarbă 
verde. Uitându-se mai cu atenție, a văzut că pe 
îmbrăcămintea ei erau brodate frunze şi iarbă. 

Cu multă blândețe, fata a întrebat: 

- Nu eşti tu Uang Siang? De ce nu mi-ai răspuns de prima 
dată? Hai să ne aşezăm! 

Băiatul a zis: 

- Tu eşti fată, eu băiat cum să stăm singuri în pădurea 
-aceasta? Mai bine să-mi văd de drum. Râzând, fata l-a 
întrebat: 

- Dar încotro vrei să te îndrepți? Nu vezi că în jurul tău 
sunt numai munți înalți? 

Ridicând capul, băiatul a rămas uimit când a văzut că de 
jur-împrejurul lor erau numai munți cu creste ascuţite de 
ajungeau până la nori. 


Tot râzând, fata i-a spus: 

- Vino cu mine, Uang Siang, şi vom petrece zile fericite In 
sinea lui, Uang Siang se gândea: „Dacă am ajuns până aici, 
am să mă duc să văd despre ce este vorba". 

Amândoi au ajuns la poarta palatului. În dreapta şi în 
stânga ei nu erau lei de piatră, cum e obiceiul, ci două 
păsări mari cu capul roşu şi aripile albe, care stăteau 
nemişcate parcă erau de piatră. 

Fata i-a spus: 

- Păsările acestea sunt cocori. Şi, atingându-i încet cu 
mâna, cocorii şi-au întins gâtul şi au strigat o dată de a 
răsunat toată valea, iar norii de pe cer s-au împrăştiat. 
Apoi din nou au încremenit. 

Fata l-a dus pe Uang Siang într-o sală mare, împodobită, 
şi l-a aşezat la masă. După ce a mâncat şi a băut, băiatul 
s-a ridicat şi a spus: 

- Văd că eşti singură acasă, să plec şi eu până nu se 
întunecă. 

Fata a râs din nou. 

- Sunt singură, e adevărat, dar am multe încăperi în palat. 
Rămâi noaptea asta aici. 

Seara, Uang Siang s-a culcat într-un pat cu aşternut de 
mătase moale şi călduros. Dar orice ar fi făcut, nu putea 
să doarmă. întorcându-se pe o parte şi pe alta, ofta şi se 
gândea la Tai Hua. 

A doua zi, fata s-a împodobit şi mai frumos. Şi-a pus o 
mantie roşie bătută cu pietre strălucitoare şi o rochie 
brodată cu mii de flori mai frumoase decât cele mai 
proaspete flori, iar mijlocul şi l-a strâns într-o cingătoare 


bătută cu pietre prețioase. 

Râzând, fata i-a spus: 

- Nu mai ofta, haide afară să ne plimbăm şi să te 
linişteşti! 

L-a luat pe băiat de mână şi au ieşit pe poartă. Rochia 
fetei mişcându-se, păreau că se mişcă şi florile de pe ea, 
şi Uang Siang a simțit parcă parfumul lor. Afară, totul se 
schimbase. Înfloriseră caişii, florile de rodii erau roşii ca 
focul, iar bujorul de primăvară îşi deschisese petalele. 
Mantia roşie a fetei împrăştia raze aurii, iar stâncile albe 
ca argintul îşi reflectau lumina. Faţa fetei era mai roşie 
decât razele soarelui şi, oriunde se uita, peste tot florile 
păreau şi mai frumoase. Atunci Uang Siang a înțeles că a 
întâlnit o zână şi s-a bucurat, dar s-a şi îngrijorat. 

Tot râzând, zâna i-a spus: 

- Florile au înflorit de sărbătoare. Să facem nunta astăzi. 
Uang Siang şi-a plecat capul. Oftând, a răspuns: 

- Zână, surioară, am să-ți pun şi eu o întrebare. De ce 
când înfloresc florile mai sunt oameni trişti? 

Zâna n-a ştiut ce să-i răspundă. 

Şi a mai trecut o zi. 

Seara, băiatul s-a culcat din nou în aşternuturi de mătase 
şi iarăşi n-a dormit toată noaptea. 

A doua zi, zâna şi-a schimbat din nou hainele. Şi-a pus o 
mantie albastră ca albastrul cerului după ploaie şi l-a luat 
din nou pe Uang Siang la plimbare. Cum au ieşit pe poartă, 
în fața lor a apărut un lac cu apa albastră strălucitoare. 
Pe malul lacului erau tot felul de flori, iar pe luciul apei 
lunecau lebede. Şi cum s-a mişcat zâna, cum mantia ei a 


început să strălucească la fel ca apa lacului. Mergând, 
semăna cu o rândunică, şi fața ei era tot atât de rotundă 
ca luna care se oglindeşte în lac. 

Atunci, zâna a spus: 

- Păsările se împerechează, peştii se adună câte doi. Ne 
luăm astăzi? 

Dar băiatul i-a răspuns: 

- Păsările se împerechează, peştii se adună câte doi. Zână, 
surioară, nu mă despărți de Tai Hual 

De pe fața zânei a dispărut zâmbetul. Uang Siang şi-a 
plecat capul. Apoi, zâna a intrat în casă. 

După puțin timp, a ieşit ducând în mână acea mantie roşie 
care împrăştia raze roşii. Cu multă blândețe, l-a întrebat: 
- Unde vrei să te duci? Iar Uang Siang i-a răspuns: 

- Unde oi vedea cu ochii, să găsesc un locşor şi s-o aduc 
pe Tai Hua. 

Dând din cap, zâna a adăugat: 

- Dar cu ce-ţi vei duce zilele? 

Văzând cât e de îngrijorată zâna pentru soarta lui, băiatul 
i-a arătat lot ce primise de la Tai Hua şi i-a repetat ce-i 
spusese aceasta. 

Atunci, zâna i-a zis: 

- N-am să-ți dau altceva decât această mantie fermecată. 
Dac-o îmbraci noaptea, vei găsi drumul ca şi ziua, dac-o 
îmbraci iarna, frigul va fugi de tine. Tu ştii câți bani face 
mantia aceasta? 

- Nu ştiu, a răspuns Uang Siang. 

- Aceasta este o comoară neprețuită. Dacă vrei s-o vinzi, 
să n-o vinzi altcuiva decât negustorului care şi-a deschis 


prăvălie în sat şi să nu ceri mai puțin de 1 000 de lianguri 
de argint. I-a dat mantia şi i-a spus: Acum te conduc să 
ieşi din munte. 

Apoi i-a cerut lui Uang Siang să închidă ochii, iar acesta 
închizând ochii a simțit cum, deodată, se îndepărtează. 
Deschizând ochii, după cum i-a spus zâna, se afla pe 
vârful unui munte de unde nu se vedea nici palatul cu 
poarta de perle roşii, nici lacul. Ca prin ceață, Uang Siang 
şi-a dat seama că acesta era locul de unde tăia vreascuri 
înainte. Alături de el se afla zâna care i-a dat ultimele 
sfaturi: 

- Numai dacă-mi asculți sfatul vei putea fi împreună cu 
Tai Hua şi dacă vei avea necazuri, să urci pe vârful 
acestui munte, să baţi de trei ori din picioare şi să strigi: 
„Zână, surioară!" Nu care cumva să uiţi spusele mele! Apoi 
l-a privit pentru ultima dată, s-a întors şi, cățărându-se 
pe stâncile albe ca de zăpadă, a dispărut. 

Soarele era la miază. După vorbele zânei, Uang Siang a 
coborât muntele, a intrat în sat şi s-a dus drept la 
prăvălia negustorului să-i vândă mantia. În prăvălie l-a 
găsit pe vânzătorul acestuia. Când acesta a ridicat mantia, 
deodată toată încăperea s-a umplut de raze roşii 
scânteietoare. Toți şi-au holbat ochii şi au spus într-un 
glas: 

- Aceasta este o adevărată comoară! 

Ținând strâns mantia, vânzătorul l-a întrebat: 

- Câte lianguri de argint vrei? 

- Nici mai mult, nici mai puțin de 1000 de lianguri a 
răspuns Uang Siang. 


Vânzătorul s-a gândit ce s-a gândit şi a spus: 

- Pentru aşa o sumă mare, nu pot să hotărăsc singur. 
Trebuie să-l întreb pe stăpân. A luat mantia şi s-a dus în 
camera de oaspeți, unde se odihnea negustorul. Era obosit 
de cele petrecute în ultimele câteva zile. 

Auzind Tai Hua că mama vitregă vrea s-o mărite cu 
negustorul, n-a acceptat nici în ruptul capului. De câteva 
ori trimisese acesta oameni cu banii şi gătelile ce se 
dăruiesc la pețit, dar de fiecare dată Tai Hua le aruncase 
afară. Cu o zi înainte, negustorul o căutase din nou pe 
pețitoare, cu care pusese la cale răpirea fetei şi de 
bucurie nu dormise toată noaptea. 

Vânzătorul l-a strigat şi acesta, când a dat cu ochii de 
mantie, a strigat: 

- Asta este o adevărată comoară! Cât argint cere pe ea? 
- 1000 de lianguri, a răspuns vânzătorul. Negustorul şi-a 
făcut socoteala în gând şi a întrebat: 

- De unde este omul ăsta şi cum îl cheamă? Vânzătorul a 
făcut o plecăciune şi a răspuns: 

- Mă duc degrabă să-i întreb. 

Uang Siang habar n-avea de planul negustorului de a o lua 
pe Tai Hua, de aceea a spus fără să şovăie numele satului 
şi al familiei lui. Vânzătorul i-a spus negustorului tot, iar 
acesta, când a auzit, şi-a clătinat capul cu ură, a închis 
ochii făcându-şi socotelile şi deodată a izbucnit: 

- De-ar fi să-l omor şi tot trebuie să pun mâna pe mantie. 
Negustorul s-a ridicat, a ieşit afară şi a început să-l ia la 
rost pe Uang Siang: 

- Spune-mi repede, de la ce bogătaş ai furat mantia? 


Supărat, Uang Siang i-a răspuns: 

- Nu mai vorbi prostii! În viața mea n-am furat nici măcar 
un ac, darmite o mantie de 1 000 de Hanguri de argint. 
Mai bine spune-mi că nu vrei s-o iei şi atunci mă duc în 
altă parte. 

Holbându-se ia Uang Siang, negustorul i-a zis: 

- Un sărântoc ca tine nu poate să aibă o asemenea mantie. 
Legați-l! 

Şi Uang Siang s-a pomenit înconjurat. Atunci a spus: 

- Zâna cocorilor mi-a dat mantia. Auzind asta, toți au 
încremenit. Dar negustorul i-a spus: 

- Zici că zâna cocorilor ţi-a dat-o? Atunci unde e, că eu n- 
am văzut-o niciodată! 

Amintindu-şi sfatul zânei, Uang Siang a zis: 

- Dacă nu crezi, hai să căutăm zânal 

Negustorul se gândea: „Dacă nu găseşte zâna, rămâne pe 
mâna mea. Ba poate că spune de zână ca să scape mai 
uşor". Şi uitându-se cu ură la băiat i-a spus: 

- Nu scapi tul Merg şi eu cu tine s-o căutăm. Uang Siang, 
însă, nu se temea. 

Negustorul şi-a luat oamenii şi au plecat pe munte cu 
băiatul. 

O treabă atât de ciudată pusese tot satul în picioare. 
Sute de oameni se țineau după ei să vadă zâna cocorilor. 
Printre ei era şi pețitoarea. Când au trecut prin dreptul 
cătunului, mama vitregă a încuiat-o pe Tai Hua în casă şi s- 
a luat şi ea după ceilalți. 

Ajungând in vârful muntelui, băiatul a bătut de trei ori din 
picioare şi a strigat de trei ori „Zână, surioară!" şi 


muntele s-a despicat deodată în două. La mijloc se vedea 
palatul cu poarta de perle roşii şi zâna stând în fața 
porții, lângă cocori. 

Văzând aceasta, toți oamenii s-au oprit de mirare. Numai 
mama vitregă, pețitoarea şi negustorul, vrând sa meargă 
mai departe, au alunecat în crăpătura muntelui si într-o 
clipă s-au prefăcut în nişte stânci negre, urâte. Zâna s-a 
suit pe spatele unui cocor şi, făcând semn cu mâna, 
celălalt cocor şi-a deschis aripile şi s-au ridicat în văzduh, 
îndreptându-se spre cătun. 

Încuiată în casă, Tai Hua se gândea că trebuie să vină 
Uang Siang s-o scape, când a auzit un zgomot în curte. 
Uitându-se prin crăpătura uşii, a văzut cum zâna coboară 
de pe cocor şi vine spre uşă, apoi, la un semn, lacătul a 
căzut şi Uşa s-a deschis. Fără un cuvânt, zâna cocorilor a 
apucat-o pe fată de mână, a urcai-o pe celălalt cocor şi, 
făcând un semn, cei doi cocori s-au ridicat în văzduh. În 
timpul acesta, oamenii din cătun se împrăştiaseră. Numai 
Uang Siang aştepta în fața porții de perle roşii. Văzând-o 
pe Tai Hua s-a bucurat şi nu ştia cum să-i mulțumească 
zânei. 

Atunci zâna le-a spus: 

- Eu mă duc în altă parte, voi rămâneți să locuiți aici. Apoi, 
uitându-se la băiat, a aplecat capul şi din ochi i-au picurat 
câteva lacrimi. S-a suit pe cocor şi s-a pierdut în văzduh. 
Şi pe locul unde i-au căzut lacrimile, a izvorât un pârâu cu 
apă limpede. 

De atunci, Uang Siang n-a mai văzut-o niciodată pe zână. 
Dar, de multe ori, la miezul nopții a auzit strigătul 


cocorilor. Din acest motiv oamenii i-au spus acelui loc 
Muntele Zânei Cocorilor. Şi până astăzi, Muntele Zânei 
Cocorilor e tot alb ca zăpada, iar cele trei stânci sunt tot 
aşa de negre şi urâte. 


COPILUL DIN LEMN DE SCORȚIŞOARA 


Demult, tare demult, într-un loc nu departe de malul 
mării, trăiau odată trei frați în belşug şi bunăstare. Ei 
aveau o mătuşă şi un unchi care o duceau tare greu. Toată 
averea lor era o colibă şi o curticică. Unchiul era un om 
voinic, vesel şi priceput la toate. De la vârsta de 20 de 
ani, muncea pentru cumnatul său, tatăl celor trei feciori, 
şi acasă şi la câmp. Făcuse în viața lui tot felul de treburi 
şi îndurase tot felul de lipsuri. Şi au trecut ani după ani. 
Tatăl băieților şi-a făcut casă şi acareturi, dar cumnatul a 
rămas tot cu o colibă şi o curticică; acesta mânca pâine 
din făină albă, iar cumnatul său turte din făină neagră. 
După un timp, bătrânul a murit, iar cei trei nepoți i-au 
spus: 

- Unchiule, lucrează acum pentru noi şi. astfel nu veți muri 
de foame tu şi mătuşa. Aşa au spus cei trei nepoți şi 
unchiul n-a mai zis nimic. 

Şi au trecut ani după ani. Nepoţii şi-au cumpărat 
pământuri, dar unchiul nu avea nici un petic de pământ, 
nepoții îmbrăcau haine de mătase, dar unchiul umbla într- 
o cămaşă arsă de soare. În adâncul inimii, era mâhnit 


unchiul, dar nu le spunea nimic nepoților. 

Au trecut mulți ani, unchiul a îmbătrânit, părul i-a albit, 
mâinile au început să-i tremure. Acum nepoții nici nu-l mai 
socoteau unchi şi-l priveau doar ca pe o slugă. Dar 
bătrânul tăcea si răbda. . 

Într-un an, de sărbătoarea lunii* [*La 15 august, când e 
lună plină, prietenii şi rudele se strâng la petrecere afară, 
sub razele lunii], nepoții s-au pregătit de petrecere: au 
cumpărat fructe şi prăjituri, au tăiat găini şi rațe. In ajun 
de sărbătoare, nepotul cel mai mare i-a spus unchiului: 

- Hei, ascultă, de sărbătoarea lunii toți petrec în familie. 
Du-te şi tu acasă să petreci cu mătuşa! 

Cel de-ai doilea nepot a adăugat: 

- Ascultă ce spune frate-meul Du-te acasă, pleacă mai 
repede! 

Iar cel de-ai treilea nepot s-a răstit: 

- Hei, ţi-a dat o zi liberă, de ce nu te bucuri? 

În după-amiaza zilei de 15 august, unchiul s-a întors acasă 
cu mâna goală. 

Seara, luna plină se ridicase pe cerul albastru şi razele-i 
albe luminau pământul. 

Cei trei frați au scos masa afară şi au încărcat-o cu 
bunătăți: fructe, prăjituri, mâncare şi băutură. Apoi s-au 
aşezat în jurul ei şi au început să petreacă. În acest timp, 
unchiul şi mătuşa ieşiseră în curticică şi stăteau pe o 
piatră. Nu aveau decât o turtă de mălai şi apă rece... 
Bătrâna se. gândea cum bărbatul ei munceşte de o viață 
întreagă la nepoți şi acum la bătrânețe n-au nici ce mânca, 
nici ce bea şi a început să plângă. Bătrânul a încercat s-o 


liniştească. 

- La ce-ţi foloseşte supărarea? Nu mai plânge! Uite, de 
dimineață când am fost pe deal am găsit o pară. Hai s-o 
mâncăm împreună! 

Bătrâna a luat para şi a aşezat-o pe pământul luminat de 
lună, apoi a zis: 

- Mănânc-o tul Iar bătrânul: 

- Mai bine mănânc-o tul 

Şi aşa se îmbiau unul pe altul, dar nici unul nu se atingea 
de pară. 

Deodată, s-a auzit un clinchet de clopoțel şi amândoi 
bătrânii au tresărit, zicându-şi: 

- E aproape miezul nopții, cine-o mai trece pe drum acum? 


Ting! Ting! s-a auzit din nou clopoțelul din ce în ce mai 
aproape. Clinchetul nu venea nici din partea de răsărit, 
nici din partea de apus, ci din văzduh. S-au uitat în sus şi 
au văzut un iepuraş alb, care a făcut o săritură şi a ajuns 
jos. Tepuraşul era mai strălucitor decât razele lunii, iar 
clopoțelul de la gâtul lui mai strălucitor decât stelele. A 
început să sară şi clopoțelul suna, suna... Apoi s-a ridicat 
pe lăbuțele din spate şi s-a uitat la bătrâni. Bătrânul l-a 
întrebat speriat: 

- Ai venit din văzduh. Nu eşti cumva Iepuraşul de Jad din 
lună? 

Tepuraşul a dat din cap. Bătrânul a spus cu mâhnire: 

- Tepuraşule, în casa noastră nu se găseşte nici orez, nici 
făină, dar dacă ţi-e foame, mă duc să-ți tai: nişte iarbă 
fragedă. 


Atunci iepuraşul a început să-şi mişte buzele şi a spus: 

- Nu vreau nici orez, nici făină, vreau numai să gust din 
para asta. 

Auzind, cei doi bătrâni s-au bucurat că pot să-i dea şi ei 
ceva şi i-au dat-o din toată inima. 

Luând para, Iepuraşul de Jad a spus bucuros: 

- Dacă aveți ceva necazuri, căutați-mă la Muntele de 
Apus! Şi din nou s-a ridicat în văzduh şi şi-a luat zborul 
spre lună. Luna era tot aşa de rotundă, razele ei 
străluceau tot aşa de puternic, dar acum cei doi bătrâni 
nu mai erau atât de trişti. 

Au mai trecut trei ani. Unchiul îmbătrânise şi mai mult, îi 
crescuse barba şi de-abia mai mergea. Cei trei nepoți s-au 
sfătuit în taină cum să scape de el. 

Cel mare a spus: 

- După cât văd eu, boşorogul ăsta n-o să mai poată face 
nici o treabă. 

Cel de-ai doilea a adăugat: 

- Aşa e, de ce să mai mănânce mâncarea degeaba? 

Tar cel de-al treilea: 

- Cel mai bine ar fi să scăpăm de el, dar nu ştiu ce pricini 
să-i găsim! 

Nepotul cel mare, veninos, a zis: 

- Mie nu-mi vine greu să-i găsesc pricină. Aşteptaţi şi-o să 
vedeți! Şi a râs sigur de sine. 

A doua zi de dimineață, unchiul l-a întrebat, după obicei, 
pe nepotul cel mare: 

- Domnule, ce treabă am de făcut astăzi? Iar nepotul a 
răspuns: 


- Urcă-te pe acoperiş şi ard! 

Era limpede că-s vorbe de batjocură! Ele l-au întristat şi 
l-au îndurerat pe bătrân. Şi-a dat seama ce fel de om e 
nepotul, dar nu şi-a pierdut cumpătul, şi i-a răspuns 
liniştit: 

- Înjugă boii şi hai să mergem pe acoperiş să arăm! 
Nepotul s-a roşit şi, nemaiavând cum să-i răspundă, s-a 
întors şi a plecat. 

După puțin timp, nepotul mijlociu i-a zis bătrânului: 

- Dacă nu vrei să ari pe acoperiş, du-te şi dă la o parte 
muntele din spatele casei! 

Tar acesta i-a răspuns: 

- Bine, mă duc, dar hai cu mine să mi-l ridici în spate! Aşa 
i-a închis gura bătrânul şi nepotului mijlociu. 

După un timp, nepotul cel mic i-a zis: 

- Boşorogule, trebuie să ieşi la pensie! 

Liniştit, bătrânul i-a răspuns: 

- Niciodată nu v-am cerut salariu, atunci cum îmi spuneți 
să ies în pensie? V-am crescut de când erați mici şi acum, 
că am îmbătrânit, de ce vreți să scăpați de mine? 
Oftând, nepotul cel mic a răspuns: 

- De ce, de ce, tot nu ştii de ce? Fraţii mei ti-au dat 
poruncă să faci o treabă, iar tu ai îndrăznit să le 
porunceşti lor. 

Auzind bătrânul acest neadevăr, n-a vrut să se certe cu 
nepotul şi, supărat foc, s-a întors acasă. 

I-a povestit totul bătrânei, iar aceasta a izbucnit în plâns: 


- N-avem decât bucățica asta de curte, cum o să trăim de 


aici încolo? 

Bătrânul, de asemenea, a început să se frământe. 

Dar tot femeile-s mai descurcărețe: bătrâna şi-a amintit 
de întâmplarea de la sărbătoarea lunii, şi-a şters lacrimile 
şi a zis: 

- Tepuraşul acela de Jad ne-a spus că dacă avem necazuri 
să-l căutăm la Muntele de Apus. Du-te acuma şi-l caută, 
cât mai poți merge. 

Bătrânul şi-a făcut socoteala şi a văzut că bătrâna are 
dreptate, doar nu putea să stea acasă şi să moară de 
foame. 

A doua zi, bătrânul a plecat spre Muntele de Apus. S-a 
urcat pe prima creastă şi de acolo a văzut în zare marea 
albastră; s-a urcat pe cea de-a doua creastă şi n-a. mai 
văzut decât un nor alb; s-a urcat pe cea de-a treia 
creastă şi n-a văzut de jur-împrejur decât munți înalți. A 
cutreierat astfel munte după munte şi după nu ştiu câte 
zile a ajuns într-un loc unde nu era suflare de om. Nu mai 
ştia nici în ce lună şi nici în ce zi se află. A poposit într-o 
peşteră rece ca gheața şi a vrut să se odihnească; dar, 
neputând adormi, a pornit-o mai departe. După o bucată 
de drum, la urechile lui a ajuns murmurul unei ape. 
Mergând mai departe, a întâlnit un râu cu apa limpede ce 
curgea între doi munți. Şi pe râul acela aluneca o barcă 
iute ca o săgeată. Stâncile de pe mal erau toate acoperite 
cu brazi. Tocmai căuta un loc pe unde să treacă apa, când 
l-a izbit un miros de scorţişoară. Privind cerul, a văzut 
cum luna coborâse după muntele învecinat. Ceaţa alburie 
se ridicase de pe munte, norii colorați se învârteau în 


jurul lunii şi aşa cum un măr cade într-o plasă moale, tot 
aşa şi luna a căzut în mijlocul ceţei şi norilor. A început să 
sufle vântul, norii şi ceața s-au împrăştiat şi muntele 
învecinat nu s-a mai văzut. Fiecare fir de iarbă, fiecare 
copac era alb şi stră-lucitor; iar după norii alburii se 
ascundeau o mulțime de palate: Bătrânul privea şi se mira 
când s-a auzit strigat de o voce. Uitându-se împrejur, n-a 
văzut nici țipenie de om, numai un podet care apăruse 
deasupra râului. La capul podului era un copac cu crengile 
încolăcite, şi de sub copac s-a auzit o voce care l-a strigat 
din nou: „Vino, vino mai repede!" Bătrânul s-a frecat la 
ochi şi a mai privit o diată, dar n-a văzut decât o stâncă 
sub crengile copacului şi alături de ea stătea Iepuraşul de 
Jad. Ca si când ar fi întâlnit un prieten vechi, bătrânul a 
alergat, plin de bucurie, spre el. Tepuraşul tocmai alegea 
orez. Alături de el era o grămăjoară de boabe galbene ca 
aurii!. Vesel, iepuraşul i-a spus: 

- Ştiu care ţi-e păsul. N-am nimic să-ți dau în afară de 
grămăjoara asta de boabe. Ia-o şi s-o semeni în pământ! 
Bătrânul, strâmtorat, a spus: 

- N-am nici măcar o palmă de pământ! 

Tepuraşul a început să râdă: 

- Ia-o, şi s-o semeni în curte. Eşti de multe zile pe drum 
şi-oi fi obosit. Culcă-te şi te odihneşte sub copacul ăsta. 
Auzind spusele iepuraşului, bătrânul a simțit deodată că i 
se face somn. N-a mai apucat să spună nici un cuvânt că a 
şi adormit adânc. În vis se făcea că petale de flori de 
scorţişoară, ca nişte fulgi de zăpadă, pluteau în jurul lui. 
Şi fiecare petală strălucea ca o rază de lună. Apoi, din 


arborele de scorţişoară a coborât un copil eu fața 
bucălață şi ochii rotunzi, frumos cum nu s-a mai văzut. 
Bătrânul a întins mâinile către el şi copilul i-a căzut în 
brațe. Atunci s-a trezit. Se făcuse ziuă şi răsărise 
soarele. Nu se mai afla sub arborele de scorţişoară. 
Bătrânul s-a ridicat în capul oaselor. În mână ținea ou 
adevărat ceva. Când s-a uitat, a văzut că ținea o bucată 
de lemn de scorţişoară. Şi-a amintit de grămăjoara de 
grăunțe care se afla alături de el. Şi, deşi nu erau decât 
câteva semințe, bătrânul ştia că Iepuraşul de Jad i le 
dăduse din toată inima. Le-a strâns cu grijă ca şi. când ar 
fi fost vorba de cine ştie ce comoară şi a plecat. 

La poalele muntelui era un pârâu şerpuitor. Bătrânul l-a 
trecut sărind din piatră în piatră. A plecat mai departe şi 
a mers aşa multe zile. A văzut din nou marea albastră, a 
văzut din nou pescăruşii, şi după puțin timp a ajuns acasă. 
Aflând că nu adusese decât o grămăjoară de semințe, 
bătrâna i-a spus: 

- Le-ai adus aşa de departe, hai să le semănăm în curte. Şi 
ai grijă să nu se piardă nici un bob! 

Bătrânul a împrumutat o săpăligă şi a început să sape 
pământul, iar bătrâna în urma lui semăna boabele. Nu 
apucaseră să termine de săpat şi de semănat că bătrâna a 
dat un strigăt de uimire. Uitându-se, bătrânul a văzut cum 
semințele puse în pământ deja încolțiseră. Şi, văzând cu 
ochii, plantele creşteau, se înălțau, apoi au dat rod şi 
rodul s-a copt. Atunci bătrânul a lăsat săpăliga şi a luat 
secera, iar bătrâna a început să bată spicele. 

Băteau spicele, semănau boabele, apoi secerau. După 


câteva zile, casa bătrânului era plină de boabe şi pe vatra 
lui se rumeneau lipiile. Plini de bucurie, cei doi bătrâni nu 
mai duceau grija zilei de mâine. 

Într-o zi, după ce s-a sculat de la masă, bătrânul şi-a 
aruncat privirea asupra bucății de lemn de scorţişoară şi 
şi-a amintit de visul cu copilul. S-a gândit să cioplească în 
lemn un copil după chipul celui pe care-l văzuse în vis. Zis 
şi făcut. A găsit un cuțit şi a început să cioplească. Era 
foarte îndemânatic şi după câteva zile cioplise un copil cu 
fața bucălată şi ochii mari, rotunzi, frumos cum nu se mai 
văzuse, care semăna ca două picături de apă cu copilul din 
vis. Bătrânii l-au îndrăgit foarte mult si i-au dat numele 
Copilul de Scorțişoară. Copilul parcă ar fi fost viu: gura 
parcă-i râdea tot timpul, iar părul parcă-i era răvăşit de 
vânt. Deseori, cei doi bătrâni se gândeau ce bine ar fi 
dacă copilul ar avea viaţă. 

Zilele treceau pline de îmbelşugare. Bătrânii se 
înzdrăveniseră. Şi, deşi cei trei nepoți se purtaseră 
neomeneşte, bătrâna ar fi dorit să-i vadă. Fără să se 
sfătuiască cu moşneagul, s-a îmbrăcat, şi-a încărcat 
coşulețul şi a plecat la nepoți. Cum a intrat pe uşă, lucru 
de mirare, nepotul cel mare i-a luat coşulețul, nepotul cel 
mijlociu i-a făcut o temenea, nepotul cel mic i-a turnat 
ceai să bea. De mulți ani nu mai fusese tratată aşa de bine 
în casa nepoților ei! După ce au stat puțin de vorbă, le-a 
dăruit tot ce avea în coşuleț şi a plecat acasă. 

După plecarea ei, cei trei frați au început să discute. 
Feciorul cel mare a spus: 

- Bătrânul era sărac lipit pământului. Toată viața lui a 


muncit pe la alții. La vârsta lui nu puteam să-l țin pe 
gratis. L-am alungat şi credeam c-o să moară de foame. 
Dar ce să vezi? Nu numai că n-a murit de foame, dar se 
pare că s-a îmbogățit. 

Feciorul mijlociu i-a ținut isonul: 

- Aşa e, dar cum de s-a îmbogățit? Feciorul cel mic însă 
le-a spus: 

- Am auzit că a plecat odată departe. Înseamnă că 
neapărat a găsit pe acolo vreo comoară! Să mergem mâine 
pe la ei şi dacă au vreo comoară să facem în aşa fel încât 
să fie a noastră. 

A doua zi, cei trei nepoți au făcut o vizită bătrânilor. Toţi 
trei râzând şi întrecându-se în politețuri făceau temenele 
de zor. Bătrânul n-ar fi voit să le dea drumul în casă, dar 
bătrâna i-a poftit înăuntru. 

Intrând în casă, le fugeau ochii într-o parte şi în alta. 
Mare le-a fost mirarea văzând grămezile de boabe care 
umpleau toată casa. Pe masă au văzut şi păpuşa din lemn 
de scorţişoară. Şi atunci s-au repezit toți trei şi au 
înconjurat masa. Şi cu cât se uitau, cu atât se dumereau 
că e vorba de un obiect ciudat. Feciorul cel mare se 
gândea în sinea lui: „Asta-i precis o comoară". Pândind să 
nu-l vadă mătuşa, a întins mâna s-o apuce, când, deodată, 
păpuşa s-a ridicat şi a spus: 

- Ce vreți de la mine de m-ați înconjurat aşa? 

Bătrânii au tresărit surprinşi, iar cei trei frați s-au 
bucurat văzând că li se adeveresc bănuielile: „Am zis noi 
că e vorba de vreo minune". 

Păpuşa a spus din nou: 


- Ce vreţi de la mine de m-ați înconjurat? 

Fratele cel mare s-a gândit că grămezile de boabe au fost 
făcute de păpuşă. Dar ce şi-a zis el? „Ce să-i cer eu 
păpuşii lucruri care n-au prea mare însemnătate? Mie să- 
mi dea perle şi agate!" 

Feciorul mijlociu la fel s-a gândit că grămezile de boabe 
au fost aduse de păpuşă. Dar ce să ceară el lucruri care n- 
au cine ştie ce valoare? Şi atunci a spus: 

- Eu vreau jad şi mărgean! 

La fel a gândit şi feciorul cel mic şi a spus: 

- Iar eu vreau aur şi argint! Mişcându-şi buzele, păpuşa 
le-a răspuns: 

- Pe fundul mării de la răsărit se află Palatul Dragonului. 
În Palatul Dragonului, paturile sunt făcute din jad, 
perlele, aurul şi argintul acoperă pământul. Duceţi-vă 
acolo şi luați cât vă place. 

Într-un glas, cei trei feciori au întrebat: 

- Dar marea e plină de apă. Cum să ajungem noi la Palatul 
Dragonului? 

Păpuşa, mişcând din nou buzele, le-a răspuns: 

- Dacă mă luaţi pe mine în braţe n-o să vă înecați şi vă 
arăt şi drumul spre palat. 

Fără să mai țină seama dacă bătrânii încuviințează ori nu, 
cei trei frați au luat păpuşa în brațe şi au fugit la 
marginea mării. Au găsit un Loc pe malul mării unde apa 
era verde de bătea în negru, iar valurile loveau cu furie 
stâncile. Ştiau cu toții că acolo c locul cel mai adânc, dar 
nici unul nu voia să fio primul care se aruncă. 

Atunci, feciorul cel mare a zis: 


- Hai să fiu tot eu primul. Dacă am să văd vreo cale vă fac 
semn cu mâna şi atunci să săriți şi voi după mine. Apoi a 
luat păpuşa în brațe şi a sărit în apă. L-au acoperit valurile 
şi l-au tras la fund. Deasupra apei s-au mai văzut pentru o 
clipă mâinile care se agitau. Fratele cei mijlociu şi cel mic, 
crezând că acesta e semnalul, s-au aruncat degrabă şi ei 
în apă, dar ca şi fratele lor mai mare au fost înghițiți de 
valuri. 

A trecut o zi, au trecut două, dar nici unul dintre frați nu 
s-a mai întors, doar păpuşa din arbore de scorţişoară 
plutea la malul mării. Văzând-o, bătrânul a pescuit-o, a 
şters-o de apă şi a strâns-o la piept ca pe un copil. Atunci 
făptura din lemn s-a înmuiat dintr-o dată şi s-a încălzit. 
Ochii rotunzi s-au deschis şi păpuşa a tuşit. Bucuros, 
bătrânul a strigat de două ori: „Păpuşă de scorţişoară!" 
Păpuşa a răspuns: „Tată!" Bătrânul a dus-o acasă şi i-a dat 
să mănânce, iar păpuşa a mâncat şi a băut ca orice copil. 
Şi a crescut, devenind un flăcău de toată frumusețea. Cei 
trei frați nu s-au mai întors acasă. Dar numii flăcăul din 
lemn de scorţişoară ştia că ei nu se vor mai întoarce 
niciodată. 


OMUL DE PIATRA 


Pe muntele Ţin erau o mulțime de stânci pe care nu se 
găsea nici o fărâmă, de pământ şi nu creştea nici un fir de 
iarbă, încât din depărtare străluceau de-ți luau ochii. Dar 


să nu credeți că acestea erau pietre sterpe. În ele se 
aflau nenumărate comori. Dacă nu mă credeți, ascultați 
povestea Omului de Piatră. 

Cu mulți ani înainte, de prin părțile de miazăzi a venit aici 
un bătrân cam de vreo 60 de ani. Unii au văzut cum 
acesta, cu târnăcopul în spinare, s-a cățărat pe stânci, a 
dat ocol muntelui Ţin câteva zile, apoi şi-a luat târnăcopul 
şi a plecat. El n-a rămas să locuiască în satul de lângă 
muntele Tin, ci a trecut mai departe către un cătun la 
vreo 80 de li depărtare. La marginea acestui cătun se afla 
o căsuță neîmprejmuită cu zid. Prin fereastră se vedea 
lumina aprinsă. Bătrânul a bătut la uşă şi a intrat. In casă 
trăia un flăcău de vreo 17-18 ani, pe nume Li Peng, care-i 
spuse bătrânului că-i singur pe lume, având doar un 
prieten, pe Pao Iou, care locuieşte în partea de răsărit a 
râului. 

Bucuros că şi-a găsit un tovarăş, l-a poftit pe bătrân să 
rămână în casa lui. Şi se purta cu el ca şi când "i-ar fi fost 
părinte, iar bătrânul nu-l socotea mai prejos decât pe fiul 
lui. Li Peng o ducea destul de greu, aşa că bătrânul a scos 
banii din chimir şi i-a dat băiatului să cumpere orez şi 
carne. Azi aşa, mâine aşa, până ce bătrânul şi-a cheltuit 
toți banii. Într-o bună Zi, i-a spus lui Li Peng: 

- Băiete, azi e vreme frumoasă şi aş vrea să mă plimb 
puțin. Tu rămâi acasă şi fii cu ochii în patrul 

Bătrânul şi-a luat târnăcopul şi a plecat. S-a întors abia a 
doua zi seara, cu chimirul plin de bani. Zâmbind, i-a spus 
flăcăului: 

- Băiete, avem din nou din ce trăi. 


După puțin timp, bătrânul s-a îmbolnăvit. Simțind că i se 
apropie sfârşitul, l-a chemat pe Li Peng şi i-a spus: 

- Copile, mă doare capul de-mi plesneşte şi văd negru 
înaintea ochilor. Simt că mi se apropie sfârşitul. Să ştii că 
nu am pe nimeni pe lume, aşa că după ce voi muri să mă 
îngropi aici. Şi să mai ştii că pe muntele Tin, în stâncile 
strălucitoare, se găseşte... Zicând acestea, bătrânul a 
simțit că i se strânge gâtul şi nu a mai putut continua. A 
mai arătat numai cu degetul spre chimir, s-a uitat afară şi 
a murit. 

Îndurerat, Li Peng l-a îngropat pe bătrân. Apoi, gândindu- 
se la cele spuse de acesta înainte de moarte, şi-a căutat 
prietenul şi i-a povestit tot. Când a auzit despre ce e 
vorba, Pao Iou a sărit în sus de bucurie, zicându-i lui Li 
Peng: 

-Înseamnă că bătrânul a vrut să-ți spună că în stâncile 
luminoase se află bani, mulți bani. Să mergem degrabă să 
căutăm! 

Li Peng de asemenea se gândea: „Nu ştiu ce se ascunde în 
aceste stânci, dar se pare că bătrânul a vrut să mă duc 
până acolo". 

A doua zi, dis-de-dimineață, amândoi prietenii au plecat 
pe muntele Tin. Drumul era foarte anevoios, aşa că de 
abia pe seară au ajuns la locul cu pricina. La lumina lunii, ei 
au privit cu atenție, dar li s-a părut că toate stâncile 
sclipeau la fel. Atunci unde să caute mai întâi? În care 
stâncă să fie ascuns argintul? Şi-au adunat puterile şi s- 
au cățărat pe prima stâncă. Dar aceasta era la fel ca 
toate stâncile. Băieților le-a scăpat un oftat. S-au urcat 


cu mare greutate şi pe stânca următoare, dar tot n-au 
găsit nimic. Atunci s-au apucat să le cerceteze pe toate la 
rând. Noaptea, cântecul cucuvaiei şi urletul lupului făceau 
munții şi mai fioroşi. Cei doi au căutat până s-a luminat, 
dar n-au găsit nimic. 

La lumina zilei, s-au mai cățărat pe câteva stânci, dar tot 
n-au găsit nimic. A căzut iarăşi noaptea. Norii au acoperit 
fața lunii şi s-a stârnit un vânt de credeai că răstoarnă 
muntele. Brazii fremătau şi foşnetul lor răsuna în văi. 
Înfuriat, Pao Iou bodogănea mereu: „Cine ştie ce mincinos 
o fi fost boşorogul ăla mort. Ne-a trimis aici cu minciunile 
lui". 

Li Peng a încercat să-l liniştească: 

- Bătrânul nu avea de ce să ne păcălească. înseamnă că nu 
ştim noi să căutăm. 

Îmbufnat, Pao Iou i-a răspuns: 

- Dacă nu te-ai săturat, rămâi aici şi caută mai departe. 
Eu, unul, mă lipsesc şi plec. Şi s-a dus. 

Văzând că Pao Iou pleacă cu adevărat, Li Peng s-a simțit 
tare mâhnit. Se tot mira de ce pentru o vorba acesta s-a 
supărat şi a plecat. Li Peng a rămas peste noapte pe 
munte, iar a doua zi, pe lumină, s-a cățărat pe o stâncă din 
dreapta lui. Stând el aşa, a simţit că pietrele de la 
picioare se mişcă şi în stâncă a apărut o crăpătură. 
Uitându-se cu băgare de seamă a văzut că stă pe capacul 
unei fântâni şi s-a mirat cum de se poate găsi o fântână în 
creierul muntelui. A dat încet la o parte capacul şi, 
uitându-se în jos, a văzut înăuntru o lumină. A coborât în 
fântână, unde a găsit un omuleț de piatră de vreo 2 ci* 


[*Unitate de măsură egală cu 33 cm] înălțime. L-a privit 
cu atenție şi a văzut că avea gură, nas, ochi, mâini şi 
picioare ca orice om. Tot întorcându-l pe o parte şi pe alta 
şi tot uitându-se la el, l-a îndrăgit nespus. A scos Omul de 
Piatră din fântână şi a început din nou să caute comoara. 
Dar n-a găsit nici urmă de argint. 

Văzând aşa, a luat Omul de Piatră în spate şi a coborât de 
pe munte. Omuleţul era tare greu de cărat. După o bucată 
de drum l-a lăsat jos, să se odihnească. Cu aşa greutate în 
spate mergea destul de încet şi mereu trebuia să se 
oprească spre a se odihni. A mers aşa toată ziua până s-a 
înnoptat, când, tocmai bine, a ajuns într-un sat. În fața 
unei case stătea un bătrân. Li Peng l-a întrebat: 

- Tăicuțule, sunt un trecător. Ai putea să-mi dai găzduire 
în noaptea asta? 

Bătrânul i-a răspuns: 

- Eu am o cameră liberă, însă cum se întunecă se umple de 
zgomote, încât nimeni nu poate să stea în ea. Mai bine 
caută în altă parte. 

Li Peng nu fusese niciodată fricos, aşa că a spus: 

- Tăicuță, pentru un trecător, un colț de casă, oricum ar 
fi ea, care să-l apere de vânt, e de ajuns. Unde să mai 
caut altă casă liniştită? Nu mi-e frică. Du-mă acolo! 
Bătrânul l-a trecut printr-o curte în care crescuse iarbă 
până la brâu şi a intrat într-o casă cu trei încăperi. Într- 
una din ele se aflau o băncuţă şi un pat de lac negru pe 
care era întinsă o rogojină. Totul era acoperit cu praf, aşa 
că se cunoştea că nu mai fusese locuită de mult. După ce 
i-a mai spus câteva cuvinte, bătrânul a plecat. 


Rămânând singur, Li Peng a ridicat rogojina s-o scuture şi 
din ea a ieşit atâta praf că a întunecat toată încăperea. 
Peste tot era linişte şi se auzea foarte desluşit foşnetul 
ierbii din curte. Li Peng a simțit că inima îi bate mai 
repede. A închis uşa, a tras zăvorul şi a proptit Omul de 
Piatră în uşă. Apoi, liniştit, s-a culcat. 

La miezul nopții, l-a trezit o rafală de vânt. A deschis 
ochii şi a văzut că vântul stinsese lampa de pe masă. 

Apoi vântul s-a întețit şi uşa a început să se zgâlțâie. Li 
Peng se bucura că i-a dat prin gând să înțepenească uşa cu 
Omul de Piatră, altfel ar fi deschis-o vântul. N-a apucat 
să se ridice din pat că a auzit cum Omul de Piatră spunea: 
- Ei, tu, spirit al peştelui, nu mai împinge degeaba! 
Înăuntru sunt eu, Omul de Piatră, care-o propteşte! 

Apoi, s-a auzit vocea peştelui de afară: 

- Omule de Piatră, lasă-mă să intru! Omul de Piatră a 
răspuns: 

- Doar n-o să te las să intri să faci iarăşi o faptă rea. 
Atunci, spiritul peştelui, supărat, a început să strige: 

- Crezi că eu nu ştiu ce putere ai? E destul să te lovească 
cineva peste burtă şi începi să scuipi arginți, ori să te 
atingă peste umăr că fu începi să-ți mişti mâinile şi unde 
ți se arată să loveşti acolo loveşti. Cu atâta te lauzi şi tu. 
Înfuriat, Omul de Piatră a spus: 

- Şi eu ştiu în ce stă puterea ta. Nu eşti în stare decât să 
scuipi apă şi să stârneşti vântul cum se întunecă, şi cu 
asta vrei să mă sperii? 

N-a apucat să spună totul, că peştele, țipând si mai tare, 
l-a întrerupt: 


- Prăpăditule, ce te amesteci tu unde nu trebuie? 
Morfolindu-şi buzele, Omul de Piatră a adăugat: 

- Ştiu că n-ai vrea să spun, dar tot am să spun. Tu trăieşti 
în iazul din spatele casei fecioarei Uang Ciun-Ție din satul 
Uang Ția. Boala de care suferă aceasta poate fi vindecată 
numai cu ficatul tău. Spiritul peştelui a început să-l 
ocărească şi mai tare, iar Omul de Piatră să tipe şi mai 
tare. 

Li Peng a ținut bine minte şi ce-a spus unul şi ce-a spus 
celălalt. Deodată s-a auzit cântecul cocoşului şi Omul de 
Piatră a amuţit. Iarba din curte a foşnit din nou şi iarăşi 
s-a stârnit vântul. După ce a trecut vântul, afară nu s-a 
mai auzit nici un zgomot. 

Se revărsau zorile. În cameră s-a făcut lumină şi Li Peng a 
văzut cum Omul de Piatră stătea proptit în uşă aşa cum îl 
pusese el de cu seară. Era mirat cum de în timpul nopții 
Omul de Piatră putuse să vorbească. A co-borât din pat şi 
s-a apropiat de el lovindu-l încet peste burtă. Omul de 
Piatră a deschis gura şi a lepădat un argint alb ca 
marmura; l-a mai lovit încă o dată şi a mai lepădat unul. 
Acum a înțeles Li Peng că ceea ce avrut să spună bătrânul 
înainte de moarte s-a împlinit. 

Afară se făcuse ziuă. Stăpânul casei împreună cu câțiva 
vecini au venit înfricoşați să vadă dacă băiatul mai 
trăieşte. Auzind zgomot la uşă, Li Peng a dat la o parte 
Omul de Piatră şi le-a deschis. Atunci, toți au rămas cu 
ochii holbați de mirare. Cei dinaintea lui care rămăseseră 
peste noapte în casa aceea nu mai fuseseră găsiți vii. Cum 
de acesta trăia? Ştiind că ei nu au auzit discuția din 


noaptea trecută, băiatul i-a întrebat: 

- Aveţi în apropiere un sat Uang Tia? 

Tar aceştia au răspuns: 

- Avem, se află la vreo 20 li depărtare. 

Li Peng a întrebat cum se poate ajunge acolo şi, cu gândul 
că trebuie s-o vindece pe acea fecioară bolnavă, şi-a luat 
Omul de Piatră în spate şi a plecat chiar în aceeaşi zi. 

A ajuns în satul Uang Tia şi întrebând pe unul şi pe altul a 
dat de casa lui Uang Ciun-Ție. A strigat de afară, dar 
neprimind nici un răspuns a deschis uşa şi a intrat. Tatăl 
fetei i-a ieşit în întâmpinare şi cu răsuflarea tăiată l-a 
sfătuit: 

- Călătorule, dacă vrei apă, caută în altă parte, dacă vrei 
hrană, fă la fel. În casa noastră cineva stă să moară şi nu 
avem inima să tratăm musafiri. 

Li Peng i-a răspuns: 

- Tăicuță, nu am venit nici să beau, nici să mănânc, ci să 
vindec bolnava din casa voastră. 

Bătrânul l-a iscodit pe Li Peng, apoi a zis: 

- Proverbul spune că bolnavul trebuie să se caute. Şi, deşi 
vedea că acesta nu este nici doctor, nici vraci, l-a 
îndemnat: 

- Dacă zici că poți s-o vindeci, intră degrabă s-o vezi. Dar 
să ştii, că au trecut pe aici mulți doctori şi a luat nu ştiu 
câte leacuri, dar boala n-a lăsat-o. 

Fără să intre la faţă, Li Peng a întrebat: 

- În spatele casei voastre se află cumva un iaz? Bătrânul 
i-a răspuns: 

- Se află! 


În grabă, Li Peng a spus: 

- În acest iaz se află un peşte uriaş. Fata ta poate fi 
vindecată numai cu ficatul acestui peşte. Du-te repede şi 
adună vreo 20 de flăcăi puternici. 

Bătrânul â găsit 20 de flăcăi şi împreună au mers la 
marginea iazului. Apa din iaz era neagră ca păcura. 

- Apa din iazul acesta n-a fost secată de mulți ani! i-a 
spus unul dintre flăcăi. Înarmaţi cu găleți, Li Peng şi cei 
20 de flăcăi au muncit toată dimineața să sece iazul. 
Către prânz, nu mai rămăsese decât puțină apă, încât se 
vedea spinarea peştelui care avea o lungime de aproape 1 
geang* [1 geang = 10 ci]. Peştele a mişcat coada, a ridicat 
capul, a scuipat o gură de apă şi iazul s-a umplut la loc. 
Flăcăii s-au apucat din nou de treabă şi până la apusul 
soarelui au golit iarăşi apa din iaz. Dar peştele a scuipat a 
doua oară şi iazul s-a umplut iarăşi de apă. Şi aşa au pățit 
de trei ori. A patra oară, apa n-a mai crescut. Li Peng a 
coborât în iaz să prindă peştele care a început să se 
roage: 

- Li Peng, ai milă de mine şi salvează-mi viaţa şi-ţi 
făgăduiesc că de azi încolo n-am să mai fac nici un rău 
nimănui. Pe fată poți s-o vindeci şi cu doi solzi de pe 
spinarea mea. 

Lui Li Peng i s-a muiat inima şi a scos doi solzi de pe 
spinarea peştelui, lăsându-i viața. După puțin timp, apa din 
iaz a crescut la loc. 

Uang Ciun-Ție a mâncat cei doi solzi şi boala i-a pierit ca 
şi când i-ar fi luat-o cu mâna. Bucuroşi, părinții au sfătuit- 
o pe fată: 


- Du-te şi-i mulţumeşte acestui om care te-a vindecat! 
Fata a ieşit din cameră mergând încet spre Li Peng. Când 
i-a întâlnit privirea, s-a înroşit toată. Apoi şi-a plecat 
capul, gândindu-se: „înainte, când părinții îmi spuneau să 
cinstesc un musafir, îmi era aşa de neplăcut, jar acum, nu 
numai că nu mă simt stingherită, dar sunt chiar 
bucuroasă". Li Peng, la rândul lui, a rămas cu ochii pironiți 
la ea, zicându-şi: „E mai frumoasă decât o zână". 

După ce au schimbat câteva cuvinte, părinții i-au spus 
fetei să intre în casă. 

Li Peng şi-a luat Omul de Piatră în spate şi s-a întors 
acasă. După câteva zile, a venit şi Pao Iou, încărcat cu 
băutură şi mâncare. 

- Frate, de când nu te-am văzut mă apucase dorul de tine, 
a spus acesta intrând pe uşă. 

Li Peng s-a bucurat şi nu i-a amintit nimic de întâmplarea 
de pe muntele Tin. Apoi l-a întrebat: 

- De ce ai adus atâtea bunătăți? Mai bine rămâi cu mine şi 
vei mânca tot ce vei dori şi te vei îmbrăca aşa cum vei 
dori. Şi vorbind aşa, au intrat în casă. 

Pao Iou a rămas în casa lui Li Peng mai bine de două 
săptămâni şi în acest timp a văzut cum capătă acesta 
argintul de la Omul de Piatră. Au mai trecut câteva zile şi 
într-o dimineaţă Li Peng s-a trezit şi fără Pao Iou şi fără 
Omul de Piatră. Se purtase cum nu se mai poate mai bine 
cu Pao Iou şi acesta îl jefuise. Tocmai când era mai 
supărat a auzit nişte paşi afară. Nu era altcineva decât 
tatăl fetei. I-a ieşit în întâmpinare poftindu-1 să şadă, 
întrebându-l dacă-i este sete şi dacă a mâncat. Dar 


bătrânului nu-i era gândul la mâncare şi la băutură şi a zis 
oftând: 

- Iți sunt recunoscător că mi-ai vindecat fata, dar acum 
te rog să-mi făgăduieşti un lucru. 

Văzând cât e de îngrijorat bătrânul, Li Peng a răspuns pe 
loc: 

- Spune-mi ce doreşti şi dacă-mi stă-n puteri iți voi 
îndeplini dorința. 

Dacă a văzut că băiatul făgăduieşte, bătrânul a spus: 

- N-am decât fata pe care o ştii şi aş face totul pentru 
ea. După ce te-a văzut pe tine, am primit pețitori de la 
răsărit şi de la apus, dar ea parcă n-ar vedea şi n-ar auzi. 
A întrebat-o maică-sa şi i-a spus că nu se mărită cu 
nimeni. Văd că şi tu eşti singur, aşa că poți să te muţi la 
noi, să trăim împreună. 

Cuvintele bătrânului l-au bucurat aşa de tare pe Li Peng, 
cum nu l-ar fi bucurat nici o sută de oameni de piatră. De 
când o văzuse pe fată îşi pierduse liniştea şi se gândea 
mereu la ea. 

Li Peng s-a mutat la Ciun-Ție acasă, au îndeplinit ritualul şi 
s-au căsătorit. Se iubeau nespus şi viața lor era mai dulce 
decât mierea. O clipă n-ar fi stat despărțiți şi din cauza 
asta Li Peng nici nu prea ieşea la câmp 

Într-o zi, Ciun-Ție i-a spus: 

- Mi-am brodat portretul, să-l porți cu tine şi să nu-mi 
simți lipsa. Şi i-a dăruit portretul ei brodat cu mătase în 
cinci culori. Portretul semăna cu fata ca două picături de 
apă şi Li Peng l-a luat cu el şi a plecat la câmp. Când se 
odihnea, scotea portretul şi se uita la el, aşa că nu se 


simțea deloc obosit ori singur. Dovlecii pe care-i semăna 
el creşteau mari de să-i tai cu ferestrăul, ceaiul pe care-l 
planta el creştea de 1 geang şi 2 ci. 

Într-o zi „pe inserat, Li Peng terminase treaba şi se 
pregătea să plece acasă când a scos portretul să se uite la 
el. Atunci, deodată, s-a stârnit un vânt care i-a smuls 
portretul din mână şi l-a ridicat în văzduh, ducându-l 
departe. Li Peng a fugit după el o bună bucată, dar 
deodată l-a pierdut din ochi. Se întunecase şi nu mai avea 
nici o nădejde să-l găsească, aşa că s-a întors acasă. N- 
avea inimă să mănânce şi i-a spus lui Ciun-Ție întâmplarea 
cu portretul. Aceasta nu s-a plâns de el, dar a spus: 

- Mi-e teamă să nu iasă vreun bucluc din cauza acestui 
portret. 

Vântul fusese stârnit de peştele cel mare care, deşi nu 
mai făcea nici un rău nimănui, era supărat foc pe Li Peng. 
Văzând portretul la Li Peng a pus la cale un plan. A stârnit 
vântul care a luat portretul şi l-a dus în vârtej până la uşa 
noului dregător care era Pao Iou. Acesta, după ce furase 
Omul de Piatră, îl pusese să scuipe o grămadă de arginți 
ou care cumpărase funcția de mare dregător. Omul care 
găsise portretul l-a dăruit lui Pao Tou şi acesta, la lumina 
lămpii, a început să-l cerceteze zicându-şi: 

- Am tot ce-mi trebuie: bani de la Omul de Piatră, putere 
câtă vreau, numai un lucru îmi lipseşte. Dintre cele nouă 
neveste ale mele, nici una nu e ca fata din portret. Aş fi 
cel mai fericit dacă aş găsi fata din portret şi m-aş însura 
cu ea. A doua zi, a tocmit un ghicitor, care să-i caute 
fata. 


În ziua aceea Li Peng şi bătrânul se duseseră la câmp şi 
acasă nu rămăseseră decât Ciun-Ție şi mamă-sa. Auzind 
bătăi în poartă, bătrâna a ieşit să vadă cine este, apoi i-a 
spus fetei: 

- Ciun-Ție, a venit domnul ghicitor. ÎI poftesc înăuntru să 
ghicească unde ţi-a dus vântul portretul. 

Ciun-Ție era îngrijorată de pierderea portretului şi a 
căzut repede la învoială cu maică-sa. L-au poftit înăuntru 
şi acesta a întrebat-o pe Ciun-Ție în ce zi s-a născut şi în 
ce zi a brodat portretul. Apoi, făcându-se că se gândeşte, 
a început să râdă şi a sărit în picioare: 

- Am găsit! Duceți-vă în grabă şi căutați pe malul râului 
Giuan. Dacă se întunecă nu-l mai găsiți. 

Fata şi mama sa n-au mai aşteptat să se întoarcă bărbații 
de ia câmp şi au plecat însoțite de ghicitor. Ele fugeau 
către râu şi ghicitorul pe urmele lor. Ajunseseră pe malul 
apei când ghicitorul a bătut din palme şi de pe pânza apei 
s-a desprins o barcă din care au sărit doi oameni care au 
împins-o pe Ciun-Ție în ea, apoi s-a urcat şi ghicitorul. 
Mama fetei a rămas pe malul apei plângând. După ce barca 
nu s-a mai văzut, aceasta s-a întors acasă. 

Când a aflat Li Peng că Ciun-Ție a fost răpită, parcă i s-ar 
fi stârnit o furtună în cap şi inimă i-ar fi luat foc. Şi într- 
o singură noapte a slăbit de nu-l mai recunoşteai. Când |- 
au văzut, a doua zi, soacra şi socrul s-au speriat de 
moarte. 

- Li Peng, ai slăbit de eşti de nerecunoscut! i-au spus ei. 
Auzind aceasta, Li Peng s-a întristat şi mai mult. El se 
gândea: „Unde şi-o fi petrecut Ciun-Ție noaptea asta?" N- 


a mai putut să stea şi a plecat s-o caute. 

A plecat pe cursul apei şi după ce a trecut un pod, a ajuns 
în oraşul unde Pao Iou era mare dregător. Zidurile cenușii 
ale oraşului se ridicau în fața ochilor lui. Li Peng îşi zicea: 
„Poate că dacă intru în oraş, aflu ceva de Ciun-Ție". Şi a 
intrat. A întrebat paznicii de la poarta oraşului, dar 
aceştia nu l-au băgat în seamă. I-a întrebat pe negustori, 
dar nici aceştia nu i-au răspuns. Atunci Li Peng şi-a zis: 
„Nu aflu nimic dacă întreb aşa". A mai mers câțiva paşi, 
gândindu-se ce să facă. S-a întors acasă şi a luat un 
dovleac mare de-l tăiai cu ferăstrăul şi a plecat ia oraş. 
S-a prefăcut că e negustor şi a început să-şi strige 
marfa. Veneau să vadă aşa minunăție tot felul de oameni, 
şi pe unde trecea, peste tot era înconjurat de lume care 
se îmbulzea şi făcea gălăgie. Ajungând la poarta 
dregătorului, oamenii de aici au rămas mirați de mărimea 
dovleacului. Ciun-Ție, care era în curte, a auzit şi ea şi a 
ştiut că a venit Li Peng. Atunci l-a chemat pe Pao Tou şi i- 
a spus: 

- Mi-ai răpit trupul, dar nu-mi poți răpi inima. 

Ca s-o îmbuneze, Pao Iou a adus în fața ei Omul de Piatră. 
Dar Ciun-Ție i-a spus: 

- Cu argint ai putut să-ți cumperi rangul, dar nu şi inima 
mea. Apoi, mai îmbunată, i-a spus lui Pao Iou: Vreau să 
mănânc o felie de dovleac. Cheamă-i pe negustor înăuntru, 
că vreau să aleg singură. 

De când fusese adusă aici nu mâncase nimic, aşa că, plin 
de bucurie, Pao Iou a dat ordin să fie adus negustorul. 
Văzând cât a slăbit Li Peng, Ciun-Ție a început să 


lăcrimeze. Li Peng l-a recunoscut pe Pao Iou şi a văzut şi 
Omul de Piatră. Pao Iou, însă, nu şi-a mai recunoscut 
prietenul. Li Peng s-a apropiat de Omul de Piatră şi, 
arătând spre Pao Iou, i-a atins umărul, iar acesta a 
început să-l lovească pe Pao Iou şi l-a lovit până l-a 
omorât. 

Li Peng a luat-o pe Ciun-Ție şi Omul de Piatră şi au plecat. 
Nimeni nu a avut curajul să-i urmărească, pentru că se 
temeau de Omul de Piatră. Unde-i arăta Li Peng acolo 
lovea şi dobora totul, chiar şi zidurile. Au ieşit din oraş, 
au trecut podul şi s-au întors acasă în linişte. În aceeaşi 
zi, au plecat să caute un loc unde să nu fie nici dregători, 
nici împărați. 


BUJORUL DE MUNTE 


Ce floare înfloreşte în luna februarie, când suflă vântul 
pe muntele Tin? 

Bujorul de munte înfloreşte pe muntele Tin în luna 
februarie, în bătaia vântului. 

Acestea sunt două versuri cântate adesea de păstorii de 
pe muntele Tin. Bujorul de munte are o poveste foarte 
veche. De mult, tare de mult, la poalele muntelui Ţin se 
afla un sătuleț în care trăiau trei copii. În luna februarie, 
când zăpada încă nu se topise pe munte, când vântul de 
miazănoapte mai sufla cu putere, iar iarba abia începuse 
să încolțească, cei trei copii au urcat pe munte şi, 


cățărându-se de pe o creastă pe alta, au ajuns pe culmea 
cea mai înaltă, unde au întâlnit o fecioară de 17--18 ani, 
frumoasă ca o zână. Fata era înconjurată de un cerc roşu 
strălucitor, aşa cum poartă zânele. într-o mână ținea un 
evantai din frunză de banan, iar în cealaltă o floare cu 
petalele roşii ca focul. 

Cei trei copii s-au bucurat când au văzut zâna şi cel mai 
mare a spus: 

- Zână surioară, dă-mi mie floarea roşie şi o voi duce 
cumnatei mele care-mi va face o pereche de papuci 
trainici cum nu s-au mai văzut. 

Cel de-ai doilea copil, a spus: 

- Zână surioară, dă-mi mie floarea roşie şi o voi duce 
cumnatei mele care-mi va face o pereche de papuci uşori 
ca fulgul. 

Cel de-ai treilea copil a spus: 

- Zână surioară, dă-mi mie floarea roşie şi o voi duce 
cumnatei mele care-mi va face o pereche de papuci cu 
fiori pe margine. 

Zâna le-a răspuns pe îndelete la toți: 

- Care dintre voi îmi va povesti o întâmplare din care să se 
vadă cât de isteața este cumnata lui, acela va primi 
floarea. 

Cel mai mare dintre copii s-a repezit: 

- Cumnata mea e cea mai isteață. Dacă nu mă crezi, îţi voi 
povesti o întâmplare de-a ei, 

La fel au spus şi cel de-ai doilea şi cel de-al treilea copil. 
Dacă vreți să ştiţi care din cele trei cumnate era cea mai 
isteață, ascultați cu băgare de seamă întâmplările de mai 


Jos. 

A început băiatul cel mare: 

Într-o zi , fratele meu s-a dus pe munte să cosească 
iarbă şi a întâlnit doi învățăcei care vorbeau şi gesticulau 
cu aprindere: unul era îmbrăcat cu o mantie de brocart 
verde, iar celălalt eu o mantie de brocart roşu. Fratele 
meu era curios să ştie ce discută ei aşa de înfier-bântați. 
S-a oprit şi a auzit cum cel cu mantie verde zicea: 

- Am, acasă, frățioare, bani să-i întorci cu lopata, şi orez 
de-mi putrezeşte în hambare. Cu toate astea sunt foc de 
supărat. Şi să vezi de ce: împărătesei i s-a urât să tot 
poarte haine de mătase şi i-a trecut prin gând să-şi facă o 
rochie din aripioare de muscă. Împăratul a dat ordin sã i 
se aducă o asemenea rochie şi a căzut beleaua pe capul 
meu. Spune şi tu, ce să mă fac? Cel cu mantia verde i-a 
răspuns râzând: 

- Asta e uşor pentru că totuşi muştele au aripioare. Ce să 
mă fac eu, că mi-a poruncit împăratul să-i fac o pufoaică 
vătuită cu 50 de kilograme de puf de broască. Zi şi tu, are 
broasca puf? Am acasă lăzi cu aur şi argint, dar nu-mi 
sunt de nici un folos. 

Frate-meu, auzind cum cei doi se întrec cu minciunile, a 
izbucnit în râs. Cei doi învățăcei s-au supărat foc si au 
început să-l înjure: 

- Sărăntocule, nu meriți să asculți ce discutăm noi. Dar 
nici frate-meu nu s-a lăsat mai prejos. Şi-a pus mâinile în 
şolduri şi a zis: 

- Pe cine înjurați voi? 

Cei doi învățăcei au răspuns într-un glas: 


- Pe tine, amărâtule de cosaş! Frate-meu a izbucnit: 

- Aşa amărât cum mă credeți, dar să ştiţi că am o cămilă 
de aur pe care o hrănesc în fiecare zi cu iarbă proaspătă, 
de aia sunt acum aici. 

Auzindu-l, cei doi învățăcei s-au mirat şi au început să-l 
măgulească. Frate-meu s-a îmbunat de îndată şi a izbucnit 
in râs. Învăţăceii nu l-au lăsat până nu le-a făgăduit să-i 
ducă să le arate cămila de aur. Frate-meu n-a avut 
încotro, i-a luat cu el şi pe drum se tot gândea c-a scăpat 
nişte vorbe nesăbuite şi acum ce se va face, că acasă nu 
avem decât un măgar. De unde să aibă el o cămilă de aur? 
Din fericire, la jumătatea drumului au. întâlnit-o pe 
cumnată-mea care urca muntele după rădăcini de leac, şi 
aceasta, mirată, a întrebat: 

- Unde duci oamenii aceştia? 

Luând-o înaintea lui frate-meu, învățăceii au răspuns într- 
un glas: 

- Ne ducem la voi acasă să vedem cămila de aur! 
Uitându-se la frate-meu, cumnată-mea a înțeles, apoi, 
râzând, a spus: 

- Ce păcat, bunica lui tocmai a încălecat pe cămilă şi a 
plecat să facă o vizită în satul vecin. 

Învățăceii n-au mai zis nimic şi au plecat. 

Zâna a ascultat până la sfârşit şi l-a lăudat: 

- Într-adevăr, cumnată-ta e o femeie deşteaptă. 

Dar nici n-a apucat să termine bine, că cel de-ai doilea 
copil a început să povestească: 

Fratelui meu ii place foarte mult să planteze pomi, aşa că 
a sădit o adevărată livadă în fața casei: cireşi, pruni, peri 


care fac pere galbene ca aurul, meri, viță de vie. În 
fiecare an, fructele leagă rod de se îndoaie cren-gile. 
Într-o zi, frate-meu a cules struguri şi s-a dus la târg să- 
i vândă. După ce i-a vândut, l-a întâlnit pe Uang Mincinosul 
care i-a spus: 

- Te prinzi cu mine? 

- Ce punem la bătaie? a întrebat frate-meu. Uang 
Mincinosul i-a răspuns: 

- Tu livada, iar eu, pământul meu roditor. Dacă pierzi, îmi 
dai livada; dacă câştigi, îți dau pământul. 

- Nu mă prind, a spus frate-meu. Râzând, Uang Mincinosul 
l-a stârnit: 

- Înseamnă că n-ai curaj. Dar, frate-meu s-a aprins: 

- Mă prind numai în necazul tău. 

- Pe ce ne prindem: pe putere sau pe iscusință? 

- Nici pe putere, nici pe iscusință. Uite cum facem: eu am 
să spun o întâmplare şi, dacă te îndoieşti, ai pierdut. Şi tu 
la fel. 

Frate-meu s-a gândit că n-o să se îndoiască de nimic din 
ce va spune Uang Mincinosul şi aşa s-a prins cu el. 

Uang Mincinosul a început: 

- Teri-seară a bătut vântul aşa de tare că a mutat moara 
de piatră dintr-un capăt în celălalt al satului. 

Văzând că frate-meu nu spune nimic, Uang Mincinosul a 
continuat să înşire verzi şi uscate, dar frate-meu parcă 
uitase de prinsoare. Vorbind de una, de alta, Uang 
Mincinosul a adus din nou vorba de vânt: 

- Azi-noapte a bătut din nou vântul. Şi a bătut aşa de tare 
că a dus fântâna din răsăritul satului în apusul satului. 


- Vorbeşti prostii! Oare poate să mişte vântul fântâna? a 
răspuns frate-meu şi de-abia după aceea şi-a amintit de 
prinsoare. 

Uang Mincinosul l-a bătut pe umăr şi a zis: 

- Băiete, ai pierdut, după masă vin să-mi dai livada. 
Frate-meu s-a întors acasă cu coşul gol şi cum a. intrat în 
casă, cum a căzut pe gânduri. Cumnată-mea l-a chemat la 
masă, dar el n-a venit. Dintr-o privire, cumnată-mea şi-a 
dat seama că s-a întâmplat ceva cu el şi a zis: 

- Soții nu trebuie să-şi ascundă nimic unul altuia. Tu de ce 
te ascunzi de mine? 

Frate-meu a oftat, apoi i-a povestit în amănunțime cum a 
făcut prinsoare cu Uang Mincinosul, cum a pierdut şi cum 
după masă va veni acesta să ia livada. 

Cumnată-mea a început să râdă şi i-a zis: 

- Şi pentru atâta lucru eşti supărat şi nu mănânci? Ia şi 
mănâncă şi te odihneşte, iar când vine Uang Mincinosul 
lasă-i pe mâna mea. 

Frate-meu a mâncat şi s-a dus să se culce, dar gândul îi 
era numai la Uang Mincinosul. Cumnată-mea s-a aşezat la 
poartă cu lucrul în mână. După puțin timp a venit Uang 
Mincinosul. Cum a intrat pe strada noastră, l-a strigat pe 
frate-meu. Atunci cumnată-mea a intrat în. curte, a 
încuiat poarta şi din curte i-a spus: 

- N-ai cum să-l găseşti, fiindcă după ce a venit acasă s-a 
lovit de o muscă şi a murit. 

Uang Mincinosul s-a înfuriat şi a strigat: 

- Deschide îndată poarta să văd dacă e adevărat. Nu cred 
că o muscă poate omorî un om. Auzindu-l, frate-meu a 


sărit de pe kang şi a spus: 

- Ai pierdut, Uang Mincinosul. Nu trebuie să te îndoieşti 
de cele auzite şi tu te-ai îndoit. 

Uang Mincinosul s-a roşit până în vârful urechilor de 
necaz că s-a lăsat păcălit de o femeie şi de teamă că 
frate-meu îi va cere pământul, a şters-o în grabă. 

Auzind întâmplarea, zâna l-a lăudat: 

- Cumnata ta într-adevăr e o femeie deşteaptă. Dar n-a 
apucat să termine ce avea de spus, că al treilea băiat a 
început să povestească: 

Eu am o cumnată- şi o soră. Într-o primăvară, cumnată- 
mea şi soră-mea, care stăteau la poartă şi croşetau, au 
auzit dintr-o dată, aşa, din văzduh, pe cineva zicând: 
„Floare frumoasă de la poartă! Floare frumoasă de la 
poartă!" Cumnată-mea s-a uitat în sus şi a văzut un vultur 
care s-a rotit de câteva ori în văzduh, apoi a zburat către 
munți. După puțin timp, vulturul s-a înapoiat şi a spus din 
nou: „Cumnată harnică, de vrei sau de nu vrei, eu trebuie 
să mă însor cu fecioara din casa voastră". Apoi a aruncat 
un fir roşu şi un inel de aur şi a zburat. 

Soră-mea s-a speriat şi a început să plângă, iar cumnată- 
mea a înțeles că acesta era un zgripțuroi. Cumnată-mea s- 
a gândit ce s-a gândit, apoi a căutat un petic de pânză şi a 
făcut din el o punguţă, lăsându-i în fund o mică gaură pe 
care a umplut-o cu boabe de grâu. Apoi i-a dat-o soră-mii 
s-o poarte cu ea, zicându-i: 

- Surioară, în seara asta va veni să te pețească 
zgripțuroiul. Dacă te va pofti s 


ă te aşezi în caretă, tu să spui că amețeşti, dacă te 
va pofti în caleaşcă, să spui că te zdruncină. Nu cumva să 
uiţi ce ţi-am spus! 

Seara a venit în curtea noastră o caretă împodobită din 
care a coborât un tânăr învățat, cu fața albă, îmbrăcat cu 
o mantie roşie. 

Amintindu-şi de sfatul cumnată-mii, soră-mea, înecându- 
se de plâns a spus; 

- Îmi vine amețeală în caretă. 

Atunci zgripțuroiul, căci el era, a bătut din palme şi îndată 
a apărut o caleaşcă împodobită. Soră-mea, plângând şi mai 
tare, a zis: 

- Caleaşca mă zdruncină. Atunci zgripțuroiul a spus: 

- O să te duc în spate. 

Şi deodată, pe cap i-au crescut coarne, pe corp păr, iar 
ochi au început să-i strălucească de parcă erau nişte 
lampioane. A luat-o în spate pe soră-mea şi ca o furtună a 
plecat ou ea. Şi pe unde a trecut el nua rămas nicio. 
urmă, în afara boabelor care căzuseră una câte una din 
săculeț. 

A bătut vântul de la răsărit şi de la apus şi boabele s-au 
împrăştiat şi s-au amestecat. Roua le-a înmuiat şi ploaia 
le-a udat şi boabele au încolțit şi au început să crească. 
Cumnată-mea s-a luat după brazda de grâu şi trecând 
peste văi şi dealuri a ajuns în fața unui zid de piatră din 
care se făcea o peşteră care era astupată la gură cu un 
bolovan. Cumnată-mea a zis cu voce tare: 

- Mergând pe drumul verde, am venit până în inima 
muntelui să-mi caut cumnata. 


N-a terminat bine, că din peşteră a auzit vocea soră-mii: 

- A venit cumnată-mea! Dă la o parte bolovanul din gura 
peşterii! 

După puțin timp, bolovanul s-a mişcat şi în fața ei a apărut 
zgripțuroiul. Făcându-şi curaj, cumnată-mea a intrat în 
peşteră. Când a văzut-o pe cumnată-mea, soră-mea a 
început să plângă. Cumnată-mea a cercetat cu privirea 
peştera şi a dat cu ochii de un borcan mare cu miere. 
Atunci pe loc, şi-a făcut un plan şi i-a zis soră-mii: 

- Surioară, de ce plângi? Văd că nu-ți lipseşte nimic: orez 
ai, făină ai, borcanul ăsta e plin cu miere. 

Zgripțuroiul, plin de sine a început să râdă: 

- Aşa e! N-are de ce să-i pară rău că s-a măritat cu mine. 
Cumnată-mea i-a luat vorba din gură: 

- Am auzit că ai puteri foarte mari. Nu vrei să-mi arăţi şi 
mie ce poți? 

Zgripțuroiul s-a umflat şi mai mult în pene şi pe loc s-a 
învoit. S-a mişcat o dată şi s-a prefăcut într-un tigru 
fioros. Tigrul şi-a mişcat capul şi s-a prefăcut într-un leu 
amenințător. Cât ai clipi din ochi, leul s-a prefăcut într-un 
şarpe gros cât un butoi; avea capul în peşteră şi coada, 
lungă de vreo 10 geanguri, îi ieşea afară. Văzând aceasta, 
cumnată-mea a spus: 

- Cumnate, văd că poți să te prefaci numai în animale mari. 
N-ai putea să te prefaci într-o muscă şi să intri în borcan 
să mănânci miere? 

Nici n-a terminat bine de spus, că şarpele s-a prefăcut 
într-o muscă verde care, bâzâind, a intrat în borcanul cu 
miere. Cumnată-mea s-a repezit şi a pus capacul la borcan. 


Musca a început să se zbată în miere, dar n-a mai putut 
ieşi. 

Cumnată-mea i-a strigat: 

- Zgripțuroiule, zgripțuroiule, asta e pedeapsa pe care ți- 
am pregătit-o! Apoi a luat-o pe soră-mea de mână şi s-au 
întors acasă. 

Auzind şi ultima poveste, zâna s-a bucurat şi a spus: 

- Pe muntele Ţin sunt multe femei deştepte. E luna 
februarie şi trebuie să înflorească florile. Apoi şi-a 
mişcat evantaiul şi tot muntele s-a înroşit de atâtea flori 
care străluceau de-ți luau ochii. Cei trei copii s-au 
minunat văzând atâtea flori şi pe crengile uscate, şi-n 
crăpăturile stâncilor, şi-n pădurea de brazi, peste tot 
erau numai flori roşii şi proaspete. Şi-a cules fiecare câte 
un buchet şi au plecat bucuroşi acasă. 

Începând de atunci, în fiecare an, în luna februarie, când 
zăpada încă nu s-a topit, copacii încă n-au înmugurit, pe 
muntele Tin florile înfloresc colorând cu roşeața lor 
stâncile şi apa din izvoare. Localnicii au numit aceste flori 
Bujori de Munte. 


PIATRA LUNII 


Povestea spune că vârful Zeița de Jad, care s-ar afla pe 
muntele Ţin, este neasemuit de înalt şi pe el sunt o 
mulțime de temple. Nu departe de acest munte se află un 
râuleț cu apa limpede cum e cristalul. E Râul Raţelor care 


izvorăşte de la poalele Pietrei Lunii. Se zice că Piatra 
Lunii străluceşte şi ziua, dar mai ales noaptea e 
neîntrecută. În fiecare seară, din ea iese o lună mai 
rotundă şi mai strălucitoare decât luna de pe cer. Cel mai 
puternic luceşte Piatra Lunii în zilele de 1 şi 15 ale 
fiecărei luni şi sub razele ei, căzând asupra Râului 
Rațelor, acesta pare de cristal. Atunci, în mijlocul lunii, se 
vede umbra unei fecioare, iar pe apele cristaline ale râului 
înoată o pereche de rațe de aur. Dar nimeni nu a văzut 
limpede cum arată fecioara şi rațele de aur. 

Povestea spune că demult, tare demult, într-unui din 
templele de pe munte trăia un călugăr care zi şi noapte nu 
avea altă treabă decât să petreacă. La bătrânețe, 
călugărul s-a gândit să-şi caute un urmaş care să-i 
îngrijească de casă şi să-i facă mâncare. într-o zi, trecând 
prin satul de la poalele muntelui, a văzut un copil de vreo 
zece ani care, în ciuda hainelor zdrenţuite, era tare 
arătos. Făcându-şi planul, călugărul s-a dus la părinții 
copilului şi le-a spus: 

- Voi sunteți săraci şi e păcat de copilul ăsta aşa frumos 
şi deştept. Dacă vreți să trăiască ani mulți, fericiți, 
trimiteți-l la templu. 

Părinții au plâns ce au plâns, dar până la urmă şi-au trimis 
copilul la templu. 

La templu, copilul a fost ras în cap, şi i s-a dat o haină 
preoțească, încât arăta ca un călugăraş în toată regula. 
Deşi niciodată nu avea voie să intre în biblioteca 
templului, micul călugăraş învățase o mulțime de lucruri. 
Ştiind că are pe cineva acasă, călugărul pleca şi mai des la 


petreceri. 

Micul călugăraş şi-a petrecut în templu câțiva ani. De câte 
ori mergea la pârâul din pădure să aducă apă, florile parcă 
se înviorau, iarba de pe malul râului parcă se făcea şi mai 
fragedă, iar apa cristalină a râului oglindea frumusețea 
băiatului. Atunci, nu se ştie din ce motive, băiatul ofta. 
Într-o zi, după ce şi-a umplut gălețile cu apă şi tocmai 
voia să plece, a simțit aşa, ca şi când cineva l-ar trage de 
la spate şi n-a mai putut să înainteze. A privit în jur, dar 
n-a văzut nimic. A pornit din nou, dar după doi paşi s-a 
oprit. Nici de data aceasta nu a văzut nimic. Se înfuriase, 
când a auzit un râset şi din spatele unui brad a ieşit o 
fecioară de 16-17 ani. Avea părul negru în care erau 
împletite flori de munte, iar pe fața-i rotundă străluceau 
doi ochi de o bunătate nespusă. 

Până să spună băiatul un cuvânt, fata a şi ridicat una din 
găleți, zicând: 

- Tu eşti singur, iar eu mor de plictiseală. Hai să ne 
distrăm puțin. 

De mult nu mai schimbase băiatul vreo vorbă cu cineva în 
singurătatea muntelui şi, deşi se temea puțin, a căzut 
bucuros la învoială. 

Fata era pricepută la vorbă şi la glumă. Cunoştea numele 
tuturor ierburilor de leac şi ale tuturor florilor de pe 
munte. Cu puteri nebănuite a rostogolit o stâncă şi 
aceasta, prăvălindu-se în prăpastie, a bubuit ca un tunet. 
A apucat o creangă plină de flori şi florile s-au scuturat 
ca o ploaie de nea peste ei. Şi ei râdeau întruna. Niciodată 
nu fusese băiatul aşa de vesel de când venise pe munte. 


După ce s-au despărțit şi călugăraşul s-a înapoiat la 
templu, s-a simțit, aşa, deodată, nespus de fericit. 

A doua zi, cum a plecat de acasă călugărul cel bătrân, 
băiatul şi-a luat gălețile şi s-a grăbit spre râu. Fata îl 
aştepta de mult pe malul apei. Şi au început din nou să 
zburde. Ajungând într-o poieniţă, fata a spus: 

- Vreau să te învăţ să cânți. 

Şi a început să cânte, îmbiindu-l şi pe băiat. Fata cânta un 
viers, băiatul cânta după ea şi au cântat aşa până ce 
băiatul a învățat să cânte. Acum alergau împreună prin 
poieniță cântând. Aşa a mai trecut o zi plină de veselie De 
atunci, cum pleca de acasă călugărul, băiatul apuca gălețile 
şi o zbughea în pădure, unde se întâlnea cu fata şi se 
zbenguiau ziua întreagă. 

Într-o zi, ca de obicei, călugărul a plecat la treburile lui, 
Pe drum şi-a amintit că-şi uitase pocalul de vin şi s-a 
întors. Ajungând pe creasta unui munte învecinat, a auzit 
două voci cântând de te fermecau. Călugărul s-a întrebat 
mirat cine poate să cânte atât de frumos în munții aceia 
sălbatici! Cu cât se apropia de casă, cu atât cântul răsuna 
mai clar, până ce şi-a dat seama că viersul vine din 
împrejurimile templului. A grăbit pasul şi ajun-gând în 
poieniţă i-a văzut pe cei doi care cântau şi se veseleau. 
Atunci s-a furişat în pădure şi, apropiindu-se tiptil de 
tineri, le-a ieşit deodată în față strigând: 

- Nu vă mişcați! Cum de îndrăzneşti tu, fată, să-mi 
ispiteşti discipolul? 

Călugăraşul a încremenit, iar fata a zbughit-o în pădure 
Călugărul s-a repezit pe urmele ei. Undeva în adâncimea 


pădurii i s-a părut că vede fusta roşie a fetei, dar 
apropiindu-se, a văzut că era un bujor sălbatic, iar de 
fată nici urmă. 

Întorcându-se la templu, a început să-l bată şi să-l 
blesteme pe călugăraş, iscodindu-l ce-i cu fata. Băiatul s-a 
rugat să-l ierte şi s-a jurat că nu ştie nici de unde venise, 
nici cum o cheamă. Atunci călugărul a promis că-l iartă cu 
o condiție: ca a doua zi să prindă de fusta fetei un 
franjure cu un ac. 

Călugăraşul a luat franjurele şi acul, dar în sinea lui îşi 
făcuse planul să-l păcălească pe călugăr care,, după cum 
se vedea treaba, nu avea gânduri bune cu fata, 

A doua zi, nu plecase bine călugărul, că fata a venit şi a 
spus: 

- Hai să zburdăm! Ce să faci în casă când afară e 
primăvară şi au înflorit toate florile? 

Înfricoşat, băiatul i-a spus: 

- Surioară, să nu mai vii aici! Călugărul mi-a dat un ac şi un 
franjure, vrea să te găsească şi să-ți facă rău. 

Zicând acestea vocea-i tremura la gândul cât de tristă va 
fi viața lui dacă ea nu va mai veni. 

Fata i-a smuls franjurele şi acul din mână şi, apucând 
capătul franjurelui, i-a spus băiatului: 

- Nu mai fi trist, vino cu mine! 

Au ieşit amândoi pe poartă şi fata ținea de capătul 
franjurelui. Speriat, băiatul i-a spus tremurând: 

- Aruncă firul, altfel călugărul va fi pe urmele noastre! 
Dar fata a izbucnit în râs, şi i-a răspuns: 

- Nu te teme, vino cu mine! 


Au străbătut aşa pădurea, au trecut peste câțiva munți şi 
au ajuns la Râul Rațelor, cu apa cristalină, unde ea a 
aruncat franjurele. Apoi a bătut din palme şi din apa 
râului a ieşit o pereche de rațe de aur. Una dintre ele 
ținea în cioc o rămurică verde de care atârna un fruct 
roşu. Călugăraşul a simțit un miros puternic de mere de 
parcă se afla într-o livadă. Rața s-a apropiat de mal şi a 
lăsat crenguța cu măr cu tot şi apoi a coborât în fundul 
râului. 

Fata a luat crenguța, a rupt fructul şi l-a îmbiat pe băiat: 
- Mănâncă-l tot! 

Ascultând de vorbele fetei, băiatul a mâncat fructul şi s-a 
minunat de dulceața şi parfumul lui. Tot corpul şi l-a 
simțit mai uşor şi toată supărarea şi tristețea au dispărut 
ca prin farmec. 

În timpul ăsta, bătrânul se odihnea pe o piatră de la 
marginea drumului. S-a ridicat şi a plecat spre casă 
gândindu-se: 

- De data asta prind fata în mod sigur. Poate că e chiar o 
zână? Dac-o prind, o să mă îmbogățesc. 

N-a mai mers pe potecuţă şi a tăiat-o direct printre 
stânci şi prin pădure. Acasă, nu l-a găsit pe băiat şi s-a 
făcut foc gândindu-se că acesta l-a păcălit şi a plecat cu 
fata. Uitându-se în jos, a văzut capătul franjurelui şi s-a 
înveselit pe loc. A plecat pe urma firului ce se deşirase 
din franjure şi a străbătut astfel pădurea, a trecut peste 
munți şi deodată a auzit râsete. 

Înainte de a-l vedea, fata ştia că bătrânul e pe urmele lor 
şi se apropie. Atunci l-a apucat de mână pe băiat şi 


amândoi s-au ascuns în spatele unei stânci. Călugărul a 
mers după fir până la Râul Raţelor. Dar aici, nici urmă de 
tineri. Obosit şi furios, călugărul tocmai se pregătea să-i 
caute prin împrejurimi, când fata a bătut din palme şi din 
undele lacului au apărut cele două rațe de aur. Cea de-a 
doua rață ținea în cioc o crenguţă verde de care atârna un 
fruct verde. Văzând călugărul rața de aur, nu l-a mai 
interesat nimic. Rața înota pe lângă mal, în apropierea 
călugărului. Acesta s-a repezit s-o prindă, dar rața s-a 
făcut nevăzută, iar pe mal a rămas crenguța cu fructul 
verde. Călugărul a simțit un miros aromat de fructe. 
Gândindu-se că acesta e un fruct vrăjit, l-a mâncat. După 
câțiva paşi şi-a simțit trupul mai uşor. În spatele stâncii, 
fata i-a şoptit băiatului: 

- Teşi şi ia-o la fuga. Călugărul te va urmări, dar să nu te 
temi. Să fugi mereu spre apus până vei da cu ochii de 
mine. Şi s-a făcut nevăzută. 

Cum a ieşit de după stâncă băiatul, călugărul a luat-o la 
goană după el, strigând: 

- Nemernicule, te ajung eu, dacă nu ți-oi rupe picioarele. 
Şi aşa a fugit călugărul după băiat munte după munte. 
Băiatul se cățăra pe creste de parcă ar fi avut aripi. 
Călugărul care-şi simțea trupul uşor, era mereu în urma 
lui, gata să-l prindă. Şi aşa au ajuns ei la o punte foarte 
îngustă. Speriat, băiatul s-a oprit, dar de partea cealaltă 
îi făcea semne fata. Atunci, băiatul s-a gândit: 

- Mai bine să alunec şi să mor decât să cad viu în mâinile 
călugărului. 

Şi când a vrut să sară pe punte, a simțit că zboară pe 


deasupra ei, întocmai ca o rândunică. 

Văzând călugărul că urmaşul lui sare peste punte, a sărit 
şi el. Dar la jumătate, puntea s-a rupt cu el, deoarece 
mâncase fructul vrăjit necopt. Călugărul a căzut în 
prăpastie şi a murit. 

În aceeaşi zi, tinerii, jumătate mergând, jumătate 
zburând, au părăsit muntele Tin. În seara aceea, Piatra 
Lunii n-a mai strălucit şi din ea n-a mai ieşit luna. Fata cu 
care se împrietenise călugăraşul era zâna din Piatra Lunii. 
Si de atunci nu s-au mai văzut nici rațele de aur. 


TRAISTA CU MINUNI 


Pe muntele Ţin creşteau mii de soiuri de flori parfumate 
şi ierburi din care se făceau tot atâtea feluri de leacuri. 
Acolo era un sat cu 99 de familii care aveau 99 de vaci. Şi 
în acest sat trăia un fecioraş de vreo 14-15 ani, pe nume 
Ta Tou, care cum se crăpa de ziua ieşea în drum şi începea 
să plesnească din bici. La auzul pocniturilor, cele 99 de 
vaci ieşeau singure din ogrăzi si şi se strângeau în jurul 
lui, iar băiatul le mâna la păşune. Trecând prin văi şi 
cățărându-se pe povârnişuri, Ta Tou îşi ducea cireada să 
pască cea mai bună iarbă, să bea cea mai bună apă. Vacile 
lui erau grase de plesneau şi pielea le strălucea de parcă 
ar fi fost de aur. Într-o zi de vară, pe vremea de arşiță, 
când vacile se odihneau la umbra copacilor, băiatul a făcut 
numărătoarea şi a văzut că în loc de 99, are 100 de vaci. A 


numărat încă o dată şi încă o dată, dar tot 100 de vaci îi 
ieşeau. A intrat la bănuială, mai ales că în împrejurimi nu 
mai era nici o vacă şi nici nu văzuse când venise în cireadă 
vaca străină. Timp de trei zile în cireada băiatului au fost 
100 de vaci. A patra zi, când Ta Tou era, ca de obicei, cu 
vacile la păşune, a văzut venind spre el un bătrân cu 
sprâncenele şi barba albe ca zăpada. În spate ducea o 
traistă, iar în mână avea un bici. Când s-a apropiat de 
băiat, l-a întrebat: 

- Flăcăule, mi-am pierdut vaca, n-ai văzut-o tu cumva? 

Ta Tou a răspuns: 

Cu trei zile în urmă, în cireada mea a apărut o vacă în 
plus. Du-te şi vezi dacă e a ta. 

Bătrânul a intrat în cireadă şi a ieşit trăgând o vacă de 
coarne. 

Băiatul i-a spus: 

- Dacă e a ta, ia-ol 

Bătrânul a mângâiat vaca şi pe loc pielea acesteia a 
început să strălucească, iar coarnele i s-au poleit cu aur. 
Apoi a încălecat pe ea şi a plecat. După câțiva paşi s-a 
oprit, s-a întors către băiat şi i-a spus: 

- Băiete, nu ai nici o dorință? 

Ta Tou s-a gândit ce s-a gândit, apoi a răspuns: 

- Ceea ce doresc eu nu poți tu să îndeplineşti, moş-nege. 
Îşi amintise că fusese odată într-un sat mai îndepărtat 
unde văzuse o mulțime de copii care citeau din cărți şi i-a 
povestit acest lucru bătrânului. 

Bătrânul a zâmbit, şi-a dat jos traista de pe umeri şi 
scuturând-o i-a zis: 


- Spune, flăcăiaşule, ce vrei, că-n traista mea se găseşte 
orice! 

Uitându-se la traista aceea goală şi necrezând spusele 
bătrânului, băiatul a râs: 

- Dacă ai, dă-mi o cartel! 

Bătrânul şi-a vârât mâna în traistă, a scos o carte şi i-a 
aruncat-o. 

Fericit, băiatul a luat cartea cu scoarțe roşii de mătase şi 
a început s-o răsfoiască. Când şi-a ridicat capul, bătrânul 
dispăruse. 

Ta Tou avea acum o carte şi, deşi ştia numele a mii de 
ierburi şi de flori, nu ştia să citească. Cine să-l înveţe să 
citească? A socotit pe degete toți oamenii din sat: erau 
bătrâni care ştiau să povestească mii de poveşti, fete 
care ştiau să cânte mii de cântece, dar nu era nimeni care 
să ştie carte. Atunci Ta Tou s-a hotărât să învețe carte 
singur. A ars o rămurică şi cu tăciunele de la ea a început 
să scrie pe pietre. A scris aşa până s-a lăsat noaptea. 
Deschizând cartea, literele luminau încât băiatului nu-i 
mai trebuia lampă. Cartea lumina muntele, copacii, florile. 
In noaptea aceea, când învăța mai cu râvnă din carte, s-a 
apropiat de el o fecioară mlădie, dichisită nevoie mare. 
Fără să spună un cuvânt, fata şi-a aşezat alături de el. 
Băiatul s-a uitat la ea cu uimire, iar fata îl privea cu ochii- 
i mari, în tăcere. A aşteptat ce a aşteptat şi văzând că 
fata nu pleacă, i-a zis: 

- Pleacă, te rog, nu mă împiedica să învăţ! Cu blândeţe, 
fata a spus: 

- Dar nu te împiedic deloc. Ți-e teamă că mă uit cum scrii? 


Fără să mai scoată un cuvânt, băiatul şi-a văzut înainte de 
treabă. După un timp şi-a ridicat capul. Fata se afla tot 
acolo. Aceasta i-a zâmbit şi i-a spus: 

- Ai aşezat cartea cu scrisul în jos, nu ştii să citeşti? 
Ruşinându-se, Ta Tou a răspuns: 

- Eu nu ştiu carte, dar tu ştii? 

- Aşa, puțin ştiu şi eu. Băiatul, neîncrezător i-a dat cartea: 


- Dacă ştii, citeşte să aud şi eul Fata a început să 
citească. 

Ta Tou, plin de bucurie, a rugat-o: 

- Surioară, fii bună şi învață-mă şi pe mine! Mişcată, fata 
s-a oprit din citit, apoi a început să-l învețe pe Ta Tou. 
Băiatul îşi vâra în cap cu repeziciune tot ce-i spunea fata. 
Au învățat până ce au început să se reverse zorile. Când 
stelele au început să se stingă de pe cer, când păsările au 
început să ciripească în copaci, fata s-a ridicat de îndată, 
a privit băiatul, a privit cartea, a oftat din adânc şi, fără 
să spună un cuvânt, a plecat. 

Ta Tou se simțea ca un înfometat ce a căpătat de 
mâncare, ca un însetat ce a căpătat de băut. A doua zi, 
după ce a păscut vacile, când s-a lăsat înserarea şi 
licuricii au început să strălucească, Ta Tou a rămas în 
aşteptarea fetei. Luna se ridicase de mult pe bolta cerului 
şi băiatul se temea că fata n-o să mai vină. După un timp 
de aşteptare, a deschis cartea şi literele au luminat din 
nou totul în jur. Şi iată că fata a venit. 

Bucuros, băiatul i-a spus: 


- Azi de ce ai venit atât de târziu? Mi s-a urât 
aşteptându-te. 

Râzând, fata s-a aşezat lângă el şi l-a învățat să citească 
până s-a luminat de ziuă, când, încruntând din sprâncene, 
s-a ridicat şi a plecat. A treia zi, fata a venit şi mai 
târziu, aşa că n-a apucat să-l învețe decât foarte puțin, că 
păsările au început să cânte şi s-a revărsat de ziuă. S-a 
uitat la băiat şi cu durere a spus: 

- Mâine-seară n-am să pot veni. Îngrijorat, băiatul a zis: 

- Te respect ca pe o învățătoare, te iubesc ca pe o soră, 
te rog, învață-mă până la sfârşit! Dacă te temi că-i drumul 
greu, vin eu la tine. 

Auzindu-l, fetei i se frângea inima şi ochii îi înotau în 
lacrimi. Oftând, i-a spus: 

- Nu că nu aş vrea să te învăţ, nu că ar fi drumul greu. De 
când eram copilă mă aflu în mâinile vrăjitoarei care stă la 
miazănoapte de Muntele Ridichii de Aur. Ea m-a trimis să- 
ți fur cartea vrăjită, dar n-am inima s-o fac. 

Ta Tou a întrebat-o: 

- De ce nu fugi de la zgripțuroaică? 

Cu ochii plini de lacrimi, fata i-a răspuns: 

- Chiar şi la capătul lumii de m-aş duce, tot m-ar găsi! Se 
apropia răsăritul soarelui şi în grabă mare fata a plecat 
spre miază-noapte şi după câteva clipe nu s-a mai văzut. 

A patra noapte, fata n-a mai venit. Ta Tou era nespus de 
mâhnit. Tot timpul se uita în partea unde plecase fata, 
dar nu vedea decât munții înalți şi pădurea. În zilele 
următoare, flăcăul împreună cu cireada lui s-au apropiat 
din ce în ce mai mult de peştera vrăjitoarei, dar tare se 


mai temea. 

Într-o zi „tocmai se uita spre miazănoapte, când a văzut 
două lumini ciudate: una albă, alta roşie, care străluceau 
de-ți luau ochii. Ta Tou văzuse de multe ori cum 
strălucesc stelele căzătoare, dar ceea ce vedea acum 
stră-lucea mai puternic decât orice stea. Şi apoi era ziua 
în amiaza mare. Tot uitându-se aşa, a văzut că luminile nu 
erau prea departe şi o hotărât să se ducă până la ele. 

A mers el ce a mers, până a dat de un arbore cu ramurile 
întortocheate care creştea într-o crăpătura a muntelui. 
Pe una dintre crenguțele copacului se afla un merişor de 
aur şi pe alta, un merişor de argint care răspândea o 
lumină aurie şi una argintie. Ta Tou s-a urcat pe o piatră 
şi le-a smuls. Dar cele două merişoare s-au sfărâmat în 
bucățele în mâinile lui. Muntele s-a clătinat şi, uitându-se 
în jurul său, băiatul a văzut că nu mai era pe piatra pe 
care se urcase. În dreapta lui se afla un munte de aur şi 
în stânga lui, un munte de argint care sclipeau de-ți luau 
ochii. Făcându-şi curaj, băiatul a pornit-o înainte şi după 
puțin timp a ajuns la o colibă de piatră cu uşile deschise. 
A intrat şi în urma lui uşa s-a încuiat singură. În casă nu 
se afla decât un pat do mărime potrivită şi o lampă. A vrut 
să iasă, dar n-a mai putut. A strigat, dar nu l-a auzit 
nimeni. 

Pe înserate, uşa s-a deschis singură şi când băiatul se 
aştepta să vadă cine ştie ce vrăjitoare, a dat cu ochii de 
fata care-l învățase să scrie şi să citească. Bucuros, 
băiatul a strigat: 

- Aici locuieşti tu? 


Fata n-a răspuns nimic, a aprins lampa şi a început să 
croşeteze la lumina ei. Oricât a încercat băiatul s-o facă 
să vorbească, ea n-a scos nici un cuvânt. Ta Tou şi-a luat 
cartea să învețe, dar fata tot nu l-a băgat în seamă. 
Atunci, înfuriat, băiatul s-a oprit din citit, a închis cartea 
şi s-a întins pe pat prefăcându-se că doarme. La miezul 
nopții, fata s-a sculat, l-a privit şi înlăcrimată a stins 
lampa şi a plecat. 

După ce s-a stins lumina, băiatului i-a părut că nu se mai 
află în pat, ci pluteşte pe valurile unei ape. Ba parcă auzea 
clipocitul valurilor şi vuietul vântului. A deschis repede 
cartea şi la lumina ei a încetat şi clipocitul valu-rilor şi 
vuietul vântului; se afla din nou pe patul din casa de 
piatră, iar uşa era deschisă. Acum îl apucase dorul de fată 
şi nu mai voia să fugă. In sinea lui se întreba de ce fata n- 
a scos nici un cuvânt când l-a văzut şi de ce a lăcrimat 
când a plecat, S-a gândit aşa până s-a luminat de ziuă şi 
uşa s-a închis din nou. Băiatul a aşteptat în colibă toată 
ziua, iar când s-a înnoptat a venit fata, dar nici de data 
aceasta n-a scos nici o vorbă, iar la plecare a lăcrimat. 
Noaptea, băiatul şi-a zis că dacă e uşa deschisă şi dacă 
tot nu vine fata, să se ducă să-şi vadă vacile. Cum a ieşit 
din casă, a dat cu ochii de un munte înalt şi întunecat care 
se ridicase între muntele de aur şi cel de argint. Căutând 
în stânga şi în dreapta pe unde să treacă, a hotărât să se 
cațere pe muntele de aur. Şi cu cât urca, cu atât muntele 
se făcea şi mai înalt. Tot urcându-se a auzit un răget de 
vacă şi s-a oprit mirat întrebându-se cum de sunt vaci pe 
muntele acesta ciudat. Apoi şi-a zis c-or fi poate vacile 


lui. S-a uitat dincotro a venit răgetul şi a văzut o cireadă 
de vaci cu coarnele şi copitele de aur, cu tot trupul de 
aur, iar păzitorul lor nu era altul decât bătrânul care-i 
dăduse cartea. Bucuros, băiatul s-a dus la bătrân şi l-a 
întrebat: 

- Unde mă aflu, moşnege? 

Văzându-l, bătrânul a tras o sperietură, dar a răspuns: 

- Te afli în inima muntelui. Dar cum ai ajuns aici? 

Ta Tou i-a povestit cum a găsit coliba de piatră, cum a 
stat în ea şi tot ce s-a mai întâmplat. Bătrânul i-a spus: 

- Coliba de piatră e a vrăjitoarei, iar patul în care ai 
dormit e o punte îngustă deasupra unei prăpăstii. Când s-a 
stins lumina, fata urma să te împingă în prăpastie, dar 
cartea te-a salvat. Dacă nu vrei să te desparți de fată îţi 
voi da un lucru fermecat pe care să-l pui deasupra lămpii 
când se aprinde. Şi zicând aceasta, a vârât mâna în traistă 
şi a scos un abajur vechi pe care i l-a dat. Apoi i-a mai zis: 
Păzeşte-mi trei zile vacile de aur şi eu am să mă duc să le 
păzesc pe ale tale. 

Nu se luminase încă şi băiatul s-a înapoiat în colibă. La 
lumina zilei, uşa s-a închis din nou. Seara a venit iarăşi 
fata şi a aprins lampa. Atunci, băiatul a spus: 

- Lampa asta luminează prea puternic. Să-i punem abajurul 
acesta. 

S-a ridicat şi i-a pus abajurul. Fata tot n-a scos nici un 
cuvânt. Băiatul s-a întins pe pat şi s-a făcut iarăşi că 
doarme. De data asta, fata a plâns în toată regula 
uitându-se la băiat cum doarme şi apoi s-a dus să sufle în 
lampă s-o stingă. Dar ou cât sufla mai tare, cu atât 


flacăra lămpii creştea, până s-a făcut de 3 ciâuri* [*1 cit = 
33 cm]. Cu fața scăldată în lacrimi, fata a smuls abajurul 
şi l-a aruncat, iar acesta s-a prefăcut într-o barcă. Casa a 
dispărut pe loc. Cei doi s-au urcat în barca ce plutea pe un 
râu căruia nu i se vedeau malurile. De data asta, fata a 
vorbit: 

- De unde ai abajurul ăsta fermecat? 

Uitând de supărare, băiatul i-a răspuns cu o întrebare: 

- În nopțile acestea de ce n-ai scos nici un cuvânt? Fata a 
răspuns: 

- Cum aş fi putut să vorbesc cu tine când zgripțuroaica 
pândea să audă tot? Tu nu ştii, Ta Tou, cum mă chinuia 
zgripțuroaica în fiecare noapte când mă întorceam de la 
ține, dar orice mi-ar fi făcut nu aveam inima să te împing 
în prăpastie după ce stingeam lumina. Uitându-se înapoi, 
cei doi au văzut o bărcuţă care-i urmărea apropiindu-se 
din ce în ce. Speriată, fata a spus: 

- Ne urmăreşte zgripțuroaical 

Şi şi-a smuls din cap un ac încrustat pe care l-a aruncat în 
apă. Atunci barca zgripțuroaicei a început să se 
învârtească pe loc, dar după puțin timp şi-a reluat 
urmărirea. Fata şi-a scos din păr alt ac pe care l-a zvârlii 
în apă şi barca zgripțuroaicei a început iarăşi să se 
învârtească. De şapte ori a început urmărirea şi de şapte 
ori a aruncat fata câte un ac în apă, până s-a luminat de 
ziuă şi barca s-a apropiat de mal. Cei doi au coborât pe 
mal şi când s-au uitat în jur au văzut că se află chiar 3a 
mar-ginea satului băiatului. 

Ta Tou a dus-o pe fată acasă, dar după puțin timp a 


apărut şi zgripțuroaica. Cum a intrat în casă, fără un 
cuvânt, zgripțuroaica a suflat asupra fetei care a simțit 
dintr-o dată că îngheaţă; a mai suflat încă o dată şi fata 
şi-a schimbat culoarea. Îngrijorat, băiatul şi-a amintit 
cuvintele bătrânului: „Dacă n-ar fi fost cartea, de mult ți- 
ar fi făcut de petrecanie zgripțuroaica". A luat cartea şi 
a apropiat-o de corpul fetei care îndată şi-a recăpătat 
culoarea. Zgripțuroaica, văzând că fata nu mai tremura, a 
început să sufle asupra băiatului. Iar suflarea ei era mai 
rece decât gheaţa şi băiatul simțea că-i amorțesc oasele 
şi tremura din toate încheieturile. In sinea lui se gândea 
cum s-o scoată din casă şi atunci a luat-o la fugă eu 
zgripțuroaica după el, gata, gata să-l ajungă. Când îşi 
strânsese pumnii să se ia la luptă cu ea, a apărut şi 
bătrânul, călare pe o vacă de aur în mijlocul cirezii lui. 
Moşneagul a vârât mâna în traistă, a scos o frânghie lungă 
pe care a zvârlit-o asupra zgripțuroaicei. Frânghia s-a 
răsucit ca un şarpe în jurul mâinilor şi picioarelor 
acesteia. Apoi, bătrânul a zis: 

- Nu aveam de gând să te ucid, dar văzând cum tu vrei să-i 
pierzi pe alții, nu te mai pot ierta. A mai scos din traistă 
un băț cu care a atins-o pe zgripțuroaica, şi aceasta s-a 
făcut nevăzută. Pe locul unde fusese a rămas o pata de 
sânge. 

Bătrânul a pus frânghia şi bățul în traistă şi râzând a zis: 
- Ți-am adus vacile. Acum ai şi carte, ai şi cine să te 
învețe. Învață cât te ţin puterile! 

Apoi şi bătrânul şi vaca s-au făcut nevăzuți. 


DUHUL FRUCTULUI DE GINKGO 


Munţii Ţin se întind culme după culme, creastă după 
creastă, cu prăpăstii adânci şi vârfuri înalte. Cândva 
fuseseră acoperiți cu păduri seculare în care mişunau tot 
felul de animale sălbatice. Oamenii care locuiau aici trăiau 
fie din culesul ierburilor de leac, fie din arsul cărbunilor. 
Trăia aici un flăcău înalt şi voinic ce se numea Şi Ming şi 
care se îndeletnicea cu arsul cărbunilor. El ştia tot felul 
de cântece din gură şi din fluier care înduioşau inimile 
oamenilor. Şi Ming mai avea doi tovarăşi, oameni la casele 
lor, cu neveste şi copii. 

Într-o zi, Şi Ming şi tovarăşii lui au plecat să ardă 
cărbune pe alt munte. Au ajuns ei într-o poieniță cu iarbă 
verde şi mătăsoasă, presărată cu bujori sălbatici, roşii ca 
focul, cu brazi încărcați cu perle de rouă. Toate acestea l- 
au înduioşat pe băiat care a început să cânte. În mijlocul 
cântului i s-a părut aşa, ca şi când cineva ar cânta o dată 
cu el. S-a oprit din cântat şi s-a uitat în toate părțile. La 
urechea lui a ajuns un viers minunat care nu semăna nici 
cu ecoul munților, nici cu ecoul pădurii; semăna mai 
degrabă cu vocea unei femei. Viersul l-a fermecat pe Şi 
Ming într-atât încât n-a mai putut să facă nici o mişcare. 
Cum a încetat cântul, a sărit în picioare, s-a urcat pe o 
piatră să se uite în partea de unde-l auzise. Pe muntele 
Tin pluteşte mereu ceaţă ca şi norii pe cer. În ziua aceea, 
o ceață albă şi deasă curgea ca o apă spre el şi cât ai clipi 


din ochi, ceața l-a cuprins. 

Proverbul spune: „Dacă nu bate vântul de primăvară nu 
încolțeşte iarba". Cântul făcuse să încolțească dragostea 
în inima lui Ş? Ming. Nu putea să uite nicicum cântecul 
care răsunase mai duios decât viersul unei păsări; în 
fiecare zi visa s-o întâlnească pe fata care-l cântase. A 
trecut vara, a venit toamna şi după toamnă a venit iarna; 
brazii s-au încărcat de zăpadă dar Şt Ming n-a întâlnit nici 
urmă de fată. 

De Anul Nou, Şi Ming era tot singur şi trist. Fiind bun la 
inimă din fire, de sărbători le-a spus tovarăşilor săi să se 
ducă acasă, iar el a rămas să păzească singur cărbunele. 
Tovarăşii lui s-au învoit bucuroşi. 

În ajun de Anul Nou, când toate familiile petrec, Şi Ming 
şi-a luat fluierul, s-a dus în colibă şi a început să cânte. A 
cântat, a cântat, până ce vântul s-a oprit. Atunci a simțit 
cum se deschide încet uşa colibei. 

O fecioară îmbrăcată în alb din cap până în picioare a 
intrat în colibă. Avea fața rotundă, părul ca abanosul îi 
era prins în cozi. Mirat şi totodată bucuros, băiatul s-a 
oprit din cântat. 

Fata a zâmbit şi uitându-se în toate părțile a spus cu 
blândeţe: 

- Sunt din satul Şan Iang* [în traducere: Soarele din fața 
muntelui] şi fiind în trecere pe aici am auzit cântându-se 
din fluier. Dar tu de ce nu faci țiao țe** [**Colțunaşi cu 
carne, mâncare foarte răspândită în China, care se 
pregăteşte la sărbători] de Anul Nou? 

Şi Ming parcă s-a trezit din vis, a început să se bâlbâie şi 


n-a ştiut ce să răspundă. Râzând, fata l-a rugat: 

- Cântă mai departe, că-ţi fac eu țiao țel! 

Şi zicând aceasta a început să frământe aluatul. 

Băiatul ar fi vrut s-o întrebe dacă ea este aceea care-l 
vrăjise cu cântecul în acea zi. Când îşi făcuse curaj să 
întrebe, fata l-a întrerupt: 

- Hai, cântă, şi să ştii că viersul tău e minunat! Băiatul a 
început să cânte şi cu cât cânta, cu atât ar mai fi cântat, 
iar fata cu cât asculta, cu atât ar mai fi ascultat. Aşa a 
tinut-o până la revărsatul zorilor. Atunci i-a dat să 
mănânce țiao te, şi când acesta a poftit-o şi pe ea, fata a 
zâmbit şi i-a spus: 

- E târziu, eu trebuie să plec. Nu care cumva să vii să mă 
cauţi acasă. Tata nu ştie că am fost aici.. 

Apoi a deschis uşa şi a plecat. Băiatul s-a uitat după ea 
până nu s-a mai văzut, apoi a intrat în colibă. 

Au trecut sărbătorile şi s-au întors cei doi tovarăşi. Prima 
vorbă a lui Şi Ming a fost să-i întrebe unde se află satul 
Şan Iang. Cei doi au spus că în viața lor n-au auzit de 
numele unui asemenea sat. Întristat, Şt Ming şi-a văzut de 
treabă. 

Nu le-a spus celor doi de venirea fetei, temându-se că 
aceasta nu vrea să se afle de venirea ei. 

Seara, când se ducea să aducă apă, văzând cum luna se 
oglindeşte în pârâu, îşi zicea: „Nu trebuie să mă mai 
gândesc la ea. E ca şi când aş vrea luna din fundul apei. 
Unde să mă duc s-o caut?" 

Privind cu tristețe bujorii roşii care înfloriseră lângă 
coliba lui, îşi zicea: „Nu trebuie să mă mai gândesc la ea, 


nu ştiu nici măcar cum o cheamă. E ca şi când aş căuta să 
prind vântul sau umbra!" Dar oricât îşi poruncea, gândul lui 
era mereu la fată. 

Aşa a trecut primăvara şi a venit vara. într-o zi, ducându- 
se la locul unde auzise cântecul cu un an mai înainte, 
deodată s-a pornit o vijelie şi o ploaie care a acoperit 
totul. Se înserase şi băiatul era îngrijorat, când a auzit 
că-l strigă cineva. Întoarse capul şi rămase uimit văzând 
în spatele lui fata din seara de Ajun. Aceasta i-a zis: 

- Pe munte sunt şerpi veninoşi. Am vorbit cu bunicul, aşa 
că dormi noaptea asta la noi. 

Plin de bucurie, băiatul s-a învoit. Şi au plecat amândoi. Se 
întunecase de-a binelea şi copacii păreau uriaşi Băiatul era 
din ce în ce mai mirat cum se face că atâția ani, de când 
lucra în pădure, nu văzuse drumul pe care mergeau. După o 
bucată de drum, a zărit nişte luminițe. Când s-au apropiat 
a văzut o cetate înconjurată cu un zid înalt. Intrând, un 
bătrân l-a întâmpinat călduros şi i-a spus fetei: 

- Pai Ni, du-te şi pregăteşte ceva de mâncare pentru 
drumeț! 

Şi fata a plecat. 

După câteva întrebări, dând din cap, bătrânul i-a spus: 

- Să nu crezi că nu te cunosc. Eu îl ştiu foarte bine şi pe 
străbunicul tău. 

Băiatul a rămas uimit, căci ştia că străbunicul lui murise 
de mult, aşa încât se gândea că bătrânul trebuie să aibă 
câteva sute de ani. 

Bătrânul a vrut să mai spună ceva, dar din camera de 
alături s-a auzit cântând. Era aceeaşi voce care-l 


fermecase şi băiatul şi-a dat seama că aceasta e fata 
care-l fermecase. S-a bucurat nespus şi dacă n-ar fi fost 
bătrâ-nul ar fi fugit într-un suflet la ea. 

Bătrânul a văzut cum stau lucrurile şi râzând în hohote i-a 
spus: 

- Nepoata asta a mea nu mi-a vorbit niciodată de nimeni, 
dar în ultimul timp îmi vorbeşte mereu de tine. De aceea, 
într-adins am vrut să te aducă azi aici. 

Cum a terminat de vorbit a intrat şi fata cu o tava cu ceai 
şi mâncare. A pus tava jos şi s-a oprit lângă băiat. 
Bătrânul s-a uitat şi la unul şi la altul, apoi râzând le-a 
spus: 

- N-am decât fata asta. Dacă vă plăceți, socotiți că eu v- 
am şi dat binecuvântarea. 

Tinerii s-au uitat îndelung unul la altul, apoi au plecat 
capetele. După obicei, bătrânul a sfătuit-o pe fată să aibă 
grijă de băiat şi s-a dus în camera lui. 

În noaptea aceea, Şt Ming şi Pai Ni s-au căsătorit. 

A doua zi, Ş? Ming şi-a amintit de prima lor întâlnire şi i-a 
zis fetei: 

- De ce mi-ai spus că eşti din satul Şan Iang? Râzând, 
fata i-a răspuns: 

- Nu te-am mințit deloc. Hai afară şi ai să vezi că soarele 
e în fața muntelui. 

Amândoi au ieşit afară şi, într-adevăr, aşa era. 

Soarele răsărise în fața muntelui şi aurea cu razele lui 
frunzele şi crengile copacilor. Iarba şi florile păreau şi 
ele aurii. Tinerii au început să zburde şi peste puțin timp 
pe munte s-a auzit cântecul lor minunat. 


Erau aşa de fericiți încât nu au simțit cum a trecut o 
săptămână. într-o zi, băiatul i-a spus fetei: 

- Trebuie să mă duc acasă, să le dau de ştire tovarăşilor 
mei, care or fi îngrijorați. 

- N-am nimic împotrivă să te duci, dar când te vei 
întoarce? 

- Am să stau trei zile acasă. În 15 ale lunii mă întorc. 
Bucuroasă, fata i-a spus: 

- În seara zilei de 15 vin să te iau. 

Pai Ni a plecat şi ea să-l conducă şi amândoi s-au 
îndreptat pe drumul cunoscut. Ajungând la locul unde se 
întâlniseră, fata i-a zis: 

- Când te înapoiezi, să mă aştepţi aici, am să vin să te iau. 
Orice ar fi, să nu faci decât cum ţi-am spus! 

Şi-au dat mâna şi s-au despărțit. După puțin timp, băiatul 
a ajuns la colibă. 

Aici le-a povestit tovarăşilor săi tot ce i s-a întâmplat. Au 
petrecut împreună două zile, iar în dimineaţa zilei a treia, 
Ş? Ming simțea că trebuie să plece să se întâlnească cu 
fata. Nu trecuseră decât două zile, dar lui i se părea că 
trecuse un an. Plănuia să se întoarcă mai devreme şi le-a 
făgăduit tovarăşilor săi să vină din când în când să-i vadă. 
După ce a mâncat, a plecat. Ajungând la locul întâlnirii, s-a 
oprit. Fata-i spusese că va veni spre seară, iar acum era 
mai devreme. Şi Ming nu mai avea răbdare să aştepte şi 
socotind că ştie drumul, a plecat în întâmpi-narea fetei. 
Mergea şi se gândea. Trecând muntele, s-a trezit în fața 
unei păduri întunecate prin care nu se vedea nici o 
potecuță. Drumul cel larg dispăruse. Atunci şi-a zis că a 


greşit drumul, cu toate că ținea bine minte că tot pe acolo 
trecuse la venire. Nemaiținând seama de nimic, a pornit 
prin pădure. Dar pădurea era aşa de deasă că a trebuit să 
facă multe ocolişuri. A trecut prin poienițe cu iarba ca un 
covor, printre flori până la brâu. A trecut nu ştiu câți 
munți şi câte văi, dar tot nu a găsit casa unde locuia Pai 
Ni. S-a înserat, soarele a apus şi pădurea a început să se 
întunece. Nu se mai vedea nimic. Atunci a început să se 
mustre că n-a ascultat de sfatul fetei. S-a uitat în stânga 
şi-n dreapta şi deodată a văzut o luminiță. A pornit într- 
un suflet spre ea şi de ce mergea, de ce pădurea se rărea 
şi luminița se vedea tot mai aproape. într-o clipă, băiatul a 
ajuns lângă ea. 

A văzut atunci o colibă de piatră fără uşă, lângă care 
stătea un bătrân. Ş? Ming l-a întrebat: 

- Bătrâne, nu ştii cumva unde-i casa lui Pai Ni? 

- Eu sunt străbunicul lui Pai Ni, ce, nu mă mai cunoşti? Ne- 
am mutat aici. 

Şi Ming n-a crezut, dar bătrânul a spus din nou: 

- Dacă nu mă crezi, vino cu mine în casă, acolo e şi Pai Ni. 
Băiatul pe jumătate credea, pe jumătate nu credea, dar s- 
a luat după bătrân şi a intrat în casă. Casa nu avea decât o 
singură încăpere şi cu cât mergeau cu atât părea mai 
adâncă şi devenea mai întunecoasă, de parcă se aflau într- 
o peşteră. La un timp a simțit şi un miros greu şi a început 
să se întrebe cum de poate locui Pai Ni aici. Atunci şi-a 
dat seama că nu-i a bună, a vrut să se întoarcă, dar n-a 
apucat să facă nici un pas că bătrânul şi-a pipăit fața şi 
deodată s-a prefăcut într-un şarpe veninos care s-a 


încolăcit în jurul lui. Ochii şarpelui aruncau scântei verzi 
şi luminau totul în jur; alături de el mai erau doi şerpi 
negri. Şarpele cel mare a spus: 

- Nici să nu-ți treacă prin cap c-ai să mai scapi! Şt Ming 
fierbea de ciudă, dar nu putea să facă nici o mişcare. 
Şarpele cel mare le-a spus celor doi şerpi negri: 

- Fugiți degrabă la gura peşterii, nu care cumva să intre 
duhul fructului de ginkgo să ni-l răpească! 

Tar aceştia au alunecat spre gura peşterii. 

Şt Ming habar n-avea cine e duhul fructului de ginkgo. 
Inima lui era plină de păreri de rău că n-a ascultat pe Pai 
Ni şi poate chiar în clipa aceea ea stătea şi-l aştepta. 
Într-adevăr, Pai Ni îl aştepta la locul stabilit. A aşteptat 
ce a aşteptat şi, văzând că Şt Ming nu mai vine, 
îngrijorarea i s-a strecurat în inimă. S-a aplecat, a 
desenat un cerc pe pământ, iar cercul a început să 
strălucească din ce în ce mai tare. Pai Ni s-a uitat în cerc 
şi a văzut tot ce se întâmpla în peşteră. Şarpele cel mare 
începuse să-i sugă sângele lui Şi Ming care leşinase. Pai Ni 
a scrâşnit din dinţi, faţa i s-a albit. Întinzând mâna spre 
copaci, aceştia s-au dat la o parte, şi s-a ivit drumul cel 
larg. Apoi, într-o clipă, a fost în fața bunicului, spunându-i: 


- Bunicule, dă-mi sabia fermecată! Bătrânul a întrebat-o: 
- Ce-i cu tine, copilă? 

Şi mai furioasă, fata a răspuns: 

- Bunicule, nu mai întreba nimic şi dă-mi degrabă sabia! 
Şarpele cel veninos vrea să-l omoare pe Şi Ming! 
Speriat, bătrânul a rugat-o: 


- Copilă dragă, nu te duce. Şarpele cel veninos mai are 
două ajutoare şi te vor răpune. 

Fata era aşa de încordată că-i curgeau lacrimile: 

- Bunicule, orice ar fi, eu mă duc să-l scap. Auzind 
acestea, bătrânul a oftat şi i-a dat sabia. 

Cu sabia în mână, fata a zburat ca vântul la peştera 
şerpilor. Era un întuneric să-l tai cu cuțitul. Fata şi-a tăiat 
pârul cu sabia şi l-a aruncat în gura peşterii. Părul s-a 
prefăcut într-o grămadă de vreascuri. A luat apoi două 
pietre pe care le-a lovit până ce s-a aprins o scânteie şt a 
aruncat-o peste ele. Scânteia a aprins vreascurile şi după 
ce fata a suflat de câteva ori flăcările s-au înălțat. Prinşi 
de foc, cei doi şerpi negri n-au mai apucat să fugă şi s-au 
făcut scrum. Focul se întindea din ce în ce mai mult. 
Şarpele cel veninos s-a oprit din supt sânge şi a fugit spre 
gura peşterii. Când a dat cu ochii de fată, a început să 
scuipe venin. Apoi, când a mişcat din coadă o dată, praf a 
făcut pietrele de sub el. Fata curajoasă s-a tras într-o 
parte, a sărit în spatele şarpelui şi ridicând sabia 
fermecată i-a tăiat gâtui. Apoi s-a avântat în peşteră prin 
foc. Dar focul n-o atingea. Fumul o orbea, iar lacrimile-i 
acopereau ochii. Ea răbda totul cu gândul să-l scape pe Şi 
Ming. L-a scos din peşteră, dar el nu mai putea s-o vadă. 
Fața-i privea şi simțea cum i se sfarmă inima în piept. 
Îndurerată, şoptea: 

- Şi Ming, cât am dorit să fiu cu tine, cât am dorit să cânt 
împreună cu tine! 

Dar orice ar fi spus, Şi Ming n-o mai auzea, oricât de 
tristă ar fi fost, Şi Ming n-o mai vedea. 


În vremea aceasta a ajuns la peşteră şi bătrânul care i-a 
spus fetei: 

- Ai omorât şarpele cel veninos şi cu asta socoteşte că l-ai 
răzbunat pe Şt Ming. Nu mai fi tristă, Pai Ni, ai făcut tot 
ce ţi-a stat în putință. 

Fata a dat din cap şi din gură a scuipat o biluță verde, 
strălucitoare ca o perlă. Speriat, bătrânul a strigat: 

- Copilă, aceasta e rădăcina vieții tale şi nu trebuie s-o 
dai. Fără ea, tu nu mai poți fi ceea ce eşti. Vara vei fi 
bătută de ploi, iarna îngropată de nămeți. Doar ai 
cunoscut gustul vântului şi ploii, vrei să le simți din nou? 
Fata l-a rugat cu blândețe: 

- Sloboade-mă să-i dau lui rădăcina vieții mele! 

Şi zicând aceasta, fața ei s-a înnegrit, pielea i s-a întărit, 
mâinile i s-au prefăcut în două crengi groase, capul i s-a 
prefăcut într-un arbore înalt şi golaş, fără ramuri 
unduioase, fără frunze verzi. 

Bătrânul a vârât perla în gura băiatului care a căpătat 
îndată culoare la faţă şi s-a ridicat în picioare. Trezindu- 
se, Şi Ming nu ştia ce se întâmplase ou el. Bătrânul 
plângea şi arăta spre arborele despuiat: 

- Copile, aceasta e Pai Ni! Noi suntem duhuri ale arborelui 
ginkgo. Spre a te scăpa, ea şi-a tăiat părul şi ţi-a dat 
rădăcina vieții ei, iar acum nu va mai putea să-şi ia 
înfăţişarea dinainte. 

Nimeni nu poate să-şi închipuie durerea lui Ş? Ming, 
tristețea lui. Lacrimile îi curgeau, durerea îi îneca glasul. 
A spus numai atât: 

- Am să stau lângă ea toată viața, toată viața am să-i cânt 


cântece de munte. 

Într-adevăr, Şt Ming nu s-a mai întors la tovarășii săi şi 
de lângă arborele golaş de ginkgo se auzeau tot timpul 
cântece de munte sau răsuna un viers din fluier. Povestea 
spune că Şt Ming s-a prefăcut în spirit şi că după o sută 
de ani ramurile copacului vor înverzi şi atunci Pai Ni se va 
preface din nou într-o femeie mult mai frumoasă decât 
înainte. 


PASĂREA DE AUR ŞI DUHUL PĂDURII 


Era odată o pădure atât de întinsă, încât dacă intrai în ea 
nu mai apucai să ieşi zile şi nopți în şir. In pădure 
creşteau tot felul de copaci: brazi cu frunză verde tot 
anul, arțari cu frunză roşie toamna, stejari falnici şi 
multe alte specii de copaci. Ce să mai vorbim! Dacă ai fi 
stat să numeri toate speciile, ai fi tot numărat trei zile şi 
trei nopți, dar tot n-ai fi terminat. Cel mai bătrân copac 
din pădurea asta - un dafin - avea crengile răsucite ca un 
dragon, iar în tulpina lui se afla o scorbură de mărimea 
unei odăi în care trăia duhul pădurii. Din crengile uscate şi 
parfumate ale copacului, acesta îşi făcuse pat, din iedera 
care se cățărase pe copac îşi făcuse perdea la uşă* [*În 
China este obiceiul de a se aşeza o perdea sau o plasă 
peste uşă pentru a împiedica pătrunderea ţânţarilor]. 

În vremea aceea, departe de pădurea noastră, la marginea 
unui sătuleț, era un ulm în care se aşeza din când în când o 


vrăbiuță de aur gureşă şi jucăuşă. Alături de copac locuiau 
două familii despărțite între ele numai printr-un gard de 
zid subțire. În familia din partea de apus a copacului, 
săracă lipită pământului, trăia Liu Ciuntien cu nevasta şi o 
bătrână de vreo 80 de ani. În fiecare noapte, la a cincea 
bătaie**[**Bătțăi care indicau timpul], Liu Ciuntien şi 
nevasta se sculau şi porneau moara de apă să prepare tou 
fu* [*Brânză din făină de soia]. Ei se mulțumeau cu coaja 
şi resturile de la soia, jar brânza o vindeau şi cu banii 
dobândiți cumpărau hrană pentru bătrână. În familia din 
partea de răsărit a copacului, familie cu stare, trăia Uang 
Tufeng cu nevasta şi cu o bătrână de vreo 80 de ani, surdă 
şi oarbă, care nu putea nici să se dea jos de pe kang** 
[**Pat de cărămizi care se încălzea pe dedesubt]. Uang 
Iufeng şi nevasta se ocupau cu strângerea dijmei şi 
urmărirea datornicilor şi nu aveau altceva de vorbit decât 
despre bani. Cât despre bătrână, amândoi socoteau că 
prăpădesc mâncarea pe ea şi-i doreau să moară cât mai 
repede. 

În anul acela, pe vremea când arborii se îmbrăcau cu 
frunze verzi-gălbui, bătrâna lui Liu Ciuntien s-a îmbolnăvit 
de o boală grea. Cei doi erau cuprinşi de îngrijorare şi din 
toată sărăcia lor au strâns câțiva galbeni pentru leacuri. 
Liu Ciuntien şi-a vândut şi hainele de pe el, nevastă-sa 
acul de păr, dar leacurile nu i-au ajutat bătrânei şi 
aceasta a murit. Liu Ciuntien avea mustrări de cuget că 
nu-i putuse dărui bătrânei nici o zi fericită, deşi aceasta, 
cu mari sacrificii, îl crescuse mare. Îşi simțeau inima de 
parcă era smulsă din piept şi s-au pornit amândoi pe plâns. 


In timpul acesta vântul s-a oprit şi a început ploaia. 
Ramurile s-au aplecat şi Păsărică de aur a văzut şi a auzit 
totul. înduioşară, şi-a deschis ciocul de parcă ar fi vrut să 
plângă şi ea şi, nemaiputându-şi stăpâni durerea, a zburat 
din copac şi s-a pierdut în ploaia măruntă. 

A zburat, a zburat până ce a ajuns la pădurea cea 
întunecată şi s-a aşezat în dafin. Vântul a început să bată 
şi ploaia s-a oprit. Frunzele copacilor străluceau ca 
poleite; salcia cea bătrână îşi despuiase coaja albă, dând 
la iveală verdele fraged. Cucul a început să cânte, cocoşul 
sălbatic să zboare, dar lacrimile din ochii păsăricii nu se 
mai uscau. Norii s-au împrăştiat, soarele a răsărit, iarba 
din pădure strălucea perlată de stropii de rouă, iedera ce 
se cățărase în copac îşi deschisese florile ca nişte 
fluturaşi; apa se scurgea picătură cu picătură de pe 
frunzele ei. Albinele şi fluturii zburau din floare în floare. 
Păsărica cea neastâmpărată, tristă încă, nu s-a putut opri 
să nu se ducă să ciugulească florile de iederă. Ciugulea, 
ciugulea şi lacrimile îi curgeau. Dar, deodată, florile de 
iederi s-au mişcat şi perdeaua din gura scorburii s-a dat 
de-o parte. Din scorbură a ieşit un bătrân cu fața blândă 
şi o barbă lungă, albă. Părul strălucitor îi cădea peste 
sprâncene întocmai ca moțul unui cocor. Avea fața roşie şi 
ochii jucăuşi ca de copil. 

Era duhul pădurii care i-a spus: 

- Trăiesc în pădurea aceasta de zeci şi sute de ani, dar n- 
am văzut niciodată a pasăre plângând. Oamenii spun că 
păsările nu pot plânge. Păsărică, de ce plângi tu oare? 


Tar păsărica a răspuns: 

- Bătrâne duh, am văzut astăzi un lucru care mi-a frânt 
inima şi atunci cum să nu plâng? Şi i-a povestit cât de 
sărac era Liu Ciuntien, cum aveau grijă de bătrână, cum 
bătrâna s-a îmbolnăvit, cum i-au cumpărat leacuri şi cât 
de îndurerați au fost când a murit. Apoi, a adăugat: 
Bătrâne duh, Liu Ciuntien şi nevastă-sa sunt doi oameni 
nemaipomenit de buni. 

Îngândurat, duhul a răspuns: 

- Păsărică, nu poți să-ți dai seama dacă un om e bun numai 
din atât. Ca să vezi dacă un om e bun sau rău trebuie să-l 
supui la mai multe încercări. 

Păsărica a negat: 

- Nu, duhule, e aşa cum îţi spun. Du-te să-i vezi şi te vei 
convinge. 

Duhul s-a prefăcut într-o bătrână neagră şi zbârcită, cu 
nişte haine petic peste petic, şi a plecat să-i vadă pe cei 
doi. 

După ce o îngropaseră pe bătrână, Liu Ciuntien şi nevastă- 
sa se întorseseră acasă şi erau aşa de îndurerați că nu se 
atinseseră de mâncare. Ridicând capul, au văzut o bătrână 
slabă de-o bătea vântul care şedea în uşa lor. Bătrâna le-a 
cerut ceva de mâncare. Liu Ciuntien i-a adus ce aveau mai 
bun în casă, iar nevastă-sa şi-a arătat mila față de ea 
întrebând-o dacă nu e ostenită. Bătrâna a răspuns: 

- Sunt singură şi n-am pe nimeni, n-am ce să mă fac, unde 
oi cădea, acolo oi muri şi eu. 

Văzând-o pe bătrână, Liu Ciuntien şi-a amintit de mama lui 
care murise şi, gândindu-se că nici bătrâna aceasta n-a 


avut parte de zile bune, i-a zis: 

- Mătuşică, dacă nu te sperii de sărăcia noastră, rămâi la 
noi. 

Apoi nevasta lui a adăugat: 

- Rămâi în locul bătrânei noastre care a murit. Bătrâna s-a 
învoit să rămână la ei. 

Liu Ciuntien şi nevastă-sa se purtau cu bătrâna cum nu se 
poate mai bine. Ei ziceau de multe ori: 

- Bătrânii şi copii sunt la fel, trebuie feriți de greutăți. 
Bătrâna, văzând cum cei doi se zbat cu tot felul de 
greutăți, ziua şi noaptea, n-a mai vrut să stea cu mâinile în 
sân şi-i ajuta să facă tou fu. Tinerii, de câte ori se aşezau 
la masă, o lăsau întâi pe bătrână să se sature. Nevasta îi 
spunea bărbatului fără să afle bătrâna: 

- Bătrânii îşi trag puterea din mâncare. Noi, ăştia mai 
tineri, mai putem răbda de foame. 

Cei trei se zbăteau în mari greutăți, dar se înțelegeau de 
minune. 

A trecut un an, au trecut doi, Liu Ciuntien şi soția lui se 
simțeau din ce în ce mai legați de bătrână. Cel de-ai 
treilea an era pe sfârşite când bătrâna i-a chemat pe cei 
doi şi le-a spus: 

- Copii, astăzi trebuie să plec. 

Tinerii nu se gândiseră niciodată că s-ar putea întâmpla 
una ca asta şi au început să se văicărească: 

- Măicuță, măicuță, spune-ne cu ce am greşit față de tine, 
sau suntem prea săraci? Cu ce te-am supărat, de vrei să 
pleci? 

Bătrâna a dat din cap şi le-a răspuns: 


- Nu mai vorbiți prostii, copii! Alături de voi, zilele amare 
mi se par ca mierea. Supărată să fiu şi alături de voi îmi 
găsesc liniştea. Dar, copii, nu pot să mai rămân la voi şi 
astăzi va trebui să plec. 

Liu Ciuntien a mai încercat o dată s-o oprească: 

- Măicuţă, dacă pleci, casa noastră va fi goală. Spune-ne 
cel puțin unde să te căutăm. 

Cu lacrimi în ochi, nevasta acestuia a spus: 

- De trei ani de zile am trecut împreună şi binele si răul. 
Acum, dacă pleci, noi ce-o să ne facem? 

Bătrâna s-a gândit ce s-a gândit şi a zis: 

- Copiii mei, eu oricum trebuie să plec. Aduceți-mi o 
bucată de pământ de la rădăcina copacului şi vă voi face 
un chip ca al meu. Atunci când vă va fi dor de mine, să 
priviți chipul. 

Văzând că nu mai au cum s-o oprească pe bătrână, au 
săpat la rădăcina copacului şi au scos o bucată de pământ 
moale pe care i-au dat-o acesteia. Bătrâna a început s-o 
frământe murmurând: „Am stat trei ani în casa lui Liu 
Ciuntien. N-am ce să le las drept amintire decât o păpuşă 
de lut care să scuipe galbeni". 

Bătrâna s-a făcut nevăzută, iar păpuşa a început să scuipe 
bani. Abia atunci au înțeles ei că bătrâna fusese un duh. 
Viața în casa lor a devenit din ce în ce mai îndestulătoare. 
Vecinii de la răsărit au început să se mire. înainte, 
socotind că familia lui Liu Ciuntien e prea săracă, n-au 
catadicsit să le facă vreo vizită. Acum, însă, din te miri ce 
găseau motiv să-i viziteze. Într-o zi, după ce iscodiseră cu 
privirea peste tot, au dat cu ochii de păpuşa de lut care 


scuipa bani. Curioşi, au întrebat: 

- De unde aveți minunea asta? 

Liu Ciuntien, care nu mințea niciodată, i-a spus tot 
adevărul. Uang Iufeng s-a întors acasă şi împreună cu 
nevasta au luat o frânghie şi au spânzurat-o pe bătrâna 
lor Acum erau fericiți că au o gură mai puțin la masă şi că 
în curând vor avea şi ei o păpuşă de lut. S-au aşezat în 
curte şi au început să jelească. Dar erau aşa de prefăcuți 
că a început să bată vântul care le lua cuvintele, iar 
soarele s-a îngălbenit de mânie. Păsărica din dafin văzuse 
şi auzise tot. Supărată, şi-a deschis ciocul şi, nemaivrând 
să asculte plânsetul prefăcut, a zburat din copac drept 
către duhul pădurii. 

Vântul bătea din ce în ce mai tare şi păsărica abia mai 
putea să zboare. Cu greu a ajuns la dafin şi s-a aşezat pe 
o crenguță, dar vântul a zvârlit-o şi păsărica a început din 
nou să zboare. Apoi s-a prins din nou de o ramură, dar 
vântul a frânt ramura şi a smuls penele păsăricii. A 
încercat să se agațe de iedera din copac, dar şi aceasta 
îşi strânsese ramurile. Vântul a aruncat-o dintr-o parte în 
alta, apoi, deodată, a simțit că a căzut, dar nu avea nici o 
durere; o prinsese în brațe duhul pădurii. Cu blândețe, 
duhul a certat-o: 

- Păsărică, de ce zbori pe vântul ăsta? Ce treabă grabnică 
te-a trimis la mine? Ştii bine că i-am făcut fericiți pe cei 
doi tineri cumsecade. Acum ce mai vrei? 

În grabă mare păsărica a spus: 

- Bătrâne duh, sunt supărată de nu-mi văd capul. Am venit 
într-un suflet să-ți spun ce am mai văzut, şi când vei afla 


n-ai să mă mai cerți. Şi i-a spus tot ce mai văzuse şi ce 
mai auzise. 

Tăcut, bătrânul a încruntat din sprâncene ca şi când ar fi 
plănuit ceva, apoi, într-un târziu a spus: 

- Orice ai spune, păsărică, eu nu pot să cred că în lume 
există asemenea oameni. 

- Dacă nu mă crezi, du-te şi-ai să vezi cât sunt de răi şi 
de lacomi. 

Duhul a făcut o mişcare şi s-a prefăcut iarăşi într-o 
bătrână slabă şi peticită. Apoi a spus: 

- Uite, păsărica, mă duc să văd. 

Uang Iufeng şi nevastă-sa, după ce-şi îngropaseră mama, 
aşteptau să se ivească bătrâna sfântă şi ba mai vărsau o 
lacrimă, ba îşi mai aruncau privirea pe drum, în aşteptarea 
bătrînei. Dintr-o dată a apărut din mijlocul unei vântoase 
o bătrână care s-a oprit în dreptul porții lor. 

Nevasta lui Uang Iufeng tocmai se pregătea s-o alunge 
când acesta a oprit-o amintindu-şi că păpuşa de lut care 
scuipa galbeni din casa lui Liu Ciuntien semăna leit tu 
această bătrână. El i-a spus: 

- Bătrânico sfântă, vino în casă la noi şi ai să primeşti 
mâncare mai bună decât în casa lui Liu Ciuntien. Bătrâna a 
dat din cap şi a răspuns: 

- Nu sunt o bătrână sfântă cum îţi închipui, sunt o biată 
bătrână săracă, fă-ți pomană cu mine şi dă-mi un castron 
de orez să-mi potolesc foamea. 

Nevasta lui Uang Iufeng a intrat în casă să aducă 
mâncarea mormăind: „De unde naiba s-a mai ivit şi 
pacostea asta de bătrână pe care acum trebuie să o 


tratăm ca pe o sfântă?" Şi a început să caute până a găsit 
nişte orez care era pregătit pentru porci şi i l-a dat 
bătrânei. 

Uang Iufeng a zis: 

- Bătrânico, la vârsta asta n-ar trebui să mai umbli. 

Iar bătrâna a răspuns: 

- N-am pe nimeni pe lume, ce să fac? Unde oi cădea, acolo 
oi muri şi gata. 

Auzind spusele bătrânei, Uang Iufeng s-a bucurat nespus, 
găsind în ele asemănare cu răspunsul dat lui Liu Ciuntien, 
apoi plin de sine a adăugat: 

- In casa noastră avem destule camere, rămâi să locuieşti 
la noi. 

Fără să scoată o vorbă, bătrâna a intrat în curte cu Uang 
Iufeng. Era ora mesei şi-n fiecare zi la această oră cei 
doi se ospătau în toată legea. Au dus-o pe bătrână într-o 
cameră goală, iar ei s-au aşezat la ospăț, apoi i-au dus şi 
bătrânei ce mai rămăsese de la masa lor. 

Astfel a mâncat bătrâna prima masă. La fel şi cea de-a 
doua. Cei doi aşteptau cu nerăbdare. Nevasta lui Uang i-a 
spus acestuia: 

- Vezi să n-o hrănim degeaba pe amărâta asta de bătrână. 


Uang Iufeng s-a gândit ce s-a gândit, apoi bătând din 
palme a zis: 

- Bun, m-am gândit la ceva! 

Auzind despre ce este vorba, nevastă-sa s-a bucurat. 
Apoi s-au furişat în camera bătrânei. Bătrâna adormise 
deja, dar ei au trezit-o şi i-au spus: 


- Bătrânico, dacă într-adevăr eşti bătrâna sfântă pe care 
o aşteptam, fă-ne un om de lut care să scuipe bani şi vom 
avea grijă de tine trei ani. 

Speriată, bătrâna s-a trezit şi n-a scos nici un cuvânt. De 
ciudă, nevasta lui Uang Iufeng a început să tipe: 

- Ți-am spus că este o nenorocită de bătrână, dă-o afară 
îndată! 

Bătrâna nu s-a speriat şi râzând le-a zis: 

- E timpul să plec, du-te şi adu-mi nişte lut de sub copac, 
că n-o să ne mai vedem, şi vreau să. vă las o amintire. 
Bucuroşi, cei doi au alergat şi au adus lut, iar bătrâna a 
modelat o figură zicând: 

- Am locuit aici până la miezul nopții, iar acum la plecare le 
dăruiesc figura de lut pe care o va chema Viespea. Şi s-a 
făcut nevăzută. 

Figura semăna şi cu Uang Iufeng şi cu nevasta lui. Când a 
deschis gura, a ieşit o viespe lungă de trei degete care a 
început să bâzâie prin cameră. Viespea i-a înțepat pe cei 
doi şi pe față şi pe trup, încât se tăvăleau pe jos de 
durere. Şi i-a înțepat, şi i-a înțepat până ce tot trupul li s- 
a umplut de umflături, iar ei se rugau de iertare şi se 
tăvăleau şi poate s-or mai tăvăli şi astăzi. 


POVESTEA IZVORULUI ROŞU 


Intr-un sat, nu se ştie dacă din nord sau din sud, trăia un 
flăcău vesel şi priceput, pe care-l chema Ş? Tun. In 


primăvară îşi adusese mireasă, pe nume Yu Hua, frumoasă 
ca o perlă şi neîntrecută la lucru. Şi traiul lor era mai 
dulce decât mierea. Şi Tun avea însă o mamă vitregă, rea 
cum nu s-a mai văzut. Mâncarea pe care o pregătea Yu 
Hua nu era niciodată potrivită pentru gustul soacrei; ba 
era prea sărată, ba era nesărată, iar când nu era nici 
sărată, nici nesărată, nu avea nici un gust. Când orezul era 
fierbinte, se plângea că nora vrea s-o opărească, când nu 
era, ocăra nora zicând că-i dă orezul rece. Iar când Yu 
Hua îi ducea mâncarea nici prea caldă, nici prea rece, o 
certa că a adus-o prea târziu. Oricâtă treabă ar fi făcut 
Yu Hua, soacra era nemulțumită, şi de multe ori îşi bătea 
nora. Șî Tun era mai mâhnit decât dacă l-ar fi certat şi 
bătut pe el. Pe vremea aceea soacrele puteau să-şi bată 
nurorile, iar feciorii nu aveau voie să se amestece. 

Yu Hua slăbea şi se înnegrea văzând cu ochii. într-o zi, 
întorcându-se acasă, Şi Tun o găsi pe Yu Hua plângând 
amarnic. 

Privindu-şi bărbatul Yu Tua îi spuse: 

- Şt Tun, eu nu mai pot răbda. Numai dragostea pentru 
tine mă mai ține aici. 

Cu inima îndurerată, Şi Tun i-a răspuns: 

- Yu Hua, văd cu ochii mei cum mama vitregă îţi face zile 
amare. Să fugim în alt sat în noaptea asta! 

Auzind aceasta, Yu Hua s-a bucurat nespus de mult. La 
miezul nopții, au scos caii din grajd, au încălecat şi au 
plecat spre nord-vest. 

Proverbul spune: „Un cal bun se poate întrece cu stelele". 
Aşa erau şi cei doi cai, în ciuda faptului că erau foarte 


slabi. Ş? Tun şi Yu Hua zburau ca vântul pe spinarea lor, 
neştiind prin câte sate au trecut şi unde au ajuns. La un 
moment dat, Şi Tun îi spune calului: 

- Calule, calule, n-o lua numai pe drumuri de câmpie. Treci 
şi pe potecuțele de munte mărginite de prăpăstii. 

Calul, ca şi când ar fi înțeles vorbele lui Ş? Tun, zbură ca 
gândul peste coastele muntelui. 

La lumina zilei, au ajuns la un munte mare pe unde nu 
călcase picior de om. Era primăvară. Iarba de pe munte 
era proaspătă, toate florile înfloriseră, cocorii se roteau 
în cârduri pe cer, păsările ciripeau în copaci. 

Yu Hua o oftat şi a zis: 

- Fiecare pasăre îşi are cuibul său. Noi unde ne vom găsi 
cuibul? 

La auzul acestor cuvinte, Şi Tun a răspuns râzând: 

- Putem să ne odihnim în peşteri sau la umbra copacilor. 
Au trecut astfel peste văi învăluite în ceaţă albă, peste 
creste de munți înzăpeziţi şi, ajungând în vârful unui 
munte, Yu Hua a spus iarăşi: 

- Toată viața nu-mi mai trebuie nimic decât să fiu mereu 
împreună cu tine. 

Dar fiecare urcuş are şi un coborâş. La răsăritul soarelui, 
au dat peste o vale şi deodată caii s-au oprit. In fața lor 
se afla un izvor nu prea mare, cu apa roşie şi strălucitoare 
ca razele lunii în nopțile senine. Florile şi iarba din jurul 
izvorului erau, de asemenea, de culoare roşie. 

Yu Hua a simțit un miros ciudat care venea ori de la apa 
izvorului, ori de la florile de pe malul lui. Ea îi spuse lui Şi 
Tun: 


- Să ne odihnim puțin, suntem obosiţi şi noi şi caii! Şi au 
descălecat apropiindu-se de izvorul a cărui apă era 
limpede cum e cristalul. Deodată, Yu Hua a simțit că i se 
face sete şi întinzând mâna a luat în podul palmei o 
înghițitură de apă pe care a băut-o. Era mai dulce decât 
mierea, şi cu cât bea mai mult din apa rece, cu atât simțea 
o căldură cuprinzându-i tot trupul. După ce şi-a potolit 
setea, şi-a ridicat capul şi fața ei era mai proas-pătă 
decât o floare de piersic. Şt Tun era foarte mirat. Caii au 
început să necheze şi tinerii, întorcându-se către ei, au 
văzut cum aceştia, care păscuseră din iarba roşie, se 
îngrăşaseră de strălucea părul pe ei. Neştiind ce să 
creadă, temându-se şi părânduli-se ciudat în acelaşi timp, 
au încălecat în grabă şi au pornit-o înainte. 

Acum caii alergau şi mai iute şi treceau peste culmile 
munților ca şi când ar fi mers pe drum drept. Şi au călărit 
aşa până ce munții nu s-au mai văzut decât ca o dungă 
palidă la orizont. 

Într-o seară, au ajuns într-un sătuleț cu câteva căsuțe în 
care pâlpâiau luminile opaițelor. Au descălecat şi au bătut 
la uşa uneia dintre căsuțe. Le-a deschis o bătrână care i-a 
întrebat: 

- După câte văd, sunteți străini de locurile acestea. Ce 
vânt vă aduce pe aici? 

Yu Hua a răspuns: 

- Măicuţă, venim de departe. S-a înnoptat şi-ţi cerem 
găzduire. 

Bătrâna bucuroasă a răspuns: 

- Eu sunt singură şi dacă vreți să înnoptați la mine veți 


dormi în camera de apus, iar eu voi dormi în cea din 
răsărit. 

Yu Hua şi Şt Tun s-au bucurat şi au intrat în casă. Bătrâna 
le-a fiert orez şi supă şi le-a dat să mănânce. 

Tinerii i-au povestit cum au plecat de acasă şi cum în 
drumul lor au întâlnit izvorul acela ciudat. Auzind aceasta, 
bătrâna a izbucnit în lacrimi şi a spus: 

- Oh, copii, mă tem că nu veți mai putea fi mult timp 
împreună. Izvorul roşu pe care l-ați întâlnit vine tocmai 
din muntele roşu pe care creşte un arțar mare. Apa 
izvorului musteşte din rădăcinile arțarului. În fie-care an, 
toamna, când frunzele arțarului se roşesc, copacul se 
transformă într-un zgripțuroi cu fața roşie, care are 
nişte ochi ca nişte comete cu care străpunge o mie de 
ziduri de piatră şi zece munți înalți. El urcă pe vârful 
muntelui roşu, de unde pândeşte femeile care beau din 
apa izvorului şi-şi alege pe cele mai frumoase să-i fie 
neveste. După ce se topeşte zăpada, nu numai 
zgripțuroiul, dar şi nevestele lui se transformă în arțari. 
Mă tem, fetițo, că nu vei putea scăpa de mâna lui. Şi 
bătrâna plângea, plângea. 

Auzind-o, Yu Hua s-a speriat cumplit. Văzând însă cât de 
îngrijorată e bătrâna pentru ei doi, a încercat s-o 
mângâie: 

- Măicuţă dragă, zgripțuroiul nu va putea pune mâna pe 
mine! 

Tar Şi Tun a adăugat: 

- Măicuţă, fii liniştită, zgripțuroiul cu fața roşie nu ne va 
putea despărți. 


Ştergându-şi ochii, bătrâna a spus: 

- De când mi-a murit moşul sunt singură. Rămâneți în casa 
mea şi-o să fim o familie. 

Şt Tun şi Yu Hua au rămas în căsuţa bătrânei. Acum 
bătrâna nu mai ducea grija că nu are cine să-i coase 
hainele şi să-i strângă recolta. Ş? Tun muncea la câmp, iar 
Yu Hua pregătea mâncarea acasă. 

Zilele treceau una după alta. Au secerat grâul, au cules 
strugurii şi, apropiindu-se toamna, frunza arțarului a 
început să se înroşească. Bătrâna nu mai putea nici să 
doarmă, nici să mănânce de îngrijorare. Mereu număra 
zilele şi se ruga ca toamna să treacă mai repede. Zilele de 
toamnă sunt foarte scurte. Şi iată că sosi şi clipa de care 
se temea bătrâna. Răsărise luna. Ş? Tun şi Yu Hua se 
înapoiaseră acasă. In ziua aceea cosiseră iarbă la câmp şi 
acum îngrijeau de cai. Bătrâna pregătise masa şi de-abia 
ieşise în curte când, deodată, din văzduh a coborât 
plutind o frunză roşie de arțar care a început să se 
rotească din ce în ce mai repede, stârnind un vârtej În 
mijlocul vârtejului se afla zgripțuroiul cu părul şi ochii 
roşii, îmbrăcat într-o mantie roşie cu mânecile până în 
pământ. Mişcându-şi mânecile, frunza roşie s-a 
transformat într-o lectică împodobită. Văzând aceasta, 
bătrâna a scos un strigăt şi a căzut la pământ. Şi Tun şi 
Ya Hua, care dădeau la cai să mănânce, au venit în grabă. 
Văzând fata, zgripțuroiul a izbucnit în râs, şi-a mişcat 
mânecile şi într-o clipă Yu Hua a şi intrat în caretă. 
Zgripțuroiul a mai mişcat o dată din mâneci şi careta a 
pornit ridicându-se în văzduh şi făcându-se din ce în ce 


mai mică, până când a dispărut. O dată cu ea a dis-părut şi 
zgripțuroiul. Din văzduh i s-a auzit vocea: 

- Este a mea pentru că a băut apă din izvorul meu roşul 
Bătrâna plângea, iar Şt Tun era răpus de durere. A ajutat- 
o pe bătrână să se ridice, spunându-i: 

- Măicuţă, orice ar fi, voi aduce-o înapoi! Neputându-şi 
stăpâni lacrimile bătrâna-i zise: 

- Copile, nu pleca. Față-Roşie a răpit nenumărate neveste 
şi nici una n-a mai putut fi găsită. Își jertfeşti viața 
degeaba. 

Şi Tun nu i-a răspuns şi, conducând-o în casă, i-a spus: 

- Fii liniştită, măicuță, eu voi pleca totuşi degrabă în 
căutarea ei. 

Văzând bătrâna cât este de hotărât, îi spuse plângând: 

- Copile, nu poți să pleci cu mâna goală, ia cu tine sabia 
asta, poate-ți va folosi la ceva. 

Şi Tun a luat sabia, a încălecat pe cal şi s-a îndreptat 
direct către munții izvorului roşu. Părându-i-se că nu este 
purtat destul de repede, acesta îi spuse calului: 

- Calule, calule, zboară dintr-o dată peste vârfurile 
acestor munți! Calul a trecut în zbor peste vârfuri. Apoi, 
Şi Tun din nou îi spuse calului: Zboară, calule, peste văi! Şi 
calul a trecut ca gândul peste văi. 

La lumina zilei, Şi Tun a ajuns la munții cei mari. Dar 
oricât a căutat, nu a dat de urma izvorului. Lacrimile au 
început să-i curgă. 

Şi Tun se uita cu disperare spre munții înalți şi-i părea 
rău că aceştia nu pot cuvânta să-i spună unde a ascuns-o 
Faţă Roşie pe Yu Hua. A urcat până în vârful munților şi s- 


a uitat în cele patru zări, dorind din tot sufletul să afle 
unde a dus-o Faţă Roşie pe Yu Hua. Ştergându-şi 
lacrimile, Şi Tun i-a spus calului: 
- Calule, calule, chiar dacă ar fi să merg până la capătul 
lumii, tot va trebui s-o găsesc pe Yu Hua. Zboară, calule, 
până la muntele cel mai înalt! 
Şi calul s-a avântat înainte. A zburat peste văi, peste 
munți înalți şi peste prăpăstii adânci şi, oricât ar fi fost 
primejdia de mare, Ş? Tun nu l-a strunit. Au trecut munte 
după munte, dar tot n-au ajuns la muntele cel mai înalt. 
Pe vârful muntelui cel mai înalt se afla o peşteră. În 
această peşteră o dusese Față-Roşie pe Yu Hua. Peştera 
era împodobită foarte frumos: pe pereți atârnau tabl 
ouri cu desene de munți şi ape, pe pat era întinsă o 
plapumă de brocart. Zgripțuroiul cu fața roşie se 
transformase într-un învățat cu fața albă, frumos şi 
delicat. Zâmbind, el i-a spus lui Yu Hua: 
- Ai băut din apa izvorului roşu şi eşti a mea. Nu te mai 
gândi la bărbatul tău, care nu ajunge niciodată aici. 
Auzind acestea, Yu Hua a început să tremure de mânie. 
Şedea în peşteră şi nu auzea nici şuierul vântului, nici 
ciripitul păsărelelor. Inima ei ştia că, Şi Tun o caută, 
ghicea că Şt Tun varsă lacrimi pentru ea. Şi, deodată, a 
ridicat capul şi a spus: 
- Deşi am băut din apa izvorului tău, nu voi fi niciodată a 
fal 
Față-Roşie a râs cu răceală. 
- Mai nădăjduieşti să-ți vezi bărbatul! Ha! Ha! Ha! Nu că 
mă laud, dar dacă va ajunge aici, eu singur îi voi spune să 


te ia cu el. După aceea a început să râdă sigur de sine. Dar 
întorcând capul a împietrit de mirare. Sfredelind cu 
privirea o mie de stânci şi zece munți înalți, l-a văzut pe 
Şt Tun călare pe cal cum zboară peste munți întreptându- 
se către ei. Atunci şi-a scos cu repeziciune cingătoarea de 
la brâu şi, mişcându-şi mânecile uriaşe deasupra ei, 
cingătoarea s-a transformat într-un şarpe mare dungat 
care, mişcând din coadă, a alunecat afară din peşteră. 
Călare pe cal, Şi Tun a mai zburat peste cinci munți şi 
uitându-se în jos a văzut ceva ca două lampioane roşii. 
Privind mai cu băgare de seamă a văzut că era un şarpe 
uriaş, ai cărui ochi luminau asemenea lampioanelor. Şt Tun 
n-a frânat calul şi, deodată, cal şi călăreț s-au trezit 
înghițiți de şarpe. In burta şarpelui, Şi Tun se simțea ca 
într-un cazan cu apă fierbinte. Scrâşnind din dinți să-şi 
potolească durerea, a înfipt cu putere sabia în burta 
şarpelui care a început să şuiere. Leşind din burtă, nu a 
văzut decât un brâu înflorat întins pe pământ. 

Călare pe cal, Şi Tun a mai zburat peste doi munți mari, 
apropiindu-se de muntele cel mai înalt. Față-Roşie tocmai 
îşi da ifose față de Yu Hua, închipuindu-şi că Şi Tun a 
fost mistuit de mult de cingătoarea sa prefăcută în şarpe. 
Dar Yu Hua plângea şi nu-i răspundea. Când a mai 
sfredelit o dată cu privirea a văzut că Şi Tun e din ce în 
ce mai aproape. Atunci a apucat în grabă un tablou cu 
munți şi ape de pe perete şi, agitându-şi mâneca, din 
tablou s-a desprins cel mai prăpăstios şi cel mai alunecos 
munte, care s-a rostogolit din peşteră. 

Trecând şi ultimul munte care-l mai despărțea de Față- 


Roşie, Şi Tun a văzut deodată cum se ridică în fața lui un 
munte lucitor, înalt şi prăpăstios. Şi Tun nu şi-a frânat 
calul, căutând să treacă în zbor şi acest munte, dar 
deodată calul a lunecat. Băiatul a descălecat şi a început 
să se cațere pe munte. Dar cum ajungea cu mare greutate 
la mijlocul lui, aluneca în jos. Faţa i se rănise de stânci, 
tot corpul îl durea, dar nu s-a dat bătut. Din nou s-a 
cățărat şi iarăşi a alunecat în jos. Şi din nou, şi din nou. 
Sudoarea îi udase hainele, îi curgea în ochi orbindu-l. 
Atunci şi-a şters sudoarea şi a zvârlit-o jos, pe munte, iar 
acesta s-a făcut deodată nevăzut. Când şi-a dat însă 
seama, a observat că se afla într-o prăpastie, iar alături 
de el, a văzut agăţat de un brad un tablou cu un munte ud 
de sudoare. Ş? Tun a încălecat pe cal şi a pornit-o mâi 
departe. 

Dintr-o săritură, calul a şi ieşit din prăpastie. Uitându-se 
în sus, Şi Tun a văzut ceva roşu. Atunci a ştiut că acela e 
muntele roşu şi, dând frâu calului, s-a îndreptat către el. 
In acel timp zgripțuroiul cu față roșie- şi-a agitat 
mânecile şi, deodată, Yu Hua a încremenit. Nu mai putea 
nici să se mişte, nici să vorbească. Apoi şi-a fluturat 
mânecile către două perne brodate care au căpătat 
aceeaşi înfăţişare cu Yu Hua. Şi s-a făcut nevăzut. 
Ajungând pe creasta muntelui, Şi Tun nu a văzut decât 
stânci roşii şi arțari cu frunze roşii. Voia să meargă mai 
departe, când a dat cu ochii de o peşteră încrustată cu 
pietre prețioase. Şi Tun şi-a zis: „Poate că aici locuieşte 
Față-Roşie". A descălecat şi, împingând poarta de piatră 
care închidea gura peşterii, a pătruns înăuntru. Dar, 


deodată, s-a oprit. În peşteră stăteau încremenite trei 
fete cu gene lungi şi ochi mari ce semănau leit cu Yu Hua: 
toate trei îl priveau nemişcate. Îndurerat, Şt Tun a oftat 
şi a spus: 

- Yu Hua, Yu Hua, am trecut prin nenumărate primejdii să 
te găsesc şi acum nu scoţi nici un cuvânt. De ce nu-mi ieşi 
în întâmpinare? Auzind cuvintele lui Şt Tun, Yu Hua ar fi 
vrut să-i spună totul, dar limba ei era ca de piatră; ar fi 
vrut să-i iasă în întâmpinare, dar picioarele-i erau 
înțepenite. Lacrimile au început să-i curgă şiroaie. 

Şt Tun a înțeles pe loc că aceea este nevasta lui. S-a 
repezit la ea şi a luat-o în brațe scoțând-o afară din 
peşteră. Trupul lui Yu Hua era tare şi greu ca piatra. Din 
această cauză, Şi Tun nu putea să mai încalece pe cal, şi, 
ținând-o în brațe pe Yu Hua, i-a spus calului: 

- Calule, calule, tu cunoşti drumul pe care am venit. Să ne 
întoarcem acasă! 

Şi au purces de îndată la drum. Ş? Tun o ducea în braţe pe 
potecile din vârful muntelui; o ducea în brațe mergând pe 
stânci abrupte; o ducea în brațe trecând prin hățişuri; 
trupul lui era plin de răni, dar n-ar fi lăsat nici o crenguţă 
s-o atingă pe Yu Hua. Au trecut astfel valea in care se 
afla izvorul cu apă rece şi au ajuns într-o pădure de 
arțari. Picioarele-i tremurau, mâinile-i amorțiseră, dar nu 
voia s-o lase din brațe. 

Lacrimile din ochii lui Yu Hua picurau necontenit: Inima-i 
şoptea: „Ş? Tun, Şi Tun, lasă-mă, până acasă mai sunt mii 
de munți şi ape şi nu vei putea ajunge purtându-mă în 
brațe". Şi inima i se frângea de durere că nu poate vorbi. 


încercând s-o mângâie pe Yu Hua cea de piatră, Ş? Tun îi 
spunea: 

- Chiar dacă te-ai transformat cu adevărat în stană de 
piatră, nu te voi părăsi. 

Şi ținând-o în brațe, continua să meargă mai departe. Sub 
ochii lui, frunzele roşii de arțar cădeau una câte una. Şi 
deodată, în fața lui apăru zgripțuroiul. Ca însuflețit de o 
nouă forță, Şi Tun apucă sabia cu o mână, iar cu cealaltă o 
ținea strâns pe Yu Hua. 

Zgripțuroiul, care se afla la zece paşi în faţa lui, îi spuse: 
- Flăcăule, inima mea e mai tare decât fierul şi piatra. 
Niciodată nu m-am lăsat înduioşat de nimic, niciodată nu 
m-am recunoscut învins, Dar astăzi, mă recunosc învins şi 
nu voi mai despărți niciodată un soț de soția lui. 

Spunând aceasta, lacrimile îi curgeau pe obraji şi, într-o 
clipă, se prefăcu într-un arțar înalt pe ale cărui frunze 
străluceau lacrimile ca nişte perle de rouă. Şi Tun o luă pe 
Yu Hua în brațe şi o duse sub arțar. Şi atunci ramurile 
arțarului începură să freamăte şi picăturile de rouă 
căzură pe trupul ei. Deodată, Yu Hua începu să vorbească 
şi trupu-i deveni la fel de mlădios ca înainte. 

Amândoi încălecară pe cal care zbură peste munții înalți 
ajungând în drumul mare. Şi după puțin timp ajunseră la 
căsuţa bătrânei. 

Şi au trăit în dragoste şi învoire multe zile. Se zice că unii 
oameni au mai văzut acel izvor ciudat, unele fete au mai 
băut din apa lui roşie, dar când s-au înroşit frunzele 
arțarului acesta nu s-a mai transformat niciodată în 
zgripțuroi cu fața roşie, iar fetele nu au mai fost 


niciodată răpite. 


ZEIȚA FLORII DE PAR 


Nici prea departe dar nici prea aproape de munții 
Țianşang se afla un cătun în care trăia un copil pe nume 
Man Şang. Orfan de mamă şi de tată, copilul era dat în 
grija unchiului şi mătuşii. La rândul lor, aceştia aveau şi ei 
un băiat cam de vârsta lui Man Şang. 

Unchiul se purta cu Man Şang ca şi cu propriul lui fiu, pe 
când mătuşa nu-l vedea cu ochi buni, ba mereu se certa cu 
bărbatul din cauza lui. Şi aşa unchiul şi mătuşa o țineau 
tot într-o ceartă. 

Pe la vârsta de 13-14 ani, Man Şang a început să înțeleagă 
totul. Într-o zi, acesta i-a spus unchiului: 

- Unchiule, te-ai certat destul cu mătuşa din cauza mea, 
eu acum m-am făcut mare, aş putea să-mi câştig singur 
pâinea. 

Auzind acesta, unchiul s-a întristat. Man Şang din nou i-a 
spus: 

- Unchiule, nu fi îngrijorat, rândunelele vin şi pleacă în 
fiecare an, dar n-am văzut nici una moartă de foame, 
peştii din apă nu au locuință, dar n-a murit nici unul de 
frig. După ce voi pleca eu, vei avea şi tu zile mai liniştite. 
Oftând, unchiul a rostit: 

- Băiete, eu nu te pot opri, dacă vrei să pleci, pleacă! 

L-a luat pe Man Şang şi s-au dus la târg, unde din puținii 


bani pe care-i avea i-a cumpărat câteva lipii şi cu ochii în 
lacrimi şi-a luat rămas bun de la ol. 

Man Şang se afla pentru prima dată singur. Încotro s-o 
apuce? Uitându-se spre miazănoapte a văzut norii albi de 
pe muntele Țianşang care sclipeau ca o oglindă în lumina 
razelor de soare. Dar oare de unde veneau acei nori 
argintii care acopereau muntele Țianşang? Tare ar fi vrut 
băiatul să ştie. A început să se cațere pe munte. S-a 
cățărat ce s-a cățărat până ce, către seară, a ajuns la un 
mic cătun pe coasta muntelui. Aici a văzut cum dinspre 
apus veneau valuri, valuri de nori negri, iar în sat nu se 
auzea nici o mişcare. A intrat în prima casă şi s-a culcat. 
Afară se făcea din ce în ce mai întuneric şi în curând nu s- 
a mai văzut nimic. Deodată a început vântul care urla ca un 
lup înfometat. Apoi s-a pornit o furtună cu tunete şi 
trăsnete, după care a început să cadă ploaia. Lui Man Şang 
i se părea că tunetele vor dărâma casa, iar fulgerele vor 
arde pomii din curte. De-abia la miezul nopții s-a oprit 
ploaia. Era primăvară, în luna martie, şi după ploaie s-a 
făcut frig. Man Şang era înfrigurat şi înfometat şi se 
gândea ce bine i-ar prinde puțină mâncare. Uitându-se 
afară, a văzut o luminiță care se apropia din ce în ce. 
Înfricoşat, băiatul credea că stăpânul casei vine să-l 
alunge. Luminița apropiindu-se tot mai mult, Man Şang a 
văzut o femeie în alb care ținea într-o mână o lampă- 
dragon şi în alta o tavă plină cu bunătăți. Aceasta n-a 
luat-o nici la stânga, nici la dreapta, ci a intrat direct în 
casa unde era băiatul. Pe loc, încăperea s-a umplut de un 
miros plăcut. Apoi, femeia a rostit: 


- Nu te teme, ştiu că eşti flămând şi înghețat. Ti-am adus 
mâncare. 

Şi a pus mâncarea pe masă. La plecare, femeia i-a spus: - 
Eu locuiesc nu departe de aici, în pădurea de peri, şi dacă 
vrei, poți să vii să mă cauţi. Apoi a apucat iarăşi cu o mână 
lampa şi cu alta tava şi a plecat. 

Man Şang, încălzit şi sătul, a adormit. S-a trezit de-abia a 
doua zi, când s-a luminat. Uitându-se afară, a văzut un 
bătrân care mâna o turmă de oi. S-a luat după bătrân şi l- 
a întrebat: 

- Bunicule, se află undeva, pe aici, o pădure de peri? 
Bătrânul a întins mâna şi i-a arătat: 

- La răsărit de acest munte. 

Băiatul a luat-o la fugă către răsăritul muntelui. Ajungând 
acolo, n-a văzut nici o aşezare omenească, ci numai peri 
cât vedeai cu ochii. Aproape credea că a înțeles greşit, 
când, întorcându-se, a dat eu ochii de femeia în alb care-i 
făcea semn cu mâna. Bucuros, Man Şang a fugit către ea. 
Femeia l-a luat de mână şi i-a spus: 

- Eu sunt Zeița Florii de Pār şi tare-mi este milă de tine 
aşa mic şi lipsit de ocrotire cum eşti. Rămâi să stai la 
mine. Apoi l-a dus în casă. 

Man Şang a trăit în bunăstare în casa zeiței câțiva ani 
buni. Aceasta se purta cu el ca şi cu propriu-i frate. Zeița 
avea un evantai verde şi de câte ori se stârnea vântul îl 
ridica şi atunci vântul se oprea şi începea ploaia. 

într-o zi, zeița i-a spus: 

- Man Şang, după câţiva ani, îţi voi dărui şi ție un evantai. 
Câțiva ani au trecut pe nesimţite. într-o zi, zeița a spus: 


- Mâine vărul tău se însoară. 

Man Şang s-a bucurat, dar pe dată s-a întristat gândindu- 
se că unchiul n-are- de unde lua bani să pregătească 
nunta. 

Veselă, zeița i-a spus: 

- Unchiul tău s-a purtat bine cu tine, ar trebui să te duci 
să-l ajuţi. 

Şi a ieşit din curte mişcându-şi evantaiul. Atunci s-a 
stârnit vântul şi cât ai clipi din ochi a apărut o lectică 
împodobită cu flori, urmată de câțiva fluieraşi. 

In aceeaşi zi, Man Şang împreună cu lectica şi fluieraşii 
au ajuns la unchiu-său acasă. Mătuşa tocmai îşi făcea 
sânge rău că n-are bani să închirieze o lectică, aşa cum se 
obişnuieşte la nunți. S-a bucurat nespus vă-zându-l pe 
Man Şang şi s-a arătat prietenoasă cu el. A doua zi, 
verişorul s-a urcat în lectică si împreună cu fluieraşii, 
bucuros nevoie mare, s-a dus să aducă mireasa. 

Când s-a terminat nunta, Man Şang le-a spus: 

- Acum e timpul să plec şi eu acasă. Nemaiputând să-l 
oprească, unchiul şi mătuşa l-au petrecut până a ajuns la 
culmea muntelui; apoi s-au despărțit şi ei au rămas să se 
mai uite după el. 

După puțin timp, Man Şang s-a întâlnit ou zeița care-i 
ieşise în întâmpinare. Aceasta, văzând lectica şi fluieraşii, 
a zis: 

- Ce să mai facem cu lectica şi fluieraşii? A mişcat 
evantaiul şi acestea au dispărut. 

Unchiul şi mătuşa au înmărmurit de uimire. Mătuşa a 
început să se întrebe: 


- Oare ce treburi învârteşte nepotul nostru? Şi de ce n-a 
răspuns când l-am întrebat cu ce se ocupă? 

Auzind aceasta, unchiul s-a înfricoşat şi el. In aceeaşi 
seară, bătrâna bețivă a satului a venit la ei după băutură. 
Din vorbă în vorbă, aceasta le-a zis: 

- Ce vă pasă, v-aţi adus noră în casă, nepotul s-a ajuns, v-a 
adus lectică şi fluieraşi la nuntă! 

Auzind acestea, mătuşa s-a schimbat la față. Bănuind 
ceva bătrâna, a continuat: 

- Man Şang a plecat de atâţia ani, ce treburi învârteşte 
pe unde se află? Mătuşa s-a speriat şi mai rău socotind că 
bătrâna văzuse cum au dispărut lectica şi fluieraşii şi, 
pentru a-i închide gura, a dat fuga în casă şi a adus o 
legătură cu bani. 

- Ți-am adus să-ți iei de băutură şi să ştii că habar n- 
avem cu ce treburi se ocupă Man Şang. Să nu mai vorbim 
despre aceasta. Bătrânei nu-i venea să-şi creadă ochilor 
că a dat aşa noroc peste ea. Cu banii primiți s-a dus la 
cârciumă, unde a mâncat şi a băut bine, apoi a plecat 
acasă. 

Ajunsă acasă, s-a trântit pe kang şi, amețită cum era, a 
început să se laude la bărbatul ei care era slujbaş la 
împărat: 

- Voi, bărbații în slujba împăratului, tot vă făliți că-i 
prindeți pe răufăcători şi pe cei care s-au ridicat 
împotriva împăratului, dar ați prins pe cineva până acum? 
Apoi a povestit cu de-amănuntul tot ce a văzut şi ce a 
făcut. 

Cei doi s-au sfătuit îndelung şi apoi s-au culcat. După 


câteva zile, bătrâna s-a dus iarăşi la unchiul lui Man Şang 
să-i ceară bani. Mătuşa, de teamă să nu fie pârâtă la 
stăpânire, a făcut rost de bani şi i-a dat, Cum a luat banii, 
aceasta s-a dus direct la cârciumă şi a băut pe săturate. 
A doua zi s-a dus iarăşi după bani şi aşa s-a dus zi după zi 
până ce aceştia nu-au mai avut de unde să-i dea. Atunci, 
bătrâna înfuriată l-a trimis pe bărbatu-său la oraş să-i 
pârască la stăpânire cum că au legături cu cei care s-au 
ridicat împotriva împăratului. 

În acea zi, Man Şang se plimba împreună cu zeița prin 
pădurea de peri. Aceasta, uitându-se in evantai, a zis 
speriată: 

- Nenorocire, mare nenorocire s-a abătut asupra unchiului 
şi mătuşii tale. 

Man Şang s-a speriat şi el. Zeița a rupt o frunză dintr-un 
păr, care pe dată s-a prefăcut într-un evantai verde. Apoi 
i-a spus băiatului: 

- Ai crescut, acum ştii ce este binele şi ce este răul. A 
venit timpul să-ți dau evantaiul care te va feri de ploaie şi 
de vânt. În el vei putea citi tot ce se întâmplă la mii de li, 
cu ajutorul lui vei putea ajunge oriunde vei vrea, te vei 
preface în orice doreşti şi vei putea face tot ce-ţi 
pofteşte inima. 

Man Şang a luat evantaiul şi, cât ai clipi, el şi zeița au fost 
în fața casei unchiului. Unchiul şi vărul său tocmai erau 
luați de soldații împărăției. Furios, a mişcat evantaiul şi, 
pe loc, frânghiile cu care erau legați cei doi au căzut la 
pământ. 

Zeița a spus: 


- Fiecare să-şi tragă ponoasele. Oare voi nu-i căutați pe 
cei care se împotrivesc împăratului? Noi doi suntem dintr- 
aceia, aşa că luați-ne şi faceți ce vreți cu noi. 

Soldații înfricoşați n-au îndrăznit să-i lege şi mergeau în 
urma lor potrivindu-şi pasul după ei. Aceştia, înadins, când 
mergeau mai tare, când mai încet, iar când au ajuns la 
palatul domnitorului din părțile acelea nici vorbă să 
îngenuncheze. Au adus cătuşe să le pună la mâini, dar nici 
nu apucară se apropie de ei că zeița a mişcat evantaiul şi 
cei doi s-au făcut nevăzuți. Slujitorii au căzut cu fruntea 
la pământ. S-a auzit apoi glasul zeiței, din grămada de 
cătuşe: 

- După un drum atât de lung, să ne odihnim şi noi un pic. 
Oamenii stăpânirii au dat poruncă să fie aruncate cătuşele 
în foc. Dar şi de acolo s-a auzit glasul zeiței: 

- Man Şang, nu adormi, în curând trebuie să ne întoarcem! 
Auzind, oamenii stăpânirii s-au speriat de moarte. Dacă 
cei doi plecau şi stăpânirea afla, ei îşi pierdeau viața. Și- 
au înmuiat glasul şi au zis: 

- Vă rugăm să vă arătați, noi nu avem nici o vină, aşa am 
primit poruncă, iar dacă aveți curaj, haideţi cu noi la 
împărat! 

Zeița şi băiatul au izbucnit în râs: 

- Şi ce mare lucru e să mergem la împărat? Suntem gata 
de drum. Şi au ieşit la iveală. 

În aceeaşi zi, oamenii stăpânirii au adus cai şi o lectică să- 
i ducă pe cei doi. 

- Dacă vreți mergeţi pe cai, dacă nu, în lectica»' Dar zeița 
le-a zis: 


- Nu vreau nici pe cai, nici în lectică. Aduceți-ne două 
sticle şi dacă veți putea să ne cărați cu sticlele, mergem, 
dacă nu, ne întoarcem. 

De teamă să nu se facă iarăşi nevăzuți, oamenii stăpânirii 
au adus două sticle cu gura cât un bănuț de argint. Zeița a 
mişcat evantaiul şi ea împreună cu Man Şang s-au făcut 
nevăzuți. Apoi din sticlă s-a auzit glasul zeiței: 

- Porniţi mai repede, altfel plecăm înapoi! Oamenii au 
ridicat sticlele, dar acestea parcă aveau câteva sute de 
ținuri. Au făcut câțiva paşi şi n-au mai putut, atât de 
grele erau. Le-au lăsat jos şi au început să se roage: 

- Nu putem să vă ducem, ieşiţi rogu-vă, afară! Iar zeița 
le-a răspuns: 

- Pe voi vă iertăm, dar să-l aduceți pe cel care ne-a pârât, 
să ne care el. 

Oamenii stăpânirii au trimis repede după bărbatul 
bătrânei. Acesta a ridicat sticlele, dar după câțiva paşi 
era tot o apă de năduşeală, iar capul îi vâjâia. Şi mai mult 
de atât n-a mai putut. Atunci, oamenii stăpânirii au 
început să-l lovească cu bicele până ce acesta a căzut 
mort. Neavând încotro, oamenii stăpânirii au trebuit să 
care ei sticlele. Au ajuns la Beijing pe jumătate morți de 
oboseală. Auzind împăratul că i-au prins pe rebeli, s-a 
înfățişat în sala tronului de aur împreună cu toată curtea. 
Apoi a dat poruncă să fie aduşi rebelii. Patru generali au 
ridicat cele două sticle şi le-au înfățişat împăratului. 
Nedumerindu-se, împăratul a întrebat: 

- Dar unde sunt cei doi rebeli? Din gura unei sticle s-a 
auzit: 


- Man Şang, trezeşte-te, am ajuns în sala tronului de aur. 
Tar din cealaltă sticlă: 

- Am tras un pui de somn pe cinste, parcă nu m-aş mai 
scula. 

Auzind glasurile care ieşeau din sticle, dar nevăzând pe 
nimeni, împăratul s-a înfuriat şi a poruncit: 

- Spargeți de îndată cele două sticle! 

Slujbaşii au adus ciocane şi au făcut bucățele sticlele. Din 
nou s-a auzit o voce: 

- Păcat de sticlele astea! 

Şi mai înfuriat, împăratul a strigat: 

- Unde sunteți? Vocea a răspuns: 

- Printre cioburile de sticlă. 

Împăratul a dat iarăşi poruncă să fie strânse cioburile de 
sticlă şi măcinate. Slujbaşii au măcinat cioburile, 
prefăcându-le în pulbere. Bucuros, împăratul a zis: 

- De data asta am terminat cu voi. 

Dar n-a apucat să-şi termine vorba, că s-a auzit din nou 
vocea: 

- Păcat de timpul pierdut! 

Împăratul s-a cutremurat şi a dat poruncă să se arunce 
pulberea în apă. Slujbaşii, de față cu împăratul, au 
aruncat pulberea în apă. Mulțumit că scăpase de cei doi şi 
văzând, că nu mai aude nici un glas, împăratul se pregătea 
să se întoarcă în palat, când, deodată a auzit: 

- Acum, că ne-ai prefăcut în pulbere şi ne-ai aruncat în 
apă, n-ai decât să vii aici şi să bei din apă! 

Împăratul a simţit cum i se îngreunează capul şi i se 
înmoaie picioarele şi îndată a căzut în apă. Tot atunci, 


zeița, îmbrăcată toată în veşmintele albe, şi Man Şang, în 
veşminte verzi, s-au ridicat deasupra apei. Au mişcat 
evantaiul şi pe loc s-au făcut nevăzuți. împăratul era cât 
pe-aci să se înece. Cu greu a fost scăpat de slujbaşii săi. 
Dar nici împăratul şi nici slujbaşii nu au mai îndrăznit să 
caute zeița şi pe Man Şang spre a-i pedepsi. 


ARBORELE DE CEAI VERDE 


Cu mult timp înainte, exista un munte, un munte pe care 
nu curgea nici un izvor. Şi din această pricină florile se 
ofileau şi iarba se usca, iar muntele era golaş. Oamenilor 
care locuiau la poalele muntelui nu le ajungea apa nici să-şi 
potolească setea. Din tată în fiu se chinuiau şi se întrebau 
când vor avea şi ei parte de apă pe săturate. 

În acel sat trăia şi flăcăul Şt Liang care de mic îi auzise 
pe bătrâni vorbind de apa vieții ce poate fi găsită fie sub 
formă de iarbă, fie sub formă de pom, fie sub formă de 
rădăcină a vieții cu floare verde. Cine are norocul să 
găsească apa vieții, acela poate avea câtă apă vrea. 
Băiatul s-a hotărât să meargă la Muntele Kuantung, să 
caute. Auzind vecinii că Şt Liang vrea să plece au încercat 
să-l înduplece să rămână zicându-i: 

- Şi Liang, deşi o ducem greu prin aceste locuri, suntem 
totuşi liniştiți. Adu-ți şi tu nevastă şi rămâi în casa ta. 

Şi Liang a răspuns: 

- Nu mă tem de zilele grele şi nici nu mă gândesc să 


părăsesc pentru totdeauna aceste locuri. Am auzit că pe 
Muntele Kuantung s-ar găsi apa vieții. Mă duc să-mi încerc 
norocul. 

Proverbul spune: „Să nu te temi că mergi prea încet, să te 
temi că stai pe loc." Şi Liang a mers zile în şir până când a 
ajuns la Muntele Kuantung. Acest munte era acoperit de 
păduri nesfârşite, copacii se înălțau până la cer şi erau 
aşa de deşi că nu puteai să vezi lumina zilei; iarba era aşa 
de mare şi de fragedă că-ți era milă s-o calci cu piciorul. 
In mijlocul acestei păduri susura un izvor cu apa limpede. 
Şi Liang a vârât mâna în apă şi a gustat-o. Apa era dulce 
ca mierea. Atunci băiatul s-a gândit că acolo unde este 
apă aşa de bună, acolo trebuie să fie şi apa vieții. A 
hotărât să rămână în acele locuri. Şi-a făcut o colibă din 
crengi de copaci în apropierea râului şi a început să caute. 
A smuls fiecare fir de iarbă, a săpat la rădăcina fiecărei 
flori, dar n-a dat de apa vieții. Iarba s-a uscat, florile s- 
au ofilit, dar Şt Liang căuta mereu şi nici nu se gândea să 
se întoarcă fără apa vieții. A pătruns atât de adânc în 
inima pădurii încât pentru a găsi drumul înapoi la colibă a 
crestat semne pe scoarța copacilor. 

Se apropia iarna. S-au stârnit vânturile şi a început să 
cadă zăpada. 

Viscolul a ținut câteva zile. Peste tot se aşezase zăpada. 
Când a ieşit băiatul din colibă a rămas uimit văzând că nu 
departe de coliba lui, pe un petic de pământ, zăpada se 
topise şi ieşeau aburi. In mijloc stătea culcată o vulpe cu 
blana roşie ca focul. Până la el venea un miros puternic de 
băutură. Atunci a înțeles că vulpea era beată. S-a aplecat, 


a ridicat-o şi a simțit cum tot corpul i se încălzeşte de 
parcă ar fi îmbrățişat o sobă. A dus vulpea în colibă şi se 
gândea că i-ar prinde bine aşa o blăniță, dar nu s-a 
îndurat s-o omoare. După puțin timp, vulpea s-a trezit, a 
deschis ochii, s-a scuturat şi, pe loc, s-a prefăcut într-un 
flăcău mândru care s-a ridicat de jos şi a spus: 

- Frate, bine că te-am întâlnit pe tine care ai avut milă şi 
nu mi-ai luat viața. Dacă aş fi dat peste altcineva, se 
termina cu mine. Eu sunt din Tibet şi am venit pe Muntele 
Kuantung să-mi văd prietenii. Am băut cam mult şi am 
căzut. 

Deşi i se părea foarte ciudat, văzând cât de blând e 
flăcăul, Şt Liang a spus: 

- Dacă vrei, poţi să vii să te odihneşti în coliba mea. 
Băiatul s-a bucurat. A doua zi, înainte de a pleca, acesta a 
spus: 

- Frate, eşti un om aşa de bun! Am o verişoară, n-o vrei de 
nevastă? 

Şi Lîang a refuzat: 

- Frate, acolo de unde sunt eu oamenii o duc foarte greu. 
Cine ar vrea să meargă cu mine la sărăcia noastră? 
Râzând, băiatul a continuat: 

- Dacă vei avea necazuri, să mă cauţi în Tibet, la Muntele 
Cornului. 

Şi Liang a petrecut băiatul până la uşă şi acesta s-a făcut 
nevăzut. A mai rămas câteva zile în pădure, dar n-a fost 
chip să găsească ceea ce căuta. După ce s-a mai socotit a 
ajuns la hotărârea că mai bine se duce în Tibet. Şi a 
plecat. Pe drum, unii îi spuneau că va trebui să treacă 


peste mii de ape, alții că va trebui să treacă peste zeci de 
munți, dar nimic nu l-a oprit din hotărârea sa. A mers, a 
mers zile nenumărate şi într-o seară a ajuns la malul unei 
ape adânci de nu i se vedea fundul. A pornit pe malul apei 
şi nu departe a dat de o potecuță. Mergând pe potecuţă, a 
dat de nişte colibe de iarbă. În fața unei colibe, o tânără 
stătea aplecată şi semăna ceva. Când a ajuns în faţa ei, 
fata s-a ridicat, i-a aruncat o privire, apoi şi-a văzut de 
treabă. Băiatul, uimit de frumusețea ei, n-a scos o vorbă, 
ci doar o privea. 

Zâmbind, fata l-a îmbiat: 

- Poftim în casă! 

De-abia atunci a îndrăznit şi el să spună: 

- Surioară, unde aş putea găsi o barcă să trec râul? Iar 
fata a răspuns: 

- Nu te necăji, s-o găsi un mijloc să treci apa şi să ajungi 
acolo unde ai pornit, numai să nu uiţi să iei cu tine pe cine 
îți va da barca. Apoi s-a aplecat deasupra apei şi a zis: 
Creşti, creşti! Şi din apă s-a ridicat un lujer de lotus care 
a început să se înalțe. Fata a mai repetat: Creşti, creşti! 
Şi frunzele lotusului au început să se întindă. Apoi fata i-a 
zis: Acum, urcă! 

Băiatul se cam codea văzând cât de fragedă e frunza de 
lotus, dar cum a pus piciorul pe ea a simțit cum se ridică 
în văzduh. Şi s-a înălțat până la stele şi frunza a început 
să clipească întocmai ca o stea. Văzând minunea asta, 
băiatul ar fi vrut să se întoarcă la fată, s-o întrebe de 
izvorul apei vieții, dar nu era chip. 

Stelele au început să se rărească, vântul a încetat şi, 


deodată, a apărut soarele, iar frunza de lotus strălucea 
ca o mătase şi s-a lăsat încet lângă un munte. Acest munte 
semăna cu cornul unei vaci. Atunci, băiatul şi-a zis: „Oare 
am ajuns la Muntele Cornului?" Şi s-a îndreptat într-acolo. 
Lângă munte se afla un sat. Cum a ajuns Şt Liang lângă sat, 
băiatul-vulpe i-a ieşit înainte, zicând: 

- Frățioare, ştiam că ai să vii astăzi. 

Băiatul l-a dus pe Şt Liang acasă, unde părinții acestuia l- 
au întâmpinat cu cuvintele cele mai calde, i-au dat hainele 
cele mai alese, mâncarea cea mai gustoasă. Văzând câtă 
apă şi câtă verdeață se află pe acest munte, Şt Liang n-a 
mai avut stare, gândindu-se la uscăciunea şi la sărăcia de 
pe muntele său, şi a zis: 

- Frățioare, eu am venit pe aceste meleaguri să caut apa 
vieții. 

Tar băiatul i-a răspuns: 

- Nu-ţi face griji pentru atâta lucru. 

Flăcăul l-a dus pe Şt Liang la un izvor cu apă cristalină în 
mijlocul căreia creştea un pomişor de ceai verde. De jur- 
împrejur erau numai stânci şi apa izvorului se prelingea 
printre ele. Acesta s-a aplecat şi a rupt o ra-mură din 
copăcelul de ceai zicând: 

- Oriunde vei înfige această rămurică, acolo va izvor? apa. 
In culmea bucuriei, Şi Liang l-a rugat: 

- Frățioare, acum arată-mi cum să ajung mai degrabă 
acasă. 

Râzând, băiatul i-a amintit: 

- Nu cumva s-o uiţi pe cea care ţi-a dat barca! Aceste 
vorbe l-au pus pe Şi Liang în mare încurcătură. După puțin 


timp, flăcăul s-a înapoiat şi a zis: 

- Totul este pregătit, dar să mergem întâi s-o vedem pe 
verişoara mea. Şi l-a luat pe Şt Liang de mână, iar acesta 
s-a pomenit într-o caleaşcă frumoasă care a pornit ca 
vântul pe deasupra munților şi apelor, şi într-o clipită a 
ajuns la coliba fetei care-i aştepta împodobită de toată 
frumusețea. 

Băiatul a strigat: 

- Frățioare, coboară, te-am adus la verişoara mea de care 
ţi-am pomenit! Verişoară, ai pregătit băutura de nuntă? 

- Totul este pregătit, dar ai grijă să nu te îmbeți şi să 
cazi iarăşi pe nu ştiu unde, a răspuns fata. 

În seara aceea au petrecut toți trei, iar a doua zi mirii s- 
au urcat pe frunza de lotus şi s-au înălțat printre stele, 
zorind către satul băiatului. 

Ajungând acasă, Şt Liang a înfipt rămurica pe munte şi 
cum a înfipt-o au început să susure apele. De atunci, pe 
acele locuri n-a mai lipsit apa şi în scurt timp muntele s-a 
acoperit de verdeață, iar oamenii trăiau fericiți. 


SPIRITUL VULPII 


În apropierea pădurilor de pe Muntele Tin trăia odată un 
fecior mândru, Lang U, cu bătrâna lui mamă. Iang U se 
născuse pe malul Fluviului Galben. Într-un an, apele 
fluviului s-au revărsat, pustiind totul. Atunci mama şi-a 
luat băiatul şi ce a mai putut salva de furia apei şi au 


plecat în căutarea unui loc liniştit. Aşa au ajuns ei aici. De 
mic copil, Iang U o ajuta pe mama sa: ba strângea 
vreascuri din pădure, ba prindea peşte din râu. În fiecare 
zi se ducea în pădure, dar niciodată n-a străbătut-o până 
la capăt. În acea zi de toamnă, frunzele copacilor se 
împodobiseră cu toate culorile: de la galbenul aurului până 
la roşul curmalelor. Tot strângând vreascuri, a ajuns pe 
nesimţite într-un loc, în care nu mai fusese: aici creş-teau 
nenumărați pomi de şâțt* încărcați de fructe aurii. Deşi 
era după amiază, razele soarelui aveau strălucirea 
dimineții, raze şi fructe se îmbinau într-o armonie de 
culori. Iang U s-a cățărat în pom şi a cules multe fructe 
să le ducă mamei lui. Cum a intrat pe poartă, a strigat: 

- Bucură-te, mamă, de Anul Nou vom avea şi noi băutură. 
Mama s-a bucurat nespus. 

Băutura preparată din şâţi era aşa de gustoasă şi de 
parfumată, încât de departe i se simțea aroma. În 
noaptea de Anul Nou, bătrâna a spus: 

- Băiete, în afară de băutură de şâţt* [*Pom fructifer 
specific Chinei] şi nişte legume nu avem altceva în seara 
asta. 

Băiatul a adus băutura şi, cum a ridicat capacul, mireasma 
s-a răspândit în toată casa. Dar nici n-a apucat să toarne 
în castroane că uşa casei s-a deschis încetişor şi un 
flăcăiandru a intrat zâmbind. S-a aşezat la masă şi parcă 
aştepta să bea din băutură. 

Tang U gândea: „De sărbători, cu cât sunt oameni mai 
mulți, cu atât e mai vesel". Şi i-a zis băiatului: 

- Dacă vrei, rămâi să petrecem împreună Anul Noul 


Băiatul a răspuns: 

- Dar frumos mai miroase băutura asta! Şi a ridicat 
castronul, golindu-l. Bucuros, Iang U l-a umplut din nou. Şi 
aşa au petrecut până s-a luminat de ziuă. 

Atunci flăcăul s-a ridicat şi a spus: 

- Frate, mâine la miezul nopții să aprinzi lumânarea şi voi 
veni îndată. Şi s-a făcut nevăzut. 

A doua zi la miezul nopții, Tang U a aprins lumânarei şi a 
ieşit în întâmpinarea oaspetelui. Dar cum a deschis uşa a 
dat cu ochii de o masă încărcată ci toate bunătățile 
pământului. Flăcăul era aşezat la masă şi i-a făcut semn cu 
mâna. A ieşit şi bătrâna şi mută de uimire a întrebat: 

- Ce-i asta, fiule? 

Tar flăcăul i-a răspuns: 

- Mătuşico, toate astea le-am adus pentru dumneata. Şi 
am adus şi pentru Iang U un dar. 

Şi zicând acestea, a vârât mâna în cingătoare şi a scos o 
bucată de aur mai mare decât limba unei vaci. Frate, ia-o! 
E de pe Muntele Dragonului cel Negru. Tot muntele 
acesta e din aur, dar e păzit de un dragon negru şi nimeni 
nu se poate apropia. Iar acum trebuie să ne despărțim 
Iang U s-a uitat la bucata de aur care strălucea de-ți lua 
ochii şi cu părere de rău a spus: 

- Frate, dacă ai alte treburi, du-te! Dar dacă vreodată îmi 
va fi dor de tine, te-aş putea găsi? 

- E uşor să mă găseşti. Să intri în pădure şi să faci o sută 
de paşi, apoi să te aşezi cu fața spre soare-apune şi să mă 
strigi de trei ori şi voi veni negreşit. 

Mamă şi băiat l-au petrecut pe flăcău. Peste puțin s-a 


făcut 15 ale lunii* [15 ianuarie - sărbătoarea 
lampioanelor]. În acea seară, mama a pregătit mâncare de 
sărbătoare, Iang U şi-a făcut un lampion din hârtie roşie 
şi a plecat în pădure să-l caute pe flăcău, să petreacă 
împreună. Umbrele copacilor se întindeau înaintea lui, 
zăpada scârțâia sub picioare. A numărat o sută de paşi şi 
s-a oprit. S-a aşezat cu fața spre soare-apune, şi-a 
potrivit vocea şi a strigat de trei ori: 

- Fratel 

Nici n-a apucat să termine că s-a pomenit cu flăcăul în 
fața lui. Amândoi s-au bucurat foarte mult. 

La înapoiere, bătrâna îi aştepta cu toate mâncărurile 
tradiționale. După ce au mâncat şi au băut, bătrâna a zis: 
- Am auzit că în oraşul Iang Giou în fiecare an la 15 
ianuarie este mare sărbătoare de ziua lampioanelor. Oare 
o fi adevărat? 

Tang U a adăugat: 

- Am auzit că lampioanele din Iang Giou sunt cele mai 
frumoase. 

Flăcăul a răspuns: 

- Aşa e frățioare. Cum în seara asta nu avem nici o treabă, 
să mergem şi noi să privim! 

Bătrâna s-a speriat auzindu-i: 

- De aici şi până la Iang Giou sunt câteva mii de li şi chiar 
dacă ar fi numai câteva sute de li tot n-aţi putea ajunge în 
seara asta. 

Flăcăul a râs: 

- Nu ne trebuie prea mult timp să ajungem la Iang Giou. 
Frățioare, urcă-te în spatele meu. Plecăm mai devreme să 


ne întoarcem mai devreme şi la înapoiere o să apucăm să 
mai tragem şi un pui de somn. 

Flăcăul l-a luat pe Iang U în spate, a ieşit afară şi după 
câțiva paşi s-a făcut nevăzut. Până să iasă mama pe 
poartă, ei ajunseseră la câteva sute de li distanţă. 
Pământul era acoperit de zăpadă albă, iar pe cer strălucea 
luna: pe zăpadă sclipeau lampioane roşii, iar pe cer 
sclipeau stelele cristaline. După puțin timp, cei doi au 
ajuns la Iang Gîou, In oraşul acesta curgeau ape limpezi, 
cristaline, şi se înălțau clădiri vechi cu acoperişurile 
răsucite. Pe străzi, pe poduri, erau agățate tot felul de 
lampioane: în formă de leu, de lotus, de flori, de peşti 
exotici, de fluturi, de rodii. Era mai lumină decât ziua. Tot 
uitându-se ba la una, ba la alta, cei doi au ajuns la un pod 
de jad unde se strânseseră câteva sute de oameni. S-au 
îngrămădit şi ei printre ceilalți şi au văzut prinse de 
capetele podului două lampioane nemaipomenit de 
frumoase, care străluceau de-ți luau ochii. Lang U a rămas 
mirat: 

- Oare ce mâini măiestre au făcut aceste lampioane? 
Ascultând mai bine ce vorbeau oamenii, Tang U a înțeles 
că lampioanele au fost făcute de fecioara San San din 
acel oraş şi s-a gândit: „Având mâini atât de 
îndemânatice, cât de înțeleaptă trebuie să fie acea 
fecioară!" 

Flăcăul l-a apucat pe Iang U de mână şi l-a scos afară din 
îngrămădeală, apoi i-a şoptit: 

- Acum te duc să vezi acea fecioară cu mâini de aur. 
Înfricoşat, Iang U a zis: 


-- Dar cum să mergem la fecioară, dacă n-o cunoaştem? Şi 
apoi nimeni nu ne va lăsa să intrăm. 

Dar flăcăul îl trăgea mereu de mână, zicându-i: 

- Vino cu mine, nu-ți fă griji! Şi l-a tras până au ajuns în 
fața unei porți uriaşe. Apoi i-a dat o rămurică cu două 
frunze şi i-a spus: Această rămurică te face nevăzut. 
Gând o ţii în mână, nu te poate vedea nimeni. 

Au trecut prin prima poartă, apoi prin cea de-a doua şi 
nici paznicii, nici slujnicele care duceau tăvi cu ceai nu i-au 
văzut. Au intrat apoi într-un pavilion plin cu tot felul de 
oglinzi şi cufere. Pe un pat şedea fecioara San San. Iang 
U era cât pe-aci să strige: „Ce minune de fată!" 

San San era într-adevăr minunată. Dar era foarte 
supărată şi lacrimile-i curgeau şiroaie. 

A întors încetişor capul şi, uitându-se pe fereastra, a 
şoptit: 

- Oh, tată, oare de ce nu te gândeşti cui vrei să dai 
propria-ți fiică? 

In acel moment, flăcăul a zis: 

- Surioară, nu mai fi supărată, am venit să te pețesc. San 
San s-a uitat mirată în jur, nevăzând pe nimeni. 

Apoi a întrebat: 

- Oare îmi vorbeşte un diavol sau un zeu? Iar flăcăul i-a 
răspuns: 

- Băiatul pe care ţi l-am adus nu e nici diavol, nici zeu, el 
este un om bun. 

Şi zicând aceasta a luat rămurica din mâna lui Iarig U 
care s-a trezit față în faţă cu fata. Aceasta a rămas 
încântată de băiat şi tare ar fi vrut să se mărite cu el, 


dar nu ştia ce vor zice tata, mama, fratele şi cumnata ei. 
În timpul acesta s-au auzit paşi şi Iang U s-a speriat, mai 
ales văzând că flăcăul nu mai era alături de el. Noroc că 
pe masa de alături se afla încă rămurica. A apucat în 
grabă rămurica şi în momentul acela s-a deschis uşa şi 
când slujnica a intrat nu a văzut pe nimeni. 

În acea seară, Tang U a rămas în casa lui San San. A doua 
zi, slujnica i-a adus lui San San masa. Iang U din nou s-a 
făcut nevăzut cu ajutorul ramurii. Dar mâncarea pentru o 
persoană nu le ajungea la amândoi. Atunci San San i-a 
spus slujnicei: 

- Mi-a plăcut mâncarea, să aduci mai multă! 

A doua oară a adus mâncare cât pentru trei inşi şi cei doi 
au dat-o iarăşi gata. Văzând acestea, slujnica a intrat la 
bănuială. Oare ce s-a întâmplat cu fata care mânca aşa 
puțin, iar acuma mănâncă cât trei? Şi aşa mânca acum zi 
de zi. Nu numai slujnica a intrat la bănuială, ci şi părinții 
fetei. Şi au început să se mire cum de fata lor mănâncă 
atât de mult şi stă tot timpul închisă în casă. Într-o zi, 
mama fetei s-a furişat până la uşa acesteia şi a tras cu 
urechea. Mare i-a fost uimirea când a auzit înăuntru o 
voce de bărbat. Atunci a dat buzna, dar a rămas şi mai 
uimită când, în cameră, în afară de fata ei n-a mai văzut 
pe nimeni. 

Liniştită, fata i-a spus: 

- Mamă, nu e nici un străin aici, ți s-a părut! 

Bătrâna n-a crezut-o şi a început să caute peste tot, dar 
n-a găsit nimic. Seara, bătrâna i-a povestit totul soțului 
său. Acesta, când a auzit, a sărit în sus de trei gean-guri 


şi s-a jurat că-şi îngroapă fata de vie. Bătrâna a încercat 
să țină partea fetei şi cei doi au început să se certe. 
Auzind gălăgie, fratele fetei s-a dus să-i liniştească pe 
cei doi bătrâni şi a aflat despre ce este vorba. S-a întors 
în camera lui şi i-a povestit nevestei. Apoi, supărat, a 
adăugat: 

- Trebuie omorâtă în bătaie! 

Nevasta s-a arătat nemulțumită de hotărârea lui şi a 
socrului şi a spus: 

- De ce s-o îngropați de vie sau s-o omorâţi? Mai află 
lumea şi vă mai faceți şi de râs. Cel mai bine ar fi sa ardă. 
Putem să dăm foc pavilionului şi zicem că-i foc ceresc, 
drept pedeapsă. Zis şi făcut. Când s-a înnoptat, ei au pus 
foc pavilionului. 

Peste noapte, cei doi s-au trezit în fum şi flăcări. Iang U 
şi-a amintit pe loc de flăcăul care-l mai ajutase şi altă 
dată şi a strigat: 

- Frate, frate, vino în grabă de ne scapă! 

Nici n-a apucat să termine de strigat că s-au trezit cu o 
pasăre mare care s-a lăsat lângă ei şi i-a luat pe aripi, 
ridicându-se în văzduh. În acest timp, întregul pavilion se 
prăbuşea în flăcări. Pasărea i-a adus pe cei doi până la 
muntele Tin Şan şi i-a lăsat în poarta casei lui Iang U. 
Apoi a bătut din aripi şi pe loc s-a prefăcut în feciorul cel 
inimos. 

Tang U a exclamat: 

- Tu erai, frate?! Flăcăul a răspuns: 

- În aceste zile n-am părăsit oraşul Iang Giou, spre a fi 
mai aproape de tine. Acum se cade să mă duc şi eu acasă. 


N-a mai aşteptat ca Iang U să-i mulțumească. A intrat în 
pădure şi s-a făcut nevăzut. 

Bătrâna Iang îşi aştepta cu dor feciorul. Văzându-l că se 
întoarce împreună cu nora, i-au dat lacrimile de bucurie. 
Se împrimăvărase. începuseră ploile de primăvară. Cum s-a 
mai încălzit vremea, după vechiul obicei, Tang U a plecat în 
pădure să culeagă vreascuri. S-a cățărat într-un copac să 
taie uscături când a început o vâltoare puternică ce era 
cât pe-aci să-i dea jos. După ce a trecut vâltoarea, 
dinspre miazănoapte-răsărit s-a ridicat un nor întunecat 
care ducea cu el un dragon negru. De câte ori îşi mişca 
dragonul coada, cerul era străbătut de tunete şi fulgere. 
Fiara s-a dus direct la rădăcina unui brad. Uitându-se 
într-acolo, Iang U a văzut că nu departe de el, sub acel 
brad, nu era altcineva decât flăcăul cel inimos. Acesta se 
lupta din toate puterile cu Dragonul cel Negru. Ian U a 
zvârlit cu putere toporul asupra dragonului şi l-a tăiat în 
jumătate: capul dragonului se zbătea într-o parte şi coada 
în alta. 

Băiatul a coborât îndată din copac şi a fugit la feciorul cel 
inimos. Acesta a grăit: 

- Frățioare, acesta este Dragonul cel Negru de pe 
Muntele Dragonului. De data asta, tu m-ai salvat pe mine: 
Şi acum iarăşi trebuie să ne despărțim. Am de colindat 
mări şi țări. 

Tang U parcă nu s-ar mai fi despărțit de el. Mai prinzând 
curaj, la plecare I-a întrebat: 

- Frate, te cunosc de mult timp. Acum, că ne despărțim 
din nou, spune-mi, oare eşti om sau zeu? Flăcăul i-a 


răspuns cu următoarele stihuri: 

Tang U cel arătos 

Cu Spiritul Vulpii s-a împrietenit, 

La Iang Giou împreună au fost, Acolo Iang U şi-a găsit 
omul iubit. 


SURORILE GEMENE 


Demult, tare demult, să înveți carte era o treabă foarte 
anevoioasă. Dascălii care nu-şi băteau elevii erau socotiți 
dascăli proşti, tot aşa cum părinții care nu-şi băteau copiii 
se credea că nu ştiu să-i crească. Pe atunci, trăia o familie 
foarte înstărită care avea un singur copil: un băiat ce se 
chema De Iu. Capul familiei dorea din tot sufletul ca De 
Iu să se instruiască şi să ajungă demnitar. Şi a angajat un 
dascăl foarte aspru să se ocupe de instruirea băiatului. 
Acesta îi dădea lui De Iu să citească în fiecare zi câteva 
cărți, şi în ziua următoare acesta trebuia să le ştie pe de 
rost chiar dacă nu înțelegea mai nimic din ele. În plus, mai 
încasa şi câte o bătaie cu linia peste mâini de i se 
umflaseră degetele. Învăţa bietul De Iu până la miezul 
nopții, şi când se culca nu putea să adoarmă de frică, dar 
fără nici un folos, iar a doua zi dascălul îi dădea şi mai 
mult de învățat. Slăbise băiatul şi intrase frica în el: 
numai ce-l vedea pe dascăl, că uita tot ce învățase. Şi 
bătaia se întețea tot mai mult, iar băiatul trăia cu frica în 
sân. într-o seară trecuse de miezul nopții, dar De Iu tot 


învăța, când a simțit aşa, dintr-odată, că i se face capul 
din ce în ce mai mare şi mai greu. Îi era aşa de somn, încât 
de-abia se mai ținea pe picioare, dar strângea din ochi şi 
încerca să se țină tare, până ce a adormit cu capul pe 
masă. Şi a visat că dascălul se îndrepta amenințător către 
el, cu linia în mână. De frică s-a trezit, s-a frecat la ochi 
şi a văzut că în faţa lui se afla o fată cu fața ca o piersică 
pârguită, care zâmbindu-i i-a spus: 

- Pe mine m-a adus vântul şi văzând că-i lumină, am intrat. 
Lasă-mă să înnoptez la tine! 

Speriat, De Iu a răspuns: 

- Nu se poate, nu se poate! Nu pot să te găzduiesc! Caută- 
ți un loc în altă parte! 

Dar fata, nici gând să se mişte: 

- Cum de nu-ți este milă de mine? Vin aşa de departe şi nu 
cunosc pe nimeni, unde să mă duc? 

Nemaiputând răbda, băiatul a zis: 

- Nu-i vorba că n-aş vrea să te las să înnoptezi aici. Dar 
ce ştii tu câte necazuri am eul Dacă mâine nu ştiu cărțile 
acestea pe dinafară şi mai află dascălul că am găzduit o 
fată, mă omoară în bătaie. 

Făta a început să râdă: 

- Să înveți lecţia pe dinafară e o treabă foarte uşoară. De 
Iu, înfuriat i-a răspuns: 

- Dacă zici că e treabă uşoară, învaț-o tu, să te văd! Fata 
a luat cartea, a citit o dată, a închis-o şi a spus lecţia pe 
dinafară. De Iu a rămas uluit cât de repede a învățat 
fata. 

Atunci, aceasta i-a spus: 


- Dacă mă asculți, îți garantez că mâine ai să ştii lecţia. Şi 
acum nu te mai chinui toată noaptea. De Iu nu mai putea 
de bucurie şi de mirare. 

Fata a deschis gura şi a scuipat o perlă mică, zicându-i: 

- Ține-o în gură, dar nu cumva s-o înghiți. 

Băiatul a încuviințat, şi-a băgat perla în gură şi a simțit că, 
şi fără să citească, ştia toată cartea pe dinafară. Uşurat, 
a început să vorbească şi să râdă cu fata. 

Înainte, de unul singur, noaptea-i părea nesfârşită, dar 
acum, în doi, nici n-a simțit când s-a luminat de ziuă. 

De Iu s-a spălat pe faţă, a băgat perla în gură, a luat 
cartea şi s-a dus la dascăl. Acesta a aşezat linia pe masă 
şi l-a pus pe băiat să spună lecţia. De Iu nu mai tremura 
ca altădată şi a spus lecţia fără nici o greşeală de la 
început până la sfârşit. Dascălul a rămas mulțumit şi i-a 
dat pentru a doua zi de două ori pe atâtea lecții de 
învățat. 

A fost pentru prima dată când n-a luat bătaie de când 
începuse să învețe cu acel dascăl. S-a întors în grabă în 
camera lui, unde-l aştepta fata plină de bucurie, şi i-a 
înapoiat perla. Seara n-a citit decât o dată lecţia şi o ştia 
pe dinafară. Fata era foarte isteaţă şi toată noaptea i-a 
povestit fel de fel de lucruri, aşa că de-abia în zori a 
adormit o clipă şi apoi, cerându-i fetei perla, s-a apucat 
să mai repete o dată. Nici în ziua aceea De Iu n-a luat 
bătaie şi dascălul i-a dat şi mai mult de învățat. 
întorcându-se în camera lui, fata l-a primit din nou cu 
bucurie şi iarăşi au vorbit toată noaptea. Fata i-a spus că 
se numeşte Şuan Tie şi mai are o soră care se numeşte 


Şuan Mei. 

Ziua, De Iu trebuia să se ducă la bibliotecă şi să învețe, 
iar noaptea şi-o petrecea discutând. 

Aşa au dus-o ei mult timp. într-o zi, De Iu, care toată 
noaptea nu dormise, a ațipit cu capul pe masă. Tocmai 
atunci le-a văzut dascălul care a dat un strigăt. Băiatul, 
speriat, a început să tremure şi din nebăgare de seamă a 
înghițit perla. 

Când s-a întâlnit seara cu fata, aceasta, supărată, cu 
sprâncenele încruntate i-a zis: 

- Ți-am spus să nu înghiți perla, dar tu ai înghițit-o, aşa că 
trebuie să ne despărțim. 

Mâhnit şi nedorind să se despartă de fată, De Iu a spus: 
- N-ai decât să-mi tai burta şi să scoţi perla. 
Îndurerată, fata l-a certat: 

- Ne-am înțeles aşa de bine şi acum ce vorbe sunt astea? 
Nu mai pot rămâne aici şi trebuie să plec. 

Băiatul a întrebat-o: 

- După ce pleci, unde să te caut? Fata i-a răspuns: 

- N-am să-ţi ascund nimic. În Țiao Gi Cuo se află Muntele 
Celor Opt Comori. Acolo stau eu. 

Băiatul s-a mirat şi i-a spus: 

- N-am auzit în viața mea de Țiao Gi Cuo. Poate sunt 
câteva mii de li până acolo. Cum ai să ajungi? 

Iar fata i-a răspuns: 

- Nu te îngriji de mine. Vino în curte şi ai să înţelegi cum 
voi ajunge. 

Şi vocea-i devenea din ce în ce mai slabă. L-a apucat pe 
băiat de mână şi l-a dus în curte. Acolo a desenat o cruce 


pe pământ şi ş-a aşezat în mijlocul ei, apoi a zis: Vino, 
vântule de răsărit, şi tu, vântule de apus, şi duceți-mă aşa 
cum am venit. Şi deodată s-a iscat un vânt şi fata a 
început să plutească precum frunzele copacilor, apoi s-a 
ridicat în văzduh şi s-a făcut nevăzută. 

Băiatul s-a uitat lung după ea, apoi s-a frecat la ochi şi a 
intrat în casă. Toată noaptea n-a dormit de supărare şi 
nici mâncarea nu i-a tihnit. Ziua şi noaptea se gândea la 
Şuan Tie, iar când adormea o visa. Ar fi vrut să plece 
după ea, dar nu ştia unde se află acel loc, iar părinții erau 
"cu ochii pe el. Dar cu toate că nu dormea şi nu mânca mai 
nimic, acum era mai zdravăn decât înainte. Tinea minte 
tot ce învăța şi ştia să şi răstălmăcească. Cum punea mâna 
pe pană, literele se aşterneau pe hârtie, aşa că dascălul a 
fost nevoit să recunoască în fața tatălui că l-a învăţat tot 
ce trebuia să ştie spre a putea să plece la examenul de 
demnitar. Părinţii i-au făcut băiatului bagajele, iar acesta, 
deşi nu prea avea tragere de inimă, se gândea că totuşi 
după ce va fi demnitar va scăpa de sub ochii părinților. 

A luat examenele la toate gradele şi împăratul a vrut să-l 
numească demnitar în capitală, dar el a cerut să fie trimis 
în cel mai îndepărtat colț de țară. Împăratul l-a trimis în 
Iun Nan, în partea de miazăzi a țării. În drum spre Iun 
Nan, băiatul a văzut că munții erau din ce în ce mai falnici 
şi mai împodobiți, apele mai liniştite şi mai limpezi, aşa că 
s-a gândit că nu mai e mult până la Țiao Gi Cuo. Unde 
ajungea întreba de numele acestui loc, dar nimeni nu 
putea să-i dea un răspuns. într-o zi a întâlnit un bătrân 
vânător care i-a spus că Muntele Celor Opt Comori se afla 


la câteva mii de li depărtare. L-a descusut pe vânător cum 
se poate ajunge acolo şi a plecat mai departe. 

A mers aşa două zile şi două nopți, iar a treia zi a văzut 
cum satele se răresc şi pe drum erau din ce în ce mai 
puțini trecători. După un timp a întâlnit un flăcău cam de 
vârsta lui care stătea tolănit la marginea drumu-lui. 
Acesta era galben de parcă n-avea picătură de sânge în el. 
De Iu s-a gândit că poate e bolnav sau a fost jefuit de 
hoți şi apropiindu-se de el l-a întrebat: 

- Ce stai aici întins, frățioare, vrei cumva să te ajut să te 
ridici? 

Dar flăcăul i-a răspuns: 

- Nu cumva să mă ridici! Eu sunt un om care n-are inimă. 
De Iu s-a apropiat şi s-a uitat la pieptul lui. Flăcăul îşi 
acoperea cu amândouă mâinile pieptul din care-i fusese 
scoasă inima. 

De Iu a vrut să plece mai departe, dar şi-a dat seama că 
flăcăul rănit pare un om bun care are nevoie de ajutor. 
Apoi l-a întrebat: 

- Spune-mi, băiete, cu ce pot să te ajut? 

Flăcăul l-a rugat pe De Iu să se aşeze lângă el, zicându-i: 
- Am să-ți povestesc prin tot ce am trecut eu. În viața 
mea am întâlnit cel mai rău duh şi cea mai frumoasă 
femeie. 

De Iu s-a aşezat şi flăcăul i-a povestit pățania lui. Pe 
băiat îl chema Uang Gi şi era singurul copil la părinți. Cu 
trei ani înainte, mama-i murise şi, răpuşi de durere, el şi 
tatăl lui au hotărât să se ducă la templu să ardă mirodenii 
în amintirea mamei. Au plecat înainte de revărsatul zorilor 


şi după o bucată de drum au ajuns la templul Regelui de 
Jad. După ce au ars mirodeniile au ieşit în curtea 
templului şi, deodată, de după o piatră albă a apărut o 
mândrețe de femeie care a început să le zâmbească. Tatăl 
a întrebat-o de unde vine şi ea a răspuns că vine din 
spatele pietrei; a întrebat-o pe cine mai are acasă şi ea a 
răspuns că nu mai are pe nimeni. Apoi femeia-a plecat. 

A doua zi, tatăl a trimis pețitori la casa femeii, iar 
aceasta era deja pregătită pentru pețit şi-i aştepta la 
poartă. 

În aceeaşi zi, pețitorii au adus-o în casa tatălui. La puțin 
timp, tatăl a plecat după treburi. Rămânând singură, 
femeia şi-a pipăit fața care deîndată s-a alungit şi s-a 
schimonosit, iar unghiile i-au crescut şi s-au prefăcut în 
nişte cârlige. Aceasta a întins mâinile să-l prindă pe Uang 
Gi, care de-abia a scăpat cu fuga. Seara, băiatul a 
povestit tatălui totul, dar acestuia nu i-a venit să creadă. 
De atunci, Uang Gi n-a mai îndrăznit să se arate în fața 
mamei vitrege în lipsa tatălui. 

Au trecut câteva luni. Într-o zi, femeia, ştergându-şi 
lacrimile, a început să se plângă tatălui: 

- Cu toate că nu-mi este fiu bun, eu îl socotesc ca şi 
copilul meu, iar el nici măcar mamă nu-mi zice. 

Auzind aceasta, tatăl, de teamă că Uang Gi o va supăra pe 
mama vitregă dacă va rămâne acasă, îl trimitea în fiecare 
zi la pădure să strângă vreascuri şi să taie iarbă. In 
pădure întâlnea zilnic o fecioară care se plimba de colo 
până colo, apoi se mai oprea din loc în loc şi îngâna ceva, 
iar câteodată îi arunca priviri furişe. 


Într-o seară, când s-a întors acasă, a auzit-o plângând pe 
mama vitregă care îi spunea tatălui: 

- Dacă vrei să-l păstrezi pe fiul tău, am să plec eu, iar 
dacă mă vrei pe mine, trebuie să-mi dai inima lui. 

Auzind aceste cuvinte, Uang a vrut să intre să se măsoare 
cu mama vitregă, dar tatăl său l-a oprit. A doua zi a plecat 
din nou după vreascuri. Era mâhnit peste poate şi se 
gândea: „Dacă voi pleca de acasă poate că zgripțuroaica îl 
va pierde pe tata; dacă voi rămâne, poate că tata cu mâna 
lui mă va pierde pe mine". Tot gândindu-se şi socotindu- 
se, s-a pomenit în pădurea de sălcii şi amărât foc a oftat: 
„Munţii pot fi mutați, apele îşi pot schimba cursul, numai 
necazul meu este greu de urnit". 

Ridicându-şi capul, a văzut în faţa lui o fecioară care 
venea înceta spre el şi cu blândețe I-a întrebat: 

- Ce alt lucru mai greu există pe lume decât să muţi munții 
şi să schimbi cursul apelor? Băiatul nu i-a răspuns, 
gândindu-se că aceasta este totuşi o fată şi încă prea 
tânără şi nu i-ar putea fi de folos cu nimic. 

Atunci fata i-a spus: 

- Ştiu ce te frământă. Află că mama ta vitregă este 
zgripțuroaica din munții de miază-noapte-apus şi vrea sã- 
ți mănânce inima. Dacă mă vei asculta, zgripțuroaica nu va 
putea să te piardă. A deschis mâna şi i-a dat băiatului o 
biluță argintie, spunându-i: Zgripțuroaica îl va pune pe 
tatăl tău să-ți scoată inima, dar tu să iei biluța şi să 

spui: „Prefă-te!" şi biluța se va preface într-o inimă pe 
care s-o dai tatălui tău, iar tu să fugi în pădurea de sălcii, 
unde vei găsi un cal. Să încaleci şi să nu te opreşti până 


când nu se va opri calul singur. 

Băiatul s-a întors acasă. Zgripțuroaica se jelea de mama 
focului. Oftând, tatăl l-a luat de mână, a ieşit din curte şi 
au mers, au mers până au ajuns în pădurea de sălcii. La 
umbra unei sălcii se afla un cal care aştepta. 

Atunci băiatul a spus: 

- Tată, aşa-i că zgripțuroaica ţi-a spus să-mi smulgi inima? 


Tatăl lui nu se putea opri din plâns. 

- Nu mai plânge, tată, ştiu că-ți este greu să îndeplineşti 
porunca zgripțuroaicei. Şi aşa cum i-a spus fata, a scos 
biluța care s-a prefăcut într-o inimă pe care a dat-o 
tatălui său, iar el a încălecat şi a plecat în goana calului. 
După un timp a auzit un vaiet, calul continua să gonească, 
dar plânsetul se auzea din ce în ce mai aproape, parcă ar 
fi fost la urechea lui. Fără să-şi dea seama, a oprit calul şi 
când s-a uitat înapoi a văzut o femeie îmbrăcată în alb, cu 
un coş pe mână, care s-a oprit în fața calului şi a început 
să se jeluiască: 

- Doamne, doamne, mi-a murit bărbatul şi soacră-mea m-a 
trimis după iarbă-fără-miez, fie-ţi milă de mine şi spune- 
mi unde să găsesc iarba-fără-miez. 

Uang Gi i-a spus: 

- Nu mai întreba pe nimeni, viețuitoarele fără inimă mor, 
iar iarba piere, atunci cum să găseşti iarba-fără-miez? 
Cum a spus aceste cuvinte, calul s-a şi prăbuşit şi n-a mai 
putut fi ridicat. Femeia a aruncat coşul, şi-a pipăit fața cu 
mâinile şi deodată faţa i s-a schimonosit, iar unghiile i s- 
au lungit ca nişte căngi. 


Atunci, zgripțuroaica a strigat: 

- M-ai păcălit dându-mi o inimă falsă, dar acum ai să mi-o 
plăteşti! Şi s-a aruncat asupra băiatului, prinzân-du-1 în 
căngi şi smulgându-i inima. 

Când şi-a revenit, alături de el se afla fecioara. Ea nu l-a 
dojenit pentru că nu i-a ascultat sfatul, ci doar a spus: 

- Ceea ce a înghițit zgripțuroaica nu era o inimă falsă, ci o 
potcoavă în opt colțuri, iar ea deja a murit. Dar tu acum 
eşti un om fără inimă. Eu am să plec la cele opt insule din 
cele patru mări, să caut iarba vie care-ţi va ajuta să-ți 
crească din nou inima. De data asta, te rog foarte mult 
să-mi asculți sfatul! Şi s-a făcut nevăzută. 

După ce a terminat de povestit, Uang Gi, tulburat, a 
întrebat: 

- Spune-mi, poate fi cineva mai bun decât ea? 

Ascultând povestirea lui Uang Gi, De Iu şi-a adus aminte 
de Şuang Tie şi a oftat: 

- Şi eu am întâlnit o asemenea fată şi nu ştiu dacă în viața 
asta o voi mai întâlni vreodată. Dar n-a apucat să termine 
că s-a stârnit un vânt care a aşezat uşor pe pământ o 
fecioară. 

Înmărmurit de bucurie, De Iu a strigat-o: 

- Şuang Tie! 

Dar fata, ca şi când nu l-ar fi auzit, s-a îndreptat spre 
Uang Gi şi a presărat deasupra lui iarba vie, iar acesta s-a 
ridicat din iarbă plin de vigoare. 

De Iu, plin de îngrijorare, gândindu-se că fata poate s-a 
îndrăgostit de altul, a mai strigat-o o dată: 

- Şuang Tie, de ce nu vrei să-mi răspunzi? Fata l-a privit 


mirată şi i-a spus: 

- Ți se pare, băiete, eu sunt Şuang Mei, pe sora-mea o 
cheamă Şuang Tie. Dar tu eşti cumva De Iu? 

Bucuros că totuşi e pe urmele fetei de care se 
îndrăgostise, băiatul a întrebat-o: 

- Unde este sora ta? Unde se află Muntele Celor Opt 
Comori? 

Şuang Mei i-a luat pe cei doi şi, trecând de pe o culme de 
munte pe alta, când a răsărit luna au ajuns la poalele unui 
munte falnic. De jur-împrejurul acestui munte se întindea 
o apă limpede cum e cristalul. Pe munte se aflau brazi 
argintii printre care sclipea un pavilion înconjurat de 
nouraşi. Şuang Mei a făcut cu mâna un semn şi din tufişul 
de papură s-a desprins o bărcuţă care s-a apropiat cât ai 
clipi de mal. Din barcă au coborât două fecioare frumoase 
de picau, apoi au urcat cu toții în barcă. La picioarele 
muntelui erau aşteptaţi de mulți oameni care au început 
să le vorbească cu prietenie. De Iu a început să 
iscodească în dreapta şi în stânga, dar printre atâtea fete 
frumoase nu o vedea pe Şuang Tie. Apoi au urcat cu toții 
la pavilion, în poarta căruia îi aştepta un bătrân. 

Şuang Mei a spus: 

- Acesta este De Iul Iar bătrânul a răspuns: 

- Bine ați venit! Intraţi în curte. 

De Iu a intrat în prima curte şi din prima în a doua şi din a 
doua în a treia până a ajuns într-o cameră de oaspeți mare 
şi răcoroasă. Acolo, bătrânul l-a ospătat pe cinste. 
Băiatul, însă, era cu gândul la Şuang Tie şi se tot mira de 
ce nu mai apare odată. După ce au fost strânse bucatele, 


bătrânul i-a spus: 

- Pari foarte obosit şi ar trebui să te odihneşti. N-a 
terminat bine de spus aceste vorbe şi băiatul s-a trezit 
condus într-o cameră liniştită, împodobită cu lucruri din 
lac roşu şi argint filigranat, dar fata tot nu era. L-a 
cuprins îngrijorarea şi cu greu a adormit. 

Nici a doua zi dimineața Şuang Ție nu s-a arătat. Bătrânul 
a spus din nou: 

- Şuang Mei, du-i pe băieți la Muntele de Răsărit să se 
mai distreze! 

După ce au ieşti din curte, De Iu a întrebat: 

- Unde este Şuang Tie, de ce nu se arată deloc? Dar 
Şuang Mei s-a făcut că nu aude. I-a dus pe cei doi la 
Muntele de Răsărit: la poalele muntelui curgeau ape 
cristaline; pe munte erau numai flori. O mulțime de fete 
îmbrăcate în straie roşii şi verzi, fie că şedeau, fie că se 
plimbau pline de veselie. De Iu nu avea ochi să le vadă. 
Şuang Mei şi Uang Gi se țineau de mână şi se bucurau, dar 
el se simțea şi mai singur. 

A treia zi, bătrânul a îndemnat-o pe Şuang Mei să-i ducă 
pe cei doi la Muntele de Apus. Muntele era acoperit cu 
bambus, iar stâncile erau mai frumoase decât cele pictate 
în tablouri. Fetele care se plimbau pe munte erau tot atât 
de frumoase ca Şuang Tie. Şuang Mei şi Uang Gi erau şi 
mai fericiţi, iar De Iu şi mai întristat. 

A patra zi, bătrânul a trimis-o pe Şuang Mei cu băieții la 
Muntele de Miazăzi. Când au ieşit din curte, 
nemaiputându-se stăpâni, De Iu a spus: 

- Degeaba îmi arăţi toate frumusețile, mai bine mi-ai 


arăta-o pe Şuang Tie. Pentru ea am venit aici! 
Ascultându-i, Şuang Mei s-a schimbat la faţă şi a zis: 

- Am să-i spun lui Şuang Tie că vrei s-o vezi şi să vedem 
care e părerea ei. 

Apoi fata parcă ar fi zburat, aşa de repede a ajuns la 
Muntele de Miazănoapte, de unde s-a întors cu răspunsul 
că Şuang Tie vrea să-l vadă pe băiat. 

Au plecat împreună la Muntele de Miazănoapte. Aici au 
intrat într-o peşteră de piatră. În fundul peşterii, pe o 
piatră, stătea cățărată o vulpe roşie care a sărit jos şi le- 
a ieşit în întâmpinare. Şuang Mei a spus: 

- Aceasta este Şuang Tie! 

Cuprins de durere, De Iu s-a aplecat şi a luat vulpea în 
brațe. Şuang Mei a spus: 

- Şuang Tie nu mai are perla, de aceea nu a mai putut să-şi 
recapete înfăţişarea omenească. De atunci s-a izolat aici, 
de unde n-a mai ieşit şi cu nimeni nu s-a mai văzut. 

Pe De Iu l-au podidit lacrimile, iar vulpea a început să 
plângă şi ea. După un timp, Şuang Mei a spus: 

- E timpul să plecăm. 

Vulpea a sărit din brațele lui De Iu, dar acesta, cu inima 
grea, a spus: 

- Din cauza mea a ajuns Şuang Tie ceea ce este şi stă 
închisă în această peşteră rece de atâta timp. Nu pot s-o 
părăsesc. Şi a luat din nou în brațe vulpea. 

Văzând aceasta, Şuang Mei a zis: 

- Dacă o mai iubeşti pe Şuang Tie, aşteaptă aici şi eu mă 
voi duce în pădurea de pe Muntele de Miazănoapte şi 
oricât de tare va fi vântul, oricât de mare zăpada, nu mă 


voi întoarce până nu voi aduce cu mine iarba care să dea 
înapoi perla. Şi s-a făcut nevăzută. 

De Iu a aşteptat în peştera de piatră o zi, apoi o altă zi, şi 
în cea de-a treia zi, deodată, a apărut în fața lor Şuang 
Mei. În mână ţinea un fir de iarbă şi i-a spus lui De Iu: 

- Dacă vei roade acest fir de iarbă, vei putea să scoţi 
perla înghițită. 

De Iu a luat degrabă iarba şi a pus-o în gură, dar iarba 
era mai amară decât fierea. Băiatul nu s-a dat bătut şi a 
înghițit-o toată. Atunci a simțit un zgomot în pântece şi 
când a deschis gura, a scuipat perla lui Şuang Tie. Vulpea 
s-a ridicat în două picioare şi s-a prefăcut din nou în 
fecioară. E greu de descris bucuria celor doi. 

În aceeaşi zi a fost mare sărbătoare: nunta celor două 
perechi care au trăit în fericire până la adânci bătrâneți. 
DUHUL SCORPIONULUI 


Cu mult timp înainte, când orezul se măcina aproape zilnic 
cu piatra de moară, trăia un tânăr însurățel. Lângă casa lui 
locuia vărul său care avea doi copii. într-o zi, flăcăul a 
ajutat-o pe tânăra-i nevastă să ducă orezul la moară, apoi 
a plecat pe deal să taie iarbă. După o bucată de timp, 
răzbindu-l foamea şi setea, s-a întors. Apropiindu-se de 
moară, s-a mirat văzând că măgăruşul mai învârtea roata 
şi peste tot era atâta linişte. Bruma de grăunțe trebuia să 
fie măcinată de mult, de acum trebuia să fie şi masa gata. 
Când a ajuns mai aproape a văzut cum coşul era tot acolo 
unde-l aruncase, iar grăunțele se făcuseră pulbere. Roata 


tot se mai învârtea, dar nici umbră de nevastă. Să fi zis 
că a plecat la mamă-sa, nu s-ar fi putut să plece fără să-i 
spună şi lui; să fi zis că a fugit, n-avea de ce: de când se 
luaseră nu se certaseră niciodată. De ce se gândea, de aia 
era mai nedumerit. S-a apucat şi a deshămat măgarul, a 
strâns făina, a plecat acasă, dar nici acasă n-a dat de 
nevastă. Se mâhnise aşa de tare că nu mai avea poftă nici 
de mâncare, nici de băutură. A început să întrebe în 
stânga şi în dreapta, dar nimeni nu-i văzuse nevasta. S-a 
întors iarăşi la moară, a intrat înăuntru, a ridicat piatra şi 
a văzut dedesubt o crăpătură din care a ieşit un scorpion 
negru de parcă era dat cu lac, cu un ac mai mare decât un 
ci. Atunci a înțeles că acel scorpion îi ucisese nevasta. 

În acea clipă, scorpionul s-a repezit la el, dar băiatul, 
sprinten, s-a ferit în grabă. A alergat, a luat secera pe 
care o lăsase lângă moară şi a lovit cu ea în burta 
scorpionului, tăindu-i acul. Când să mai lovească o dată, 
scorpionul s-a prefăcut într-un nor negru care s-a ridicat 
în văzduh. Din mijlocul norului s-a auzit un glas: 

- Băiete, băiete, peste trei ani să te pregăteşti că-ți voi 
lua viața. înfuriat, băiatul a zvârlit secera după nor, dar 
norul a început să se rotească spre miazănoapte-apus. 
Uitându-se în jos, a văzut în piatra de moară o gaură 
adâncă şi întunecată unde erau îngrămădite lucrurile 
nevestei lui. 

De atunci, băiatul ducea o viață singuratică. Când se 
întorcea de la muncă nu mai găsea masa pusă şi lampa 
aprinsă, nu mai avea cu cine schimba o vorbă. Ascuţise 
secera ca briciul şi o purta totdeauna cu el. Aşa a trecut 


mai bine de o jumătate de an, până ce, într-o zi, când se 
întorcea de pe deal, a văzut o fecioară care stătea pe o 
piatră la marginea drumului şi vărsa lacrimi amare 
bocindu-şi mama şi tata. Băiatul s-a apropiat de fată şi a 
întrebat-o: 

- E târziu, de ce stai aici şi plângi? Plângând în continuare, 
fată i-a răspuns: 

- Frățioare, vezi-ți de drum, sunt o biată orfană, am 
rămas şi fără mamă şi fără tată şi nu mai are nici un rost 
să trăiesc. Şi a început din nou să plângă. 

Băiatul şi-a simțit şi el ochii umezi. S-a uitat în jur, dar nu 
se vedea nimeni. Afară se întunecase, lumea în sat 
dormea. Îşi frământa mintea ce să facă cu fata. Luându-şi 
inima în dinți, i-a spus: 

- Nu mai plânge, hai acasă la mine! 

Fata şi-a şters lacrimile şi a plecat cu el. 

Ajungând acasă, băiatul s-a gândit că dacă va găzdui fata 
îi vor ieşi tot felul de vorbe. S-a dus alături, la vărul său, 
să se sfătuiască. Nevasta acestuia nu se culcase încă şi 
tocmai se căznea să croiască nişte bonețele pentru cei doi 
copii ai săi, dar oricum măsura, tot nu ieşeau două 
bonețele dintr-un peticuț de material. Băiatul le-a 
povestit cum a găsit fata pe drum şi cum a adus-o acasă. 
Apoi a zis: 

- Vere, dacă vrei, vino la mine să dormim împreună şi 
trimit fata aici să doarmă cu nevasta ta. 

Zis şi făcut. Băiatul a luat fata şi a dus-o acasă la vărul 
său. Copiii adormiseră, dar femeia tot se chinuia cu 
măsuratul. Văzând că băiatul îi zice acesteia verişoară, a 


început şi ea: verişoară-n sus, verişoară-n jos, parcă se 
cunoşteau de când lumea. 

După ce au plecat cei doi, fata a zis: 

- Verişoară, dacă nu te superi, dă-mi să-ți fac eu 
bonețelele. 

A luat foarfecă şi din două tăieturi le-a croit, apoi le-a 
cusut. A mai brodat pe ele câte un bujor. Verişoară nu mai 
putea de bucurie uitându-se la ele. În sinea ei se gândea: 
„Fata asta e frumoasă, e harnică, e pricepută, noroc de 
cine o va lua de nevastă". 

A întrebat-o pe fată: 

- Cum ți se pare vărul meu? Dacă ar fi după mine, aş zice 
că vă potriviți. Tu nu mai ai pe nimeni pe lume, lui văru- 
meu i-a murit nevasta. 

Fata a lăsat capul în jos şi a îngăimat: 

- Mi-e teamă că vărul dumitale nu mă vrea! Verişoara, 
bucuroasă că fata nu e împotrivă, a luat-o de mână şi i-a 
Zis: 

- Fii liniştită, vorbesc eu cu el. 

A doua zi, cum s-a luminat, verişoară s-a dus la băiat şi i-a 
Zis: 

- Vere, ţi-am găsit o nevastă cum nu se poate mai bună! 
Bănuind despre ce e vorba, băiatul a întrebat-o: 

- Despre ce nevastă vorbeşti? 

Verişoară îi tot dădea înainte cu laudele. Bărbatu-său, 
fire care nu se aprindea atât de uşor, a încruntat 
sprâncenele şi a zis: 

- Dar nu ştim nici de unde vine, nici ce-i cu ea. Să te însori 
cu o fată găsită pe drum? 


Nevastă-sa nu s-a lăsat: 

- Ce nevoie are de toate astea? Se vede cât de colo că e o 
femeie bună şi vărul nostru are nevoie de o nevastă care 
să-i facă de mâncare şi să-i coase hainele. Tu habar nu ai 
cât de greu e să trăieşti singur . 

Bărbatu-său n-a mai avut ce zice, iar băiatul s-a supus. 
Băiatul s-a însurat cu fata şi o duceau foarte bine. Fata 
era potolită la vorbă şi tare harnică. Băiatul era mulțumit 
şi toată lumea-i vorbea numai de bine. După vechiul obicei, 
băiatul îşi ascuțea mereu secera şi ziua o purta cu el, iar 
noaptea dormea cu ea sub pernă. Nu se ştie din ce motive, 
nevasta, cum vedea secera, se schimba la faţă. într-o zi a 
început să plângă în fața lui bărbatu-său. Acesta, crezând 
că-şi plânge iarăşi părinții, s-a apropiat de ea s-o mângâie, 
dar fata l-a îmbrâncit. Băiatul n-a ştiut ce să creadă. Fata 
s-a oprit din plâns, şi-a şters lacrimile şi şi-a văzut mai 
departe de treabă. În aceeaşi seară, înainte de culcare, 
nevasta a zis: 

- Cum să nu fiu supărată, sunt nevasta ta, dar te porți cu 
mine ca şi cu o străină. 

Băiatul nu se dumerea despre ce e vorba şi a întrebat-o: 

- De ce crezi treaba asta? Oftând, fata a zis: 

- Dacă nu vezi în mine o străină, de ce nu te desparți de 
secera asta nici ziua, nici noaptea? 

Băiatul i-a răspuns: 

- Port secera spre a mă apăra de Duhul Scorpionului. 

Fata a izbucnit în râs: 

- Dar viteaz mai eşti! Despre ce duh tot vorbeşti? 

Şi chiar dacă ar fi aşa, crezi că se sperie Duhul 


Scorpionului de secera ta? Vezi-ți de treabă, bărbate, cu 
nălucile tale! 
De atunci, băiatul n-a mai purtat cu el secera, iar nevastă- 
sa n-a mai plâns. Şi au trecut câteva luni fericite şi 
liniştite. Într-una din z 

ile, mieroasă, nevasta i-a spus: 
- Bărbate, înainte de moarte, părinții au mai lăsat unele 
lucruri. Pe cât văd, anul acesta nu ne va fi de ajuns orezul. 
Mă duc să vând lucrurile alea şi să mai cumpărăm măcar un 
mu* [*A paisprezecea parte dintr-un hectar] de pământ. 
A strâns prin casă şi a plecat. 
In ziua aceea, văru-său se dusese să culeagă vreascuri. 
Tocmai se cățărase într-un copac înalt şi tăie nişte 
uscături. Aruncându-şi ochii în jos, a văzut femeia cum 
alerga şi apoi s-a strecurat în mare grabă într-o peşteră. 
Părându-i-se ciudat, vărul a rămas cu ochii la peşteră. A 
aşteptat, a aşteptat, dar femeia n-a mai ieşit. A coborât 
din copac şi tiptil, tiptil, s-a apropiat de peşteră. Printr-o 
crăpătură s-a uitat înăuntru. S-a speriat aşa de rău de ce- 
a văzut că i s-a ridicat părul în cap. In peşteră se afla un 
scorpion uriaş, lângă care era o piele verde ca veninul. De 
frică n-a mai apucat să strângă vreascurile pe care le 
tăiase, a fugit acasă şi i-a spus lui văru-său tot ce a văzut. 


Acesta a luat din nou secera şi a început s-o ascută. A 
doua zi s-a întors şi nevasta. A dat banii bărbatului, 
zicându-i: 

- Ai grijă ce faci cu banii, nu-i cheltui într-o singură zi. 
Tot ce mai aveam acolo am vândut, dar n-am adus decât o 


parte din bani. Ce-a mai rămas, am să iau la anul. Apoi s-a 
apucat zorită de treabă. 

Văzând toate acestea, băiatul şi-a zis: 

- Uite ce nevastă bună am! De unde până unde să fie ea 
Duhul Scorpionului? Şi a pus secera bine. 

După câtva timp i-a spus lui văru-său: 

- Vere, poate că n-ai văzut bine atunci. 

A mai trecut o bucată de. timp. Văru-său îi purta mereu 
de grijă, dar nevastă-sa nu credea nimic: 

- Dacă ar fi Duhul Scorpionului, aşa cum spui tu, n-ar mai 
trăi cu el de atâta timp. 

Bărbatu-său n-avea chef să se certe cu ea şi doar dădea 
din cap. După puțin timp, şi-a adus aminte că scorpionul îşi 
schimbă pielea la un an o dată. 

În anul următor, el a început să se ducă mai des după 
vreascuri şi de câte ori se ducea dădea târcoale în jurul 
peşterii, până când, într-o zi, când s-a uitat prin 
crăpătură, iarăşi a dat de scorpionul cel verde şi alături 
de el se afla o altă piele. A rupt-o la fugă spre casă, l-a 
luat de mână pe văru-său şi l-a dus la peşteră. Se lăsase 
întunericul, tot muntele era scufundat în beznă, doar în 
peşteră licărea o lumină. S-a uitat prin crăpătură şi a 
văzut că acea lumină erau ochii scorpionului care luceau ca 
nişte bulgări de foc. Pe burta scorpionului crescuse un alt 
ac, dar nu atât de mare cât cel pe care-l tăiase. A luat un 
bolovan şi a vrut să-l arunce în scorpion, dar în peş-teră s- 
a făcut întuneric şi n-a mai văzut nimic. 

Când s-a întors acasă, nevasta deja venise şi i-a dat iarăşi 
o legătură de bani, veselă şi zâmbitoare, mai mieroasă ca 


oricând. Văzând acestea, băiatul a lăsat iarăşi secera. 
Zilele treceau una după alta. Văru-său pândea tot timpul. 
Într-o zi l-a chemat pe băiat la el acasă să se sfătuiască. 
A luat o furcă de fier, au înroşit-o în foc şi văru-său l-a 
trimis să omoare scorpionul. Dar văzându-şi nevasta 
dormind, băiatului i s-au înmuiat mâinile. Tocmai atunci, 
aceasta s-a trezit şi, dând cu ochii de furca înroşită în 
mâinile bărbatului, a sărit în sus, s-a rostogolit o dată şi 
s-a prefăcut în scorpion. Ochii ca doi bulgări de foc au 
început să strălucească. Băiatului i-a trecut slăbiciunea şi 
s-a repezit la scorpion, vârând furca în el. 

Atunci scorpionul a zis: 

- Mai trebuia să-mi schimb pielea o singură dată şi-mi 
creştea la loc acul cel veninos. Mai aveam numai un an şi 
te omoram. Şi şi-a dat duhul. 


